
PATRIA NOASTRĂ ECUMENICĂO 


DE 


NICHIFOR CRAINIC 


S: începem cu o amintire. Ea datează numai de câțiva ani, de pe vremea 
când învățați din toate ţările ortodoxe se adunaseră la București pentru a pregăti 
congresul teologilor, ce s'a ţinut după aceea la Atena. Intre alții, veniseră la Bu- 
“cureşti şi câțiva fără ţară, adică Ruși din exil, printre cari şi renumitul profesor 
de istorie Kartaşow. 

Patriarhul României ne-a invitat. pe toţi la o agapă intimă și a ridicat un 
pahar în cinstea oaspeţilor străini. Atunci a luat cuvântul ca să răspundă pro- 
fesorul Kartașow. Era foarte mișcat. Atmosfera de comunitate spirituală, ce se 
stabilise între oameni de naţionalităţi atât de felurite nu-l putea lăsa rece. „Noi 
ortodocşii, —a spus profesorul Kartașow, — avem fiecare câte două patrii: una e 
patria legăturilor de sânge, iar cealaltă e patria comună: Biserica ecumenică a 
Răsăritului. Eu unul mi-am pierdut-o pe cea dintâiu, dar mi-a rămas supremă 
mângâiere cea de a doua. Intre Dv. toţi, mă simt între fraţii mei, — între fraţii 
mei de aceeași credinţă, de aceeași nădejde și de aceeași dragoste. Isgonit dintre 
ai mei cei după sânge, mă regăsesc între ai mei cei după Duh. Sânt aici în patria 
mea, spirituală, fiindcă sânt în ortodoxie, care e patria noastră ecumenică“. 

Nimănui să nu-i dorim soarta pribeagului rus, dar numai în situaţia lui 
fără pământul natal sub picioare, înţelegi adâncul moral al acestui cuvânt: patria 
noastră ecumenică! Precum suntem fiii unui tată şi ai unei mame, tot astfel 
suntem fiii unui pământ şi ai Bisericii. Mărginit în spaţiu e pământul patriei 
noastre după sânge, dar infinit e cerul patriei noastre după Duh. 

Există oare vreo contradicţie între mărginirea celei dintâi și infinitul celei 
de a doua? Trebue să adăugăm că întrebarea noastră nu se referă la vreun ra- 
port cantitativ, care e în afară de orice discuţie, ci la un raport câlitativ, sau 
mai de grabă la posibilitatea de-a avea în acelaș timp două patrii de naturi atât 
de felurite. | 

Dacă am fi Evrei, n'am sta să alegem, fiindcă cele două patrii sar reduce 
la una singură. Ne având rădăcini în nici o ţară din lume, ei au numai tenta- 
cule, ce se deslipesc de aici pentru a se aplica dincolo. Patria lor e una singură 
şi anume dogma egoismului rasial, cu aspectul unui penibil echivoc în care nu 
ştii dacă Talmudul e mai sfânt decât registrul de bancă. Dogma egoismului ra- 

sial se exclude cu ideea de ecumenicitate. Şi tot astfel, când zicem „internaţionala 
iudaică“: nu înțelegem prin aceasta o noţiune ecumenică, ci numai un artificiu 
verbal sub care se ascunde exclusivismul unui popor, care nu participă la comu- 
nitatea spirituală a niciunei naţiuni străine. Nu este adevărat că Evreul e omul 
cu mai multe patrii, cum se crede de obiceiu. El e, dimpotrivă, singurul popor 
din Europa creștină, care are o singură patrie, ce nu seamănă nici cu patria 
noastră naţională, dar nici cu patria noastră ecumenică. Din această situaţie sui 
generis, se naște incapacitatea Evreilor de a se încadra între neamurile celelalte. 


Tragedia iudaică vine din identitatea dintre religie și rasă, dintre Talmud și co- ` 


lectivitatea, israelită. Această tragedie ne arată, mai ales nouă creștinilor orto- 
docşi, unde duce confuzia sau identitatea dintre rasă și religie. 

Intr'adevăr, între iudaism şi ortodoxie, există, între altele, și această deose- 

` þire fundamentală. Creștinismul ortodox nu este numai al rasei slave, sau numai 

al rasei mele latine, sau numai al rasei greceşti. El aparține deopotrivă fiecăreia 


dintre aceste rase și poate aparţine tuturor raselor şi popoarelor pământului. Şi 


tocmai fiindcă aparţine tuturor în egală măsură, ne simţim cu toţii în ortodoxie 
ca în patria noastră comună sau ca în patria noastră ecumenică. Insemnează 
oare lucrul acesta internaţionalism ? Sau cu alte cuvinte, ideea de ecumenicitate 
este tot una cu ideea de internaţională ? Nu. In sensul obicinuit, adică în sensul 
„marxist, ideea de internaţională implică abdicarea la naţionalitate și mai mult decât 
atât: lupta de distrugere a naţiunilor în favoarea unei confuzii babilonice, care 
ar fi cosmopolitismul. Dacă naţiunile sunt, precum sunt în realitate, organisme 
naturale ale vieţii, atunci internaţionala sau cosmopolitismul nu este altceva, 
decât un artificiu forţat împotriva naturii, împotriva legilor naturale ale vieţii. 
Vom spune deci că ortodoxia ecumenică nu este nici internaționalism și nici cos- 
mopolitism, precum nu este nici identitate cu vreuna din rasele sau naţiunile 
pământului. 

După doctrina creştină, rasele și naţiunile, ca organisme naturale ale vieţii, 
sunt creaturi colective ale lui Dumnezeu. Dar, pe de altă parte, şi ortodoxia noastră 
„ecumenică vine tot dela același Dumnezeu. Intrebarea este: cum ne încadrăm noi 
|, creştinii, atât în particularismul naţiunii proprii cât și în ecumenicitatea, or- 
„todoxiei ? 

Eu cred că răspunsul la această întrebare nu se poate da dacă nu ţinem 
seamă de ideea de perfecțiune, care este ideea fundamentală a Bisericii noastre. 


Când zicem cu Iisus Hristos, Fiul lui Dumnezeu, că această lume a fost creată 
ca viaţă să aibă şi mai multă să aibă, exprimăm prin aceste cuvinte ideea de per- 
fecțiune, care e sădită în fiecare organism viu și care insuflă elan tuturor crea. 
turilor laolaltă. Sămânţa cuprinde în ea un germene de viață; vom zice deci: ea 
are viață, dar ca să aibă şi mai multă viaţă, embrionul ei trebue să se desvolte 
în plantă, cu floare şi fruct. Când a ajuns la acest stadiu de desvoltare, ea și-a 
atins gradul suprem de perfecțiune la care a fost destinată de Creator. Aceeaşi 


lege e valabilă pentru orice făptură vie din această lume. Căci destinaţia divină 


“a ființelor e perfecțiunea. 

Considerată în individualitatea creaturilor, perfectiunea nu e altceva decât 
forma, ideală maximă, care convine fiecărei ființe după natura ei proprie. Când 
fiecare ființă umple cu viaţă această formă ideală, ea îşi atinge gradul suprem 
de perfecţiune. In cosmos nu există un nivel de perfecțiune comun tuturor crea- 

turilor, ci dimpotrivă, perfecțiunea creaturală se diferenţiază după regn, după 
specie, după gen și după natura individuală. In această varietate de forme îm- 
plinite ale vieţii stă ierarhia lumii şi măreațţa ei armonie. Căci principiul armo- 
niei e felurimea componentelor organizate întrun ansamblu proporţionat. 

Să luăm ca pildă o simfonie. Forma ei ideală e partitura muzicală aşa cum 
a scris-o compozitorul de geniu. Orhestra care o execută e alcătuită din grupe 
felurite de instrumente și fiecare instrument în parte sau fiecare grup de instru- 
mente corespunde unei serii de note din partitură. Execuţia artistică va fi cu atât 
mai desăvârșită cu cât fiecare instrument și toate laolaltă vor împlini forma 
ideală, pe care a gândit-o compozitorul. 

După doctrina noastră creştină cosmosul, înainte de a fi realitatea care este 
în timp și spaţiu, există din veşnicie ca o partitură ideală în gândirea creatoare 
a lui Dumnezeu. Precum instrumentele din orhestră corespund notelor simfoniei, 
tot astfel fiecare lucru sau fiinţă din această lume corespunde ideii sale din cu. 
getarea divină. Dumnezeu e totdeodată şi compozitorul, care a conceput partitura 
ideală, și dirijorul care pune în acord orhestra cu notele simfoniei. Şi atunci per- 
fecţiunea și armonia lumii rezultă din conformarea fiecărei existenţe la ideia ei 
din cugetarea lui Dumnezeu. Cuvântul Mântuitorului: „Fiţi desăvârşiţi precum 
Tatăl vostru din ceruri desăvârșit este !“ — nu însemnează să devenim identici cu 
Dumnezeu, — căci lucrul acesta nu e cu putinţă, — ci fiecare să ne conformăm 
ideii sau formei ideale, pe care Creatorul o are despre noi și căreia ne-a destinat. 
Existând în această lume, fiecare avem în ceruri un prototip, un model ideal, 
potrivit naturii noastre, căruia conformându-ne, ne împlinim destinaţia de a fi 
desăvârșiţi. 

Ce este oare Biserica lui Hristos decât imaginea înțelepciunii divine, care 
conține prototipurile desăvârșirii noastre, ajutându-ne prin harul ei să ne con- 
formăm lor? Fiecare om e ca un instrument și fiecare naţiune e ca un grup de 
instrumente în orhestră. Toate laolaltă sunt puse în acţiune cu destinaţia să in. 
toneze simfonia dragostei creştine. Ecumenicitatea Bisericii ortodoxe constă fără 
îndoială din dogmele comune, din canoanele comune și din liturghia comună, dar 
nu e mai puţin adevărat că ecumenicitatea capătă valoare de viață când devine 
acaastă simfonie a dragostei creștine, la care participă popoarele de aceeaşi 
credinţă. 

Suntem diferenţiaţi după sânge, adică după rasă și după naţiune. Dar prin- 
cipiul dragostei şi al armoniei constă tocmai din acordul părților contrarii. Fie 
că e vorba de individ, fie că e vorba de grupul naţional, perfecțiunea creștină 
urcă dela aceste existenţe naturale către formele lor maxime din ordinea supra- 
naturală. Avem o patrie după sânge, în care existăm ca planta în sămânța ei. 
Aceasta nu e totul, dar e condiţia naturală a vieţii. Și avem deasupra o patrie 
spirituală, — ortodoxia ecumenică, — unde, la focul dragostei creștine, sămânța 
devine plantă deplină și înflorește pentru a îmbălsăma văzduhul pentru toți. In 
ortodoxie, ceeace e naţional nu se distruge, ci se perfecționează. Perfecţiunea în 
sens crestin face din individualitatea proprie o personalitate. Iar în natura per- 
sonalităţii stă comunicabilitatea cu alte personalităţi, Cu alte cuvinte, ortodoxia 
porneşte dela varietatea naturală a existenţei, dar nu poate să rămână la ea. 
Ortodoxia, arcuindu-și cerul spiritual peste naţiuni, e Biserică, adică adunare 
armonică a naţiunilor sub semnul prototipului lor ceresc. Viaţa în duhul pămân- 

“vului ne-a deosebit pe unii de alţii pentruca viaţa în Hristos să ne unifice în 
simfonia dragostei. 


In lumina acestor consideraţii, e firesc să ne punem următoarea întrebare : 
Corespunde oare starea actuală a popoarelor ortodoxe cu acest ideal de armonie 
ecumenică, ce rezultă din doctrina autentică a Bisericii Răsăritului ? 

Trebuie să recunoaştem că întrebarea cade greu și incomod pentru fiecare 
dintre noi. Inchipuiţi-vă că Mântuitorul s'ar cobori în carne și oase pe drumu- 
rile Pindului, ale Balcanului și ale Carpaţilor, Inchipuiţi-vă că el ar vizita popor 
după popor şi pe fiecare l-ar întreba: Fiule, ce ai făcut tu pentru armonia ecu- 
menică a ortodoxiei ? 

„Bu nu vreau să judec pe nimeni, dar socotindu-mă cu propria mea conștiință, 
cred că un singur răspuns ar tremura pe buzele popoarelor ortodoxe: Iartă-ne, 
Doamne, greșalele noastre ! 

Situaţia modernă a Bisericilor ortodoxe a judecat-o nespus de aspru filoso- 
ful rus Vladimir Soloview în cartea sa scrisă deadreptul în limba franceză, La 
Russie et PEglise universelle. Critica lui Soloview se referă la separatismul na- 
tional al popoarelor ortodoxe, separatism care a fărâmiţat organizarea unitară 
a Bisericii ecumenice și a ridicat pe ortodocși împotriva, ortodocșilor. Ideea de 
rasă s'a supraordonat ideii de religie ; patria naţională ne-a făcut să uităm pa- 
tria ecumenică. Critica lui Soloview, care nu cruță mai ales Rusia pravoslavnică 
de altădată, e făcută în vederea, unei soluţii personale, pe care autorul o pro- 
punea popoarelor ortodoxe, și anume : pentruca aceste popoare să iasă din izo- 
larea naţional religioasă de azi wau decât să primească primatul papal! 

Vladimir Soloview n'a trecut la catolicism. Soluţia propusă de el trebue s'o 
luăm ca semn al unei disperări personale față de neajunsurile de organizare ale 
lumii ortodoxe moderne. 

Cum noi considerăm ideea lui ca nerealizabilă, suntem datori să căutăm 
soluţia logică, ce decurge în chip firesc din însuş duhul ortodoxiei noastre. Pentru 
aceasta, vom privi problema dintr'o lature cu totul alta decât aceea a lui Soloview. 

Nimic nu ne împiedică să adoptăm punctul de vedere al dialecticei istorice, 
după care fenomenele de ansamblu epocal, apărând la început ca unități spon- 
tane, se diversifică în a doua fază, în particularisme locale, pentruca ulterior să 
evoluieze din nou spre unitate, dupăce şi-au găsit bazele solide în realitatea, vieţii. 
Nu este vorba, firește, de Biserica ortodoxă ca instituţie harică, de origine dum- 
nezeească, ci de ea ca organizaţie omenească în continuă evoluţie istorică. Din 
acest punct de vedere, putem deosebi două mari faze istorice în desvoltarea vieţii 
ortodoxe : întâia fază e un proces de unificare, iar a doua fază un proces de 
diversificare. Procesul de unificare îl constitue epoca bizantină, iar procesul de 
diversificare îl constituie epoca post-bizantină. 

In epoca bizantină, sunt două elemente, care înlesnes procesul de unificare: 
entusiasmul religios al creștinilor și puterea politică. Entusiasmul religios covâr- 
șeşte toate celelalte categorii de manifestare omenească și le colorează. Cerul cu 
prototipurile sale ideale se oglindește în sufletul oamenilor depe pământ. Se 
gândeşte în mod creștin, se lucrează în mod creștin, se plăsmuește în mod creş- 
tin. Imperiul politic, având aface cu o omenire de mentalitate unitară, se subor- 
donează el însuș ideii creștine. Imperiul devine braţul activ al Bisericii. Basileul ' 
bizantin e un horepiscop și se socotește în rând cu ierarhii, uns de însuș Mân- 

tuitorul. Popoarele noi care intră în Biserică, intră totdeodată în imperiu. Chiar 
atunci când nu sunt încorporate direct în imperiu, ele primesc învestitura politică 
dela basileul Bizanțului, precum primesc puterea harică dela Patriarhul ecumenic. 
Unitatea politicii imperiale concordă cu conștiința ecumenică a popoarelor ortodoxe. 

Vine apoi procesul de diversificare, care se accentuiază din ce în ce mai 
mult după prăbuşirea imperiului bizantin sub Turci. In această fază entusiasmul 
religios el însuș se diminuiază și evoluiază spre forme locale. Ideea dominantă 
a epocii acesteia nu mai este universalismul creștin, ci particularismul naţional. f 
Omul priveşte mai mult spre pământ decât spre cer, şi, în loc să se mai vadă 
integrat în ecumenicitate, se vede ca particulă a rasei, a naţiunii. In lipsa cen- 
trului politie imperial, tendința centrifugală se accentuiază sub apăsarea domi- 
naţiei mahomedane- Dar nu e mai puțin adevărat că un fenomen nou împinge 
popoarele ortodoxe spre separatism. E profund regretabil s'o spunem, dar acest 
fenomen îl reprezintă Grecii, prin tendința de a face din ortodoxie un privilegiu 
al elenismului. Subjugat de Turci, Patriarhul ecumenic primește dela Sultanul 
păgân învestitura de șef spiritual-național al popoarelor ortodoxe. Amintirea glo- 
rioasă a Bizanțului imperial pe de o parte, speranța de a-l reînvia pe de altă 
parte, fac ca ideea elenismului să se furișeze în veşminte sacerdotale şi să evo- 
lueze într'un fel de imperialism eclesiastic, ce caută să se impună forțat celorlalte 
popoare de rase deosebite. Ceeace se numește Fanar reprezintă, fără îndoială, o 
epocă de decadenţă în istoria Bisericii ecumenice. Acest egocentrism rasial, sub- 
tilizat în formele disciplinei bisericești, a forțat procesul de diversificare. Rând 
pe rând, popoarele ortodoxe s'au rupt din unitatea organizației ecumenice, con- 
stituindu-se în autohtonii naţionale sau în autocefalii bisericești. Bulgaria, mai 
mult decât oricare alt popor, cunoaște această luptă a desfacerii de elenismul 
eclesiastic, luptă dramatică, ce a durat vreo 40 de ani până să-și constituie o 
organizaţie naţional-bisericească proprie. Bulgaria a făcut-o cu preţul de a fi 
declarată schismatică de către Patriarhul din Constantinopol. Nici o altă Biserică 
ortodoxă însă wa recunoscut această schismă. Şi faptul acesta nu însemnează 
altceva decât că greșeala vine din Fanar, de unde n'a vorbit Patriarhul ecumenic, 
ci, vai! numai gura unui imperialism rasial, care a devenit iluzoriu. 

Acest proces de diversificare a unităţii concrete ortodoxe în particularisme 
naţionale autocefale ar fi însemnat o catastrofă dacă la mijloc n'ar fi fost spi- 
ritul mlădios al Bisericii răsăritene, care e profund deosebit de rigiditatea cato- 
lică. Atunci când o bună parte din poporul german, de pildă, a refuzat univer- 
salismul rigid al Papalității şi a voit să-și organizeze o Biserică naţională, legăturile 
cu Roma s'au rupt definitiv şi în istorie a apărut marea Reformă protestantă. 
In ortodoxie lucrul acesta nu s'a întâmplat. Spiritul ortodox e așa de mlădios 
şi de plastic încât îngădue organizații practice autonome fără ca prin aceasta 
să se altereze fondul ecumenic și veşnic al dogmei, al cultului și al disciplinei 
canonice. Ca lumina soarelui, care învăluie tot pământul, dar mângâie în parte 
fiece ființă și fiece fir de iarbă, ortodoxia e una în Iisus Hristos, dar în ordinea 
pământească ea se poate multiplica şi mlădia după formele vieţii naţionale care 
o solicită. Apostolul Pavel zice : „M'am făcut tuturor toate ca pe toți să-i dobân- 
desc“. In acest înţeles, ortodoxia se poate împărţi în autocefalii naţionale pentru 
a reuni popoarele în unul și acelaş Domn Iisus Hristos. Ea are despre lume o 
concepţie simfonică, după care unitatea armoniei rezultă din fragmentele diverse, 
organizate în acelaş spirit. 

Nu e mai puţin adevărat însă că în evoluţia istorică a Bisericii noastre, lumea 
ortodoxă se găsește azi în faza diversificării și a separatismelor naţionale. 
Faptul că fiecare popor posedă întreaga ființă a ortodoxiei în formele lui național- 
religioase n'ar fi nici un neajuns, dacă lucrul acesta nu ne-ar face să uităm că 
dincolo de graniţile patriei noastre există şi alte popoare de aceeași credință cu 
noi. Adevărul este că noi azi mărturisim aceeaşi dogmă, dar nu mai trăim în 
acelaş ritm al dragostei ecumenice. Am coborit creştinismul în viaţa noastră 
naţională, dar nu ne-am ridicat la conștiința totalităţii ortodoxe. Noi, Românii, 
nu știm mai nimic de Biserica bulgară; Bulgarii nu știu mai nimic de Biserica 
noastră şi cu toţii nu cunoaștem, poate, nici numele Patriarhului ecumenic. Pro- 
cesul diversificării, pe care îl străbatem, trece adesea dincolo de spiritul ortodox, 
şi ne măgulim mai degrabă cu învelișul naţional decât cu fondul ecumenic ascuns 
sub el. Procesul acesta e un fapt consumat. După el, în bună dialectică istorică, 
trebuie să apară faza de încununare a unificării definitive. Popoarele noastre au 
astăzi maturitatea, deplină a conștiinței naționale. Pe aceste baze solide, pe aceste . 
patrii pământești, trebuie să, ne ridicăm iarăși la patria noastră ecumenică. 

Trăim într'o vreme când spiritul de organizare caută să dea o nouă față 
şi o nouă viață Europei. După semnele ei, noua ordine care vine ware de gând 
să desființeze personalitatea etnică a popoarelor şi nici fisionomia lor morală 
şi spirituală. In ansamblul european însă, noi popoarele din sud-estul continen- 
tului avem un patrimoniu comun, care ne apropie pe unul de altul și în virtutea 
căruia alcătuim un întreg spiritual. Conștiinţa acestui întreg spiritual trebue să 
devină o realitate și o forță activă. Pe planul politicei internaţionale suntem 
popoare mici şi jucăm mai mult un rol pasiv decât activ. Dar în ordinea spiri- 
tuală, dispunem de acest patrimoniu comun și nimic nu ne oprește să-l ridicăm 
în istorie ca pe o nouă epocă de strălucire ecumenică. 





Ideea reîntoarcerii la unitate nu e nouă. Au suspinat după ea mulţi creştini 
îndureraţi de starea separatismului modern. Dar forma cea mai puternică în care 
s'a înfățişat această ideea a fost aceea a slavofililor ruşi. Constantinopolul trebue 
să ajungă din nou centrul ecumenic al ortodoxiei | Iată idealul acestui curent de 
cugetare. Cel mai mare monument de artă bizantină din lume, profanat de maho- 
medanism,—Sfânta Sofia—trebuie să devină iarăși altarul credinţei creștine. Această 
sublimă idee, născută din durerea și din ofensa seculară a credinţei creștine, venea, 
însă învăluită în orgoliul puterii ţariste. Rusia pravoslavnică s'a socotit ocroti- 
toarea micilor popoare ortodoxe și urmașii slavofililor, ca Dostoiewski şi Constantin 
Leontiew, vedeau restaurarea Bizanțului ca un corolar al stăpânirii rusești asupra 
Dardanelelor. 

Constantinopolul e unul din punctele nevralgice ale lumii, unde se încruci- 
şează, cum știm cu toții, tendinţele imperialiste ale tuturor marilor puteri euro- 
pene. Tendinţa rusă a fost neutralizată de celelalte tendințe similare; Sfânta, 
Sofia a rămas mai departe templu profanat, iar Patriarhul ecumenic un prizonier, 
care visează gloria elenă cufundată în adâncul Bosforului. 

Constantinopolul e râvnit de puteri politice și militare, care ne depășesc pe 
noi, popoarele ortodoxe de azi. Din această pricină. noi nu ne putem gândi la o 
restaurare ecumenică decât pe planul pur religios, singurul care ne poate asigura 
victoria comună. 

In ultimele decenii, ideea slavofililor a reapărut în altă formă şi anume re- 

înviată de imperialismul englez. Ca și Rusia ţaristă, Englezii s'au gândit că stă- 
pânirea lor asupra Bosforului ar putea fi consacrată pentru totdeauna de aderenţa 
religioasă a popoarelor balcanice. Tratativele îndelungi şi meticuloase, de apropiere 
între ortodoxie și Biserica anglicană, purtate cu o stăruinţă uimitoare, cu fiecare 
Patriarhat răsăritean şi cu fiecare Biserică naţional-ortodoxă în parte, au dovedit 
un zel apostolic foarte iscusit pus în slujba dominaţiei engleze asupra Balcanului - 
şi a Orientului apropiat. Cu prilejul acestor tratative, şi al modului atât de variat 
de a înțelege problema, manifestat de Bisericile noastre, am putut vedea încă- 
odată, cu toţii, starea de mizerie în care ne-a adus înstrăinarea dintre noi. 

Am putea să examinăm pe rând avantagiile sau desavantagiile, pe care le 
reprezintă pentru noi fiecare mare putere dintre cele care năzuiesc astăzi spre 
Constantinopol. Lucrul acesta însă ne-ar sili să intrăm în domeniul politic propriu 
zis, ceeace nu este obiectul expunerii mele. Examenul îl poate face oricine, gân- 
dindu-se la ateismul Sovietelor, la perfidia Londrei sau la ambiția Vaticanului. 
Dar concluzia acestui examen mie mi se pare următoarea: dintre marile puteri 
în discuţie, Germania reprezintă, în raport cu ortodoxia noastră, puterea neu- 
trală, care nu ţine să se amestece în chestiunile interne ale credinţei noastre. 
Politica naţional-socialistă a Reichului nu caută să anexeze ortodoxia noastră 
nici la catolicism, nici la protestantism, dar nici $o submineze prin vreo propa- 
gandă ateistă. Şi cum noi, popoarele ortodoxe, în situaţia actuală, cu greu am 
găsi drumul unirii şi al înfrăţirii creștine, numai o mare putere neutrală, adică 
total desinteresată din punctul nostru de vedere spiritual, ne-ar fi prielnică, 

Cine va fi mâine stăpânul politic al Constantinopolului e o chestiune, care 
depăşeşte puterea oricăruiă dintre popoarele balcanice. Ceeace ne interesează 
însă, în primul rând, în calitatea noastră de creștini înrădăcinaţi în secolele marei 
tradiţii religioase bizantine, e posibilitatea renașterii acestei tradiţii comune, pe 
care s'o facem să curgă ca o apă, una şi aceeași, prin toate compartimentele 
vieţii noastre naţional-bisericeşti. Această posibilitate eu o văd, nu fără temeiuri, 
realizându-se sub egida neutrală a Germaniei biruitoare. Un Constantinopol intrat 
în sfera politică a Reichului ar deveni, fără îndoială, centrul religios al popoarelor 
ortodoxe, cu un Patriarhat într'adevăr ecumenic, fortificat de reprezentanța per- 
manentă a tuturor Bisericilor naţionale. 

Occidentalii ne numesc „popoare primitive“, cu o ascuţită nuanţă de ironie, 
fiindcă viaţa noastră patriarhală nu se înfăţişează în strălucirea exterioară a ci- 
vilizaţiei industriale. Până de curând noi am fost victimele seculare ale năvăli- 
torilor asiatici, cari au înăbuşit sub tiranie energiile noastre creatoare. Indărătul 
nostru e o suferință comună, care şi-a înfipt ghimpii adânc în trupurile noastre 
etnice. Purtăm cu toţii aceleași cicatrice istorice. Am dormitat poate sub cenușa 
vremii, dar n'am făcut-o din lenevie, ci siliţi. Ne-am închis în noi sub urgia is- 
toriei, pentru a păstra, cum am primit-o, comoara spirituală, care vine de de-, 
parte, din gloria fără asemănare a Bizanțului ortodox. Primitivismul nostru, în 
comparaţie cu ironia omului din Occident, însemnează vigoare și vitalitate nouă 
care abia acum iese la suprafaţă. El e zăcământul unor puteri spirituale din care 
poate înflori o nouă formă în cultura europeană. 

Români, Bulgari, Greci şi Sârbi, suntem moștenitorii unui pământ binecu- 
vântat, de unde s'a ridicat sub soare cea mai strălucită cultură, din care se hră- 
nește și azi spiritul occidental: pământul grandioaselor mituri străvechi şi al 
elanului creştin, ce n'a avut pereche pe lume. Dacă scormonim în adâncul istoriei, 

descoperim urmele de aur ale unei patrii comune. Dacă ne ridicăm ochii spre: 
Dumnezeu, descoperim aceeaşi patrie spirituală, gata să ne îmbrăţișeze pe toţi 
cu egală dragoste. 

Simbolul, captiv încă, al acestei patrii e Sfânta Sofia din Constantinopol. 
Cinci sute de ani se vor împlini în curând de când acest măreț templu al evlaviei 
răsăritene a căzut în captivitate. Din zidurile lui de marmură, din mozaicurile 
lui de pietre scumpe, din bolțile lui largi cât văzduhul verii, Duhul Sfânt al or- 
todoxiei suspină de părăsirea în care noi l-am lăsat. Căci Sfânta Sofia nu este 
un templu grec. Precum el a fost clădit din contribuţia tuturor popoarelor orto- 
doxe, Sfânta Sofia e templul ecumenic,—unicul care trebuie să adune sub cupola, 
sa inimile şi graiurile popoarelor noastre, — înfrăţite în simfonica unitate a dra- 
gostei lui Iisus Hristos. 

DE. 
V. VOICULESCU 


Mereu însetez după Tine... 
De ce mai făcut din nisip? 
Te verși Ocean peste mine, 
Lacom Te sorb şi nu Te pot ţine 
Nu Te pot, 

cu nici un chip. 


Credinţă cu boabe mărunte !... 
Când moartea cu suflu de leu 
Zidirea-Ţi voind să înfrunte 
Mă spulberă 'n apele-i crunte, 
Şi-acolo-s netrebnic, cad greu 
Cad la fund.. 

— „Fundul sânt Eu“ 

ION P I L L A Tè 
— LA MIJLOCUL CĂRĂRII VIEȚII SALE — 


DE 
OCTAV ȘULUŢIU 


A scrie despre lon Pillat acum când, împlinind rvârsta de 50 de ani, pe drept 
cuvânt s'ar puiea arunca o mai atentă privire asupra operei sale, ar exige un doct 
studiu, prea vast şi pentru cadrul revistei şi pentru promptitudinea cerută de o 
sărbătorire — unei cariere închinată cu pietate poeziei. De aceea nu voi încerca decât 
o îmbrățişare critică generală a unui câmp de activitate poetică de o mare amploare, 
căutând —- în măsura puterilor mele — a descifra pe 'ntinsul său cărările directoare 
ale unei personalităţi bine definite şi bine conturate. Nu voi cita nici un vers, ceeace 
sar părea cel puţin ciudat. Dar, considerând scopul propus, anume acela de a schița 
un portret critic fără pretenţii sistematice 'şi, mai ales, nevroind a încuraja lenea 
unor cititori înclinați a se mulţumi cu firimiturile oferite în comentarii care, oricât 
de exacte, nu pot cuprinde tot farmecul viu al creației, îi trimit pe aceştia la cerce- 
tarea directă a poeziei lui Ion Pillat spre a-şi găsi ei singuri controlul afirmațiilor ce 
urmează. Astfel, înainte de a fi chiar și un portret, foarte schematic, acest articol 
năzueşte la a fi un modest, dar stăruitor îndemn la lectura și cunoașterea, amă- 
nunţite, a unei opere lirice care se 'nscrie în istoria literaturii noastre întrun întreg 
capitol. aa i dai | 
Ion Pillat e unul dintre acei pasionaţi amanți ai muzelor, la a căror altare a 
oficiat cu o statornicie vrednică de fi relevată, din frageda sa junie până azi, poetul 
nefiind un morocănos creator gelos pe domeniul propriu unde se izolează, departe 
de public, ci, dimpotrivă, un căutător al acestuia, un îndrumător, un educator al 
lui. Poezia sa însăși are un caracter de largă și generoasă introducere în lirism, ea 
fiind nu opera unui reiras în turnul de fildeș, ci a unui iubitor de popularizare a 
lirismului. Dar, paralel cu creaţia sa, poetul a fost şi un critic şi un traducător emerit. 
Alături de cele 22 de volume de poezie originală, el a urmărit răspândirea gustului 
pentru poezie în pături cât mai largi, prin articole, traduceri și antologii, faptă cu 
nimic mai prejos decât creaha originală. Așa el a tipărit patru volume de traduceri, 
afară de multe încă risipite prin reviste, din marii poeţi ai lumii, Baudelaire și R. M. 
Rilke, Francis Jammes și T. S. Eliot, Georg Trakl şi St. John Perse, Hölderlin, St. 
George şi foarte mulţi alții ; a întocmit şapte antologii diferite, printre care aceea în 
colaborarea lui Perpessicius e până azi model al genului în literatura noastră ; şi a 
scris multe articole asupra poeziei, culese în parte în volumul de Portrete lirice, a- 
părut în 1956. E în această constantă și neobosită făptuire culturală o slujire a poe- 
ziei cu toate mijloacele posibile, o sărbătorire de zi la zi a ei şi o strădanie de a o 

pune în valoare, încoronată de un deplin succes. Căci şi traducerile lui Pillat repre- 
zintă idealul a ceeace ele irebue să fie, adică veritabile creări din nou, în limba noa- 
stră, — capodoperilor altor literaturi ; şi antologiile sale, dovedind un gust ales, sunt 
cele mai bine alcătuite din literatura noastră; şi articolele sale, fără a fi critice, 
scrise însă cu fineţă şi inteligenţă, aduc sugestii poepoes la întelegerea fenomenului 
poetic. , , 

Această pasiune pentru poezie, manifestată atât de multilateral, e caracteri- 
zată pentru întreaga operă a sărbătoritului de azi, ea stând la temelia ei şi având 
rădăcinile înfipte solid într'o mare pasiune pentru formă şi pentru desăvârșirea a- 
cesteia. E vorba aci de o pasiune la rece, de o pasiune dublată de un sigur instinct 
formativ, dar şi domolită de conştiinţa travaliului tecnic. 

Ion Pillat nu-i un liric pasional, ci un pasionat de poezie, ceeace nu-i tot una. 
El nu dă glas străfundurilor tulburi şi vulcanice ale sufletului omenesc, deci nu în 
această accepţiune trebue înţeles termenul de pasiune ce-i aplic. E la el o pasiune 
în punctul de plecare, slujită însă mai mult cu inteligenţă și echilibrată. Căci, ase- 
meni unei mari părţi dintre poeţii români și el conjură în creaţia sa romantismul și 
clasicismul, pasiunea fierbinte şi cristalizarea rece a formei. Ilon Pillat e și romantic 
şi clasic, nu alternativ, ci laolaltă, într'o armonioasă sinteză şi nu unul sau celălalt în 
înțeles de şcoală literară, ci de atitudine . temperamentală şi organică. Sa mai 
spus de altfel despre poezia românească şi de alţii, că e o fericită sinteză de trăsături 
romantice şi clasice (caracter identificabil şi într'o bună parte din lirismul german!) 
E o sinteză mai realizată sau mai puţin, dela caz la caz. Eminescu însuși are acest 
caracter în cele mai perfecte opere ale sale, după cum în altele e pur romantic. Ion 
Pillat se integrează familiar în toată seria poeţilor români izbutitori ai sintezei ro- 
mantico-clasice. Astfel pasiunea sa e doar iniţială, ea fiind motorul de unde pornesc 
realizările sale : configuraţia lor însă participă la: înaltele forme echilibrate ale cla- 
sicismului. Incât postul ilustrează de minune formula aplicată de André Gide unui 
anumit clasicism : „romantism domolit“. 

Am mai scris odată că Ion Pillat, poate fi privit ca un Vasile Alecsandri evo- 
luat. Nu-mi amintesc dacă am adăogat: și mai complex. Căa, înrudit spirituali- 
cește cu bardul dela Mircești căruia îi poartă şi o nemărginită admiraţie, Ion Pillat 
e mult mai complex decât acela în opera sa complectă. Și, ar mai trebui adăogată la 
înrudirile spirituale ale lui Ion Pillat și aceea cu Duiliu Zamfirescu — pentru a trece 
peste alta, mai mică, cu G. Coşbuc — de care-l apropie admiraţia pentru lumea 
clasică, antică. Trecând la înrudirile lui Pillat în familia poeţilor universali, îi putem 
găsi acolo părinţi spirituali în Horaţiu, Virgiliu, Mistral sau Fr. Jammes pe care-i 
iubește şi admiră. Opera de stabilire saintebeuviană a marii familii poetice în care 
se află poetul nostru rămâne subiectul deschis al unui studiu deosebit ce se așteaptă 
scris, 

don Pillat e unul dintre liricii care au dat expresie poetică specificului nostru 
etnic.și aceasta trebue înainte de toate arătat. Pe latura romantică a substanţei sale 
poetice, el este cântăreţul peisajului românesc sub toate variatele sale aspecte şi 
sub toate anotimpurile — cu predilecție pentru toamnă, climatul potrivit sufletului 
său şi a cărui antologie a şi făcut-o — şi sub toate împrejurările vieţii. Mare pictor 
în cuvinte, el e cel mai vrednic continuator al lui V. Alecsandri în creaţia pastelului, 
şi într'o măsură al lui G. Coșbuc, în creaţia idilei. Pillat e dintre acei poeţi pentru 
care natura exterioară există, în sine şi pentru care lirismul, înainte de a fi ţâşnirea 
subiectivă a propriului lor eu, e culegerea frumosului din afară şi filtrarea lui prin 

sufletul SEE EA Ton Pillat e subiectiv cu parcimonie şi cu discreţie. Majora parte 
a poeziei sale e ocupată de descrierea naturii, nu însă o descriere seacă, didactică 
și obiectivă, ci una învăluită în aburul fin al unei stări sufleteşti, fie în melancolie, 
fie în tandreţă, fie în calmul interior. Pastelurile și idilele lui Ion Pillat — şi acelea 
în care prezintă Satul său şi acelea în care descrie Florica sau Miorcanii, în Pe 
Argeș în sus sau în Calendarul viei, acele moderne şi româneşti Georgice, şi acele 
tablouri ale Balcicului ca și toate, toate nenumăratele tablouri risipite în volumele 
sale — sunt fragede şi originale imagini, încărcate de sevă adevărat lirică, natu- 
râlă. La această geografie lirică autohtonă, poetul adaugă conștiința legăturii dintre 
om şi cadrul vieţii sale, a legăturii dintre Român și glia străbună şi, ceva mai profund, 
conștiința unei mai trainice legături dintre omul viu şi pământ, prin morții îngropaţi 
în acesta., Comuniunea dintre om şi strămoși se face prin intermediul naturii. Intre 
om, natură și strămoși e un raport permanent, un schimb viu, o neîntreruptă și 
tainică apropiere sufleiească. Prin acestea ajungem la conștiința tradiţiei, căci pei- 
sajul reprezintă pentru poet nu numai mormântul celor duși, ci şi amintirea trecerii 
lor. Aşa poetul găseşte în natură şi strămoș firul solid de tradiţie. Glie, strămoşi, 
tradiţie, iată elemeniele tematice etnice la care adăogând și influența folclorică, a- 
vem constantele pe care se desfăşoară în mare parte poezia lui Ion Pillat., 

Psihologiceşte tot acest etnicism își are fundamentele în mecanismul memoriei 
şi al amintirii, desvoltat la maxim. Temperament romantic la origină, poetul extrage 
o altă parte din poezia sa din amintire, după cum pe cea dintâi o scotea din con- 
tactul cu natura. Dela primul până la ultimul volum, poezia lui I. Pillat e o poezie 
a amintirii, în măsură mult mai intensă decât la alți poeţi înrudiţi cu el. Și faptul 
îl conduce la însăşi substanța metafizică a operei sale şi anume la concepţia sa 
poetică personală despre timp. Un volum al său — încoronare a celorlalte — se 
şi intitulează Umbra timpului. Pillat are conştiinţa profundă a trăirii în timp şi poe- 
mele sale sunt adesea variaţii asupra motivului obsedant al trecutului, vizat fie în 
amintire, fie proectai în prezent, sub aspectul reversibilităţii sale. Sunt printre poe- 
mele sale multe în care ideia practică e aceea a identităţii vieţii sub aparenţa schim- 
bătoare a timpului., Poetul concepe veşnicia sub forma unei necontenite întoarceri, 
sau a repetării trecutului. , În portretul tatălui poetul se regăseşte pe sine, după 
cum se vede în copilu! as, plecat deasupra mesei. Trecut, prezent sau viitor nu 
sunt decât înfățișări ale aceleiaşi realităţi imuabile în sine, ipostaze ale veşniciei. 
Elegiile sale — mai ales a doua, unde dă cea mai frumoasă expresie iubirii paterne, 
găsindu-i și un substrat metafizic, — sunt semnificative în privinţa aceasta și se va 
putea scrie cândva un alt studiu asupra acestei probleme a timpului, de oarece aici 
mi se pare a sta originalitatea cea mai mare a lui Ion Pillat, aici fiind însăşi esența 
profundă a poeziei sale. 

„Se'nţelege însă că nu e numai aci întreg Ion Pillat. Va mai FREE, analizat şi 
fondul tracic — sau poate fondul slav — al sufletului românesc, în felul cum se 
reflectă el în poezia sa. Acele poeme de stepă, acele poeme masive, acele poeme cu 
centauri, sunt tot atâtea expresii ale acelor straturi așezate în adâncurile nebă- 
nuite ale sufletului românesc. De unde alt ar veni acel gust pentru aspectele săl- 
batice ale vieţii, pasiunea pentru mare sau stepă, decât din acele reziduri slave ori 
tracice ale subconştientului românesc ce se cere scormomnit și cercetat şi pe acest 
făgaș.) 


e í i, 


Dar fondul tracic şi cel latin se împerechează în chip admirabil în poezia lui 
Pilat. Poetul dă expresie și fondului nostru latin, prin dragostea sa pentru as- 

pectele vieţii clasice, prin poeziile sale de celebrare a Romei şi Italiei sau prin 
identificarea vestigiilor greco-romane de pe pământul nostru. Fondul latin îl în- 
drumă în mod firesc spre întreaga civilizaţie clasică, greco-romană, al cărui spirit îl 
evocă. Spiritul modelator și luminos al Heladei este îmbinat cu cel disciplinat şi 
ordonator al Latinismului. Toate aspectele vieţii clasice găsesc un ecou puternic în 
poezia sa. lon Pillat le surprinde în arhitectură, fapte sau peisagii, căutând să 
facă a străbate prin ele spiritul însuşi al clasicismiului greco-latin. Mai mult încă, 
însăşi grija sa superioară peniru perfecțiunea formală e o puternică manifestare a 
stratului latin al sufletului românesc. Ion Pillat poate fi apropiat de parnasieni în 
ce priveşte forma operii sale (ca şi de altfel în înclinația predilectă pentru spiritul 
ordonator al clasicismului!) O poezie a lui nu închide nici o stângăcie, nici o im- 
perfecţiune, cât de mică. Totul e perfect închegat, deplin cristalizat. Poetul are a- 
plecare spre formele fixe, ceeace l-a condus până la exagerarea Poemelor într'un 
vers — singurele care nu-mi plac din toată opera lui — efort de concentrare dus 
până dincolo de epigramatic, în aria ghicitoarei. Pillat e unul dintre marii noştri 
sonetişti. Însă în afară de asta, toate formele ritmice sau strofice au fost încercate 
de el și multe ritmuri clasice, rar întrebuințate de poeţii noştri, aşa cum le-a încercat 
şi Eminescu, se găsesc în culegerile sale. Doar la N. Davidescu mai întâlnim atâta 
risipă de virtuozitate şi varietate tecnică ! Sunt minunate şi nenumăratele sale poeme 
în versuri fără rimă, totuşi cu o muzicalitate atât de desăvârşită că numai târziu 
observi că ai citit versuri albe ! Ion Pillat nici nu şi-a legat de altfel muzicalitatea 
poeziei sale de rimă, pe care totuşi o mâmuește ca un maestru. El practică alitera- 
ţia, ca şi muzicalitatea interioară. Nu mai insist însă asupra formei, spre a nu fi 
acuzat de didacticism. Am vrut să arăt atâta numai că preocuparea formală e încă 
o modalitate a pasiunii poetului pentru clasicism şi că şi prin tecnica sa, ca și prin 
descrieri de aspecte ale vieţii sau exprimarea spiritului lumii antice, se trădează o 
constantă sufletească a poeziei sale, aceea a fondului nostru latin. Şi drept în-. 
cheiere voi atrage atenţia asupra felului cum descrie poetul Balcicul în poezia sa, 
într'o manieră clasică aplicată peisagiului autohton. 

După cum sa putut vedea până acum, poezia lui Ion Pillat închide, între 
largi limite, o multilateralitate de înfățișări ale vieţii. Aș putea spune că le cuprinde 
pe toate, fără să greşesc. Astfel, la cele spuse mai sus,,se poate completa prin as- 
pectul credinţei şi al vieţii mistice, plasată în cadru autohton, ades abordată, dar 
mai ales în Biserica de Altădată, acel unitar și organic poem de evlavie ortodoxă 
creştină, de vibraţie religioasă, de descriere a vieţii creştine în forme specific ro- 
mâneșşti şi în sfârşit aspectul iubirii pământești, care îmbibă multe din poemele 
sale pentru a-și găsi culmea exprimării în Sfanțele din Țărm pierdut. 

„Voi părăsi însă această enumerare a temelor spre a putea desvălui ceva. şi 
din psihologia poetului, așa cum reiese ea din întreaga-i operă. Ceeace izbește dela 
început e sensibilitatea ascuţită a poetului, o sensibilitate cu totul modernă, exersân- 
du-se asupra unui material şi asupra unei atitudini pur tradiţionale. Poetul are şi 
imaginaţie și sensibilitate, noui, ceeace dă originalitate şi forță majoră poeziei sale 
care altfel ar fi putut uşor cădea în clişeu şi în repetarea banală de formule stereo- 
tipe. Dar sensibilitatea și imaginaţia sa, mereu spontane şi mereu proaspete valori- 
fică şi înalță tradiţionalismul conţinutului. De altfel, întreg lirismul gândirist, înce- 
pând cu Nichifor Crainic și V. Voiculescu și sfârșind cu cei mai tineri poeţi, pre- 
zintă această trăsătură caracteristică de a fi o înviorare înir'o formă modernă a a- 
titudinii şi tematicii tradiționaliste, ceeace e însăși valoarea literaturii, unde nici o 

revoluţie nu e posibilă, orice curent care are asemenea tiilu fiind sau o aberaţie me- 
nită dispariţiei, sau o realitate care desminte teoria revelaţiei literare prin creaţia 
împlinită. Intreaga istorie literară a omenirii nu e decât o dovadă vie că tot ceeace 
sa pretins revoluționar și nou nu a fost decât o firească evoluţie a elementelor 
primite prin tradiţie din trecut. Acest caracter îl prezintă cu prisosinţă şi Ion Pillat. 
Comparaţiile, alegoriile, imaginile, personificările sale conţin o zguduitoare forță de 
sugestie, sunt pline de surprize şi mai ales cu un mare element de plasticitate. Sen- 
sibilitatea lui Pillat e specific plastică — şi coloristică, dar şi sculpturală — până la 
sensualism. Poetul are chiar unele poezii de un sensualism accentuat, robust, să- 
nătos. Pentru că o altă notă sufletească prin care se manifestă permanent este să- 
nătatea ce o respiră poezia sa. Dacă se poate defini prin contrast poezia lui, apoi nu 
se poate mai desăvârşit decât punând-o la antipodul maladivităţii sufleteşti. Nimic 
morbid, nimic tulbure, nimic putred în sentimentele sale. Totul e clar şi nealterat, 
durerea e pură, melancolia nu e depresivă ci doar o stare de conștiință a unei lipse, 
sau a unui regret, și aşa mai departe. Nici urmă de patologic în poezia sa. Totul are 
un aspect de plină hipienă interioară. Nici o notă discordantă în această atitudine 
unitară, tonică până şi în cea mai adâncă melancolie. De aci vine şi iubirea poetului 
pentru matură, iubire pentru ceeace e firesc, normal şi sănătos şi deci faptul că o 
reprezintă totdeauna nealterată de nici un cusur, triumfătoare și măreaţă. Din a- 
ceastă sănătate, şi fizică și morală, vine acel gust frenetic, sensualist chiar al vieţii, 
o aptitudine nedomolită de trăire imtensă., Poetul nu are nostalgia morţii decât foarte 
rar şi pe ea nu o privește ca pe o catastrofă, E o contemplare a morţii, la Pillat, seni- 


nirea necontenită a timpului în diferitele lui ipostaze. Până la termenul final însă, 
poetul mușcă din plin din viaţă, descriind-o cu pasiune în toate formele ei, redându-i 
"savoarea carnală fn imagini de o vigoare unică. Tot această iubire a vieţii explică 
şi unele trăsături de exotism din poezia sa. Moarte şi timp, conștiința trecutului și 
conștiința vieţii, se suprapun în poezia sa, ele trebuind a fi analizate în legătura 
lor intimă atunci când se va face studiul integral al poeziei lui Ion Pillat, trecutul 
fiind pentru el o necontenit prezentă afirmare a vieţii. 

Nu ştiu întrucât am izbutit să dau o idee asupra poeziei lui Ion Pillat în acest 
sumar portret critic unde încerc o fugară descriere a operii şi psihologiei sale, mai 
ales după ce am putut cu greu rezista ispitei ce m'a îmboldit de o sută de ori să 
citez atâtea din versurile sale, devenite clasice. Poate că n'am făcut decât să schiţez 
o parte din complexa fizionomie poetică a sa şi să semnalez unele sugestii, care-și 
așteaptă marele studiu critic ce merită. 

Dar acel studiu mai poate aștepta. La 50 de ani împliniţi, Ion Pillat nu-și face 
încă inventarul final al unei cariere. Uneltele sale nu s'au tocit şi nici vocea cântă- 
rețului nu-i răguşită. Dimpotrivă, se pare că el își ascute stiletul și aşterne iarăși 
ceară pe tablete, înstrunându-și lira și dregându-și vocea pentru un nou început, 
care nu poate fi decât o nouă sforțare în goana însetată după desăvârşire. Noul 
volum al poetului, anunțat, se va numi Implinire. Adică, de fapt, încă o împlinire. 

BALADA FLORILOR DALBE 


DE 
“MARCEL ROMANESCU 


Unde-s boierii cu bărbi cărunte, 
dulămi de jder, surguci în frunte? 
Unde sticlă de glasuri mărunte, 
clopoţeii cât un grăunte ? 

Unde e Pruncul cu paie în păr, 
mânuţe de caş, zâmbet de zăr? 
Unde pomu "'nstelat de-adevăr, 
clopot din veac cât un ciubăr, 
unde florile dalbe de.măr? 


Unde e cântecul vechi unduit 
ce semăna, ovăz poleit, 
cuvântul la ferești dăruit, 
ochii, sfeşnicar înmiit ? 

Unde-i basmu 'mpăratului Ler 
cu sufletul în pumni de ger, 
unde tropotele care cer, 

unde creanga scuturată din cer 
cu florile dalbe de măr? 


Unde vi-s, boieri, bătrâneţele? 

Unde ni-au pierit tinerețele, 

flori dalbe dându-și bineţele ? 

Doar vre-un schit de vă păstrează feţele; 
încolo viață și nume dispar. 

Şi totuși din țărână arşice tresar, 
ulcică de icusari 

'sub copită de armăsar 

sunând florile dalbe de măr? 


Doamne, ne-ai dat cumplite vremuri : 
foamete neagră, frig să tot tremuri; 
ne-ai dat răsboi şi cutremur ; 

dar dă-ne florile dalbe de măr! 

POEM PASTORAL 
— FRAGMENT — 


DE 
D. CIUREZU 


I 


Pe la poarta cu pândarii de lumină 

A trecut o chită roșe de mușcate 

Şi ograda cu cerceii de cireșe 

A ’nălțat un sân pietros ce mere coapte. 


Şi-a dat iia verde'n lături de pe piept 
Şi-a lăsat să i se vadă sânii goi; 

Soarele i-a prins în palmă să-i desmierde 
Şi-a pornit un râs de granguri prin zăvoi. 


Fiindcă unul dintre tineri, mai isteţ 

S'a făcut că trece drumu'n curtea veche 
Şi cum sta ograda 'ntinsă pe zăplaz 
I-a furat sburând o toartă din ureche. 


Şi-a pornit un haz prin tufe, cu sughiţuri 
De credeai că tot zăvoiul stă să cadă... 
Doar ograda îmbătată de căldură 

Işi golea mai mult spre soare, roada-i caldă. 


II 


Dintr'un cuib pitit în brazde s'a 'nălţat 
Piuire 'nmugurită de pământ l 

Şi-a pornit cu vestea ’n aripi peste câmpuri 
In năvod de ițe albe și de cânt. 

A sunat pe văi, pe dealuri, poate'n cer, 
Veste nouă, ca argintul de curată, 

Cau ţâşnit, de prin hăţișuri, pâle de păsări 
Şi-a svâcnit în fund de cuiburi, vara toată. 


Gogoloae de puf galben şi de ceară 

Se 'nbulzeau pe-un prag de frunze și de zare 
Şi din guşea, de ciricuri a luminii 

Ciuguleau, bătând din aripi, mei de soare. 


Păsările dusen ceruri sau grăbit 

Să le-aducă năpârstoace de mâncare 
Şi-aplecate peste cuiburi, ca pe leagăn 
Inodau un fir de viață fiecare. 


III 


Din pologul de ameze şi de vară 

Sa desprins o fată mare şi-o cunună 

Şi-a pornit cântând prin lanuri, către zariști 
Unde cerul cu pământul se 'mpreună 


Se dădea în lături grâul, despicat, 

Ca o turtă de lumină frântă 'n două 

Şi prin lanul de dogoare şi de pârgă 
Işi tăia, răsbind spre larguri, cale nouă. 


Păsările-au prins să sboare pe deasupra 
Gâzele-au pornit şi ele pe hotare; 

De prin cuiburile-ascunse prin tufișuri 
Ciripeau cu cioc de caşuri, pui de soare. 


Şi-a suit în vârf de dealuri toată gloata 
Ca, o pulbere de stele și de larmă; 

Şi-a pornit în patru vânturi svon de seceri 
Printre ţări de grâne coapte și aramă. 


IV 


A ieşit în câmpuri satul plin de voe 

Cu arșiţa bucuriei, rod în braţe; 

A tăiat postăţi de aur printre lanuri 
Şi-a făcut cârstăţi de soare 'n dimineaţă. 


Au venit apoi pe haturi, care lungi 
Și-au cărat belșugul verii în hambare ; 
Erau inimile cântec şi putere 

Iar viaţa de pe drumuri, gâlg de soare. 


Se făcuse-o apă vie, luminată, 

Intre lanurile coapte şi 'ntre sat; 

Cum venea cântând răscruciul în miriște 
Se 'ntorcea c'un car de aur încărcat. 

Şi-au vărsat în vistirie ploi și soare 

Roadă bună ca pământul ce-o hrănește 

Iar prin lumea revărsată peste ’ntinderi 

Se simţea cum crugul vremii, spița-și crește. 
V 

A trecut prin miriști vara hăulind 

Ca un sbor de dropii grase și sătule ; 

A lăsat morman de mișini pe tarlale 

Şi grămezi de sălbi de aur prin pătule. 


Ca o lișiță greoae sue dealul 

Printre mejdini de rugi roşii și porumb, 
Işi mai lasă jos ulciorul să răsufle 

Și privește cum pe câmpuri pică plumb. 


Când a fost să sue scara 'n pâtuiag 
Ciugulind un cârc de strugur popistrat, 
A făcut un pas în goluri și-a căzut 
Lângă-un vrej bătut de brumă şi uscat. 


Şi s'a 'ntins un ţol de frunze peste ea 

Peste ochii ei de sticlă şi amiază; 

Şi-au trecut ţipând cocorii 'n miază-zi 

Şi-a căzut pe câmpuri cerul... și burează. 
VI 

Din podgoria de linişti și de toamnă 

Au plecat pe drumuri ude, vâsle grele, 

Cu stropi mari de zile calde supten struguri 

Şi mărgean de nopţi înalte şi de stele. 


Au plecat în strae mândre de regine 
Printre gloduri de porumbiști şi ogoare; 
Robii le duceau pe umeri pietre scumpe 
Şi cercei de roadă coaptă și de soare. 


Chiuind, veneau în urmă chirigiii 

Cu acoave de must roșu și năramz 

Şi de-atâta bucurie şi vieaţă 

„Le 'nflorise-un gât de ploscă pe obraz. 


Și 'ndemnând mereu la vale-au tăbărât 
Prin ogrăzi cu porți deschise, prin gârlice ; 
Şi-a intrat în sate via, chiotind, 

Cu mireasmă grea de toamnă și colnice. 


VII 


Printre geamuri de cenușe și cer vânăt, 
— Cu ochi mari de prune coapte şi gutui 
Stă privind afară, satul, cum s'apleacă 
O polată de corbi negrii și tehui. 

Şi s'au strâns prin curţi jilave şi coșare 
Gilugi de vrejuri și mătasă de porumb; 
Forfotea'n bădane mustul, ca păsatul 

Şi venea buşneag de burniţi de pe dâmb. 


In grămada de dovleci, ca luna plină, 

A intrat un vier cu râtul şi-o surupă 

Şi-au pornit prin curte 'n goană, nopți de vară, 
De credeai că toţi ulucii o să-i rupă. 


Doar ştiuleţii, în bondiţe, stau de-oparte 
Și privesc sub fuste creţe de curechi, 

Iar când râde gluma 'm clacă — râd și ei 
Adunându-și gura toată, la urechi. 


VIII 


Singură pădurea ’n dealuri stă de pază 

Cu podoaba de lumină la picioare; 

Când se sbate vântu 'n ramuri, parcă simte 
Rădăcini de ploae caldă şi de soare. 


In obraji o bate sficul şi-o pătrunde 

Şi vâltori de frunze moarte o colindă, 

Dar ce-i pasă, când puterea ei de viață 

Ca şi flacăra din cremeni, stă “ntr'o ghindă. 


Ce-i o vară de avere pentru ea? 

Sau podoaba de lumină şi iubire ? 
Toate sunt un joc de volburi şi năluci 
Din a vieţii nencetată prăvălire. 


Tot ce piere este ’n viața care vine... | 

Tot ce râde este 'n moartea care crește... 

Şi cum stă pădurea ’n vânturi și visează 
Prinde-un fulg de nea 'ntre gene... și zâmbeşte. 

DE 
LADMISS ANDREESCU 


Mii întâiu vine casa lui Fritz Werner, pe dreapta; apoi, lângă ea, casa lui 
Pătru Mitea. Casa lui Fritz este scoasă cu un stânjen înainte, în uliţă, e văruită 
în vânăt închis, are tencuit în față, deasupra ferestrelor, aproape sub streașina 
largă de ţiglă, o închipuire care aduce cu un ciorchine de strugure, iar mai sus 
de ciorchine scrie cu litere nemţeşti ceva care începe cu „Unser Gott...“ Casa lui 
Pătru e mai mică, trasă mai către inima ogrăzii, a sfiiciune, este străjuită, în- 
trun colţ, de un păr bătrân şi scorojit la tulpină, cu o umbră pe care, vara, o 
binecuvântă și sașii și românii când se întorc, topiţi, dela coasă sau prașilă,; e 
văruită în alb, iar sus, unde e strugurele sasului, are scobită în perete o cruce 
văpsită în galben auriu. 

Gospodarii sunt, amândoi, cuprinși. Au vite de muncă arătoase, au moșie 
bine cuprinsă, au și stupi tare mieroși, oi miţoase ţurcane și ţigăi; au încă, fân- 
tâni cu ghizduri de „ţiment“ şi roată „cu capac“ la ele; curţile le sunt flușturite 
cu piatră de râu, iar șurele amândorura sunt noui, mai de vre-o cinci, șase ani. 

Până acum vreo trei ani Fritz Werner și Pătru Mitea au fost prieteni buni 
şi vecini cum se cade, măcar că-s naţii de alt sânge fiecare. Nici frau Roza și 
lelea Dochia nu au dat-o rău în ale bunei înţelegeri. Ba, de-ar fi după sufletul 
lor, ele și acum s'ar bucura de bună pace, dacă n'ar veni încruntăturile oame.- 
nilor. Că muierea, ca muierea, trebuie să ţie ison bărbatului cu care trage în 
jugul casei, altfel, se rupe carul... Se mai intâlnesc ele și acum la povești, nu-i 
vorbă. Dar mai pe sub mână şi cu frica toată în iie. Se întâlnesc mai cu seamă 
seara, după ce oamenii lor, obosiţi și sătui, sau lăsat somnului. Atunci numai, 
ies și ele în poartă, că nu pot dormi. Şi prind să şopote câtemn lună şi'n soare, 
ca să le treacă vremea. Stau așa, la vorbă lungă și degeaba, câteodată rebegite 
de jilăveala nopţilor, până când Ion feciorul lelii Dochia se întoarce din sat. Unde 
o fi umblând, Dumnezeu drăguțul ştie... se miră în ochi cu ghiduș înțeles, femeia 
lui Pătru Mitea. 

Dar cum spuneam, tot taifasul nopţilor fără somn vine a fereală de bărbaţi, 
că ei sunt gata cu gura, cu pumnii și cu pricina, din te miri ce:.. Şi toată zdroaba 
asta, numai de când sau ridicat copiii: Ionu lui badea Mitea şi Frieda vecinului, 
jupân Fritz Werner. 

Şi Pătru Mitea şi Fritz Werner sunt oameni cu vază în sat. Românul, între 
românii lui; sasul, între sași. Fritz a fost primar în Gussendori până în vremu- 
rile tulburi din 1918. De atunci, trecând peste orice ciocniri de partide, Pătru a 

ţinut eșarfa tricoloră și a încheiat toate cununiile din Guseni-și săsești şi ró- 
mâneşti. Numai o singură cununie nu ar încheia în ruptul capului. Şi de aci 
vine tare multă pricină... 

De aci, dela astă împotrivire la o unire lumească, a pornit vrajba și apoi s'a 
întețit. Cine o fi început, nu se știe. Se știe doar că Fritz l-ar mânca pe Pătru 
şi că Pătru l-ar muta, în iad pe Fritz, dacă ar avea putere să facă o asemenea, 
apocaliptică mutare. Şi se mai ştie că în miezul pricinii stau copiii, de când lui 
Ion au prins a-i da tuleele, iar Friedei a i se rotunji trupul. 

Că vezi, copal, ď’aceea’s copii: să crească și să se iubească. Să se iubească ; 
oar și bătrânii s'au iubit la vremea lor. Dar să se iubească aşa, după socoteală... 
după datină... Aci-i toată buba : iubirea pidosnică... 

Aşa nu mai merge. Ba, într’o zi, Ion a stat peste fire de mult la vorbă cu 
Frieda ; ba în altă zi, Frieda s'a pierdut în acăţănișul de după grădini cu Ion, 
iar Lutz, văcarul saşilor din Guseni, a văzut cu ochii lui, cum brațele sănătoase 
ale feciorului de român, frângeau ca pe o joardă plină de sevă, mijlocul fetei de 
sas și a purtat vorba până către urechea înfuriată a fostului primar; ba una, ba 
alta... dușmănia a fost gata peste capul bieților oameni. 

— Să maud de săsoaice în vatra mea, s'a cătrănit badea Pătru către lelea 
Dochia când femeea a vrut să-l îmblânzească,—să n'aud, că iau Gusenii foc din- 
trun cap, în altu'!.. 

— Că... ce ştiu copiii mă, Pătrule, a mai îndrăsnit ea. 

— Să știe... Eu cum am ştiut ?... 

Omul a răcnit atât de fioros, încât nici primpretorul n'ar mai fi avut cu- 
rajul să-i mai întoarcă o vorbă. 


Dincolo, la fel: 
— Nu se poate să-mi mărit fata cu un pui de român, fie el chiar mai mare 


decât feciorul lui Pătru, a răspuns, necăjit, Fritz când frau Roza a adus, pe de- 
parte, vorba de dragostea tinerilor. 

— Ei se iubesc... Ce treabă avem noi? 

— Ce treabă avem? Atunci mergeţi amândouă peste pălan, la Mitea... 

Fritz s'a roşit la chip, i sau umflat vinele la gât și a stat să ia toată lumea 
în pumni, iar frau Roza sa făcut mică, în cel mai întunecat colț al casei, de 
teamă. 

Şi așa s'a întins pricina... Şi aşa, prigoana... Şi așa urgia... Pătru îi tare că-i 
primar, măcar că el știe că legea nu-i moșia lui. Fritz încă-i tare, că-i consilier 
în primărie și, între sași, e fruntea. 
+ x 

Gura satului întărea vrajba bătrânilor. 

Pentru toată lumea — și tineri și bătrâni, și femei și bărbaţi — dragostea, 
lui Ion Mitea cu Friede Werner era un lucru eșit din făgașul firii, era o pacoste, 
dacă'nu chiar o mare nenorocire, cum socotea bătrâna lui Vulpoi din dealul 
viilor care, de şaptezeci și șapte de ani, de când o ţine Dumnezeu pe lume, nu 
mai văzuse, nici auzise, o asemenea nepotriveală cum poate fi o dragoste dintre 
un creştin d'al nostru şi un sas. 

— îs, doar, fete de rumân până-i hăul şi câte vrea Ionu Mitii, în satu'aest,.. 
şincă fete de frunte, unele mai de ispravă decât Frieda sasului,., 

— Geaba, se bocea lelea Dochie, care cu inima ei de mamă, augeat căldura 

iubirii feciorului pentru săsoaica de alături, care mai era și frumoasă ca o „plaje“ 
de cristal, — geaba ; asta i-o întrat lui la inimă și nu-i om să i-o scoată de acolo... 

De cealaltă parte, bătrâna sașilor, frau Suza, nu se lăsa mai pe jos. Ba dim- 
potrivă, ea avea optzeci și patru de ani şi incă nu avusese prilej să vadă o ase- 
menea jalnică întâmplare. 

— Tinerii au început să semene cu nebunii... Unde se știa înainte de așa 
ispravă !... O săsoaică mândră și avută cum e Frieda, nici prin gând să-i treacă, 
la o dragoste cu un rumân, batâr că-i feciorul judelui din Guseni... 

In vremea asta tinerii îi ocoleau, părinţii îi amenințau cu toată urgia stă- 
pânilor de suflete, iar Ion și Frieda, îşi vedeau de întâlnirile lor, multe tainice, 
— destule pe faţă. 

Când lucrurile s'au înfierbântat peste fire, Fritz a trimes pe Frieda la Sibii, 
servitoare; Ion a plecat și el la Sibii, argat la un sas. Fritz a adus pe Frieda 
acasă. A doua zi Ion răsărea, ocoș, în curtea părinţilor săi, spre mulțumirea și a 
sașilor, şi a românilor. 

— Or să dea pălanul jos într'o bună zi Pătru şi Fritz, or să-și facă ograda 
una 'ntruna și or să-și zică şi neamuri... Parcă-i vezi: — Noroc, cuscre !... batjo- 
coreau înveninaţii satului. 
| — Da, da... Așa sar putea să fhie... întăreau cei mai puţini șugubeţi... 

— Vai de capu' lor! îi jeleau și cei serioşi. 


x* x% 


A dat Dumnezeu de s'a înmuiat și gerul. Au trecut babele. Și viorelele de 
mult au înflorit câmpul cu iarba nu prea bine încolţită. Vitele au ieșit din 
grajduri mai slabe, oamenii din case, mai palizi, iar reveneala pământului fumega 
dimineaţa după ce ogoarele se perpeleau un pic la întâiele raze ale soarelui. 
Toate-s noui în Guseni. Până și bătrânele satului —lelea lui Vulpoiu și frau 
Suza — par'că se mișcă mai vioaie... Numai dragostea pricinașe a lui Ion cu 
Frieda este veche de vreo trei ani. Şi cu ea, vrajba dintre părinții tinerilor, — ba, 
ceva mai adâncită de cum era la început. 

In acest an după potriveala orânduită a calendarului, Paștele românilor și 
al saşilor cad într'o zi; şi românii și saşii au rânduelile lor; au jocurile și petre- 
cerile lor. 
| Ceterași, în sat, sunt numai ai lui Busuioc, bătrânul și feciorii lui; Vâla şi 

Onu. Primarul a dat ordin ţiganilor să-și ţină hangul către români, dar Fritz 
„Werner ca o căpetenie a sașilor, care trebue să ştie tot, a prins de veste și l-a 
luat pe Vâla aproape pe sus pentru jocurile saşilor. De aci a venit cearta: 

— Mă, să te ţii cuminte, c'apoi ai de furcă lungă cu judele... s'a stropşit 
Pătru către Fritz când i-a venit bine, în noaptea învierii, în calea dintre biserici. 

— Ba n'oiu avea loc de tine’n sat... s'a ţinut tare sasul. 

— Eu spui doar atât: să nu venim la pricină.. 

— Ce să nu venim? Că la pricină suntem noi de “mult frate Pătrule... Că 
Ionu tău... 

Pătru, când a auzit de Ion, s'a făcut roșu: 

— Doar n'ăi fi crezând că mi-e la inimă săsoaica ta. 

— Că valahu' tău chiar a fi cu stea'mn frunte... 

— Este, mă... şi fata ta nu-i de nasu’ lui... La sași cu ea.. 

— Ba la rumâni cu viţelu' tău... 

— Fritzule... 


— Pătrule.., 
Amândoi au strâns măselele şi pumnii grămădind în ei toată ura adunată 
ani lungi în inimi. Amândoi au pipăit cuţitele dela șerpare, — că năravul de a 


purta cuţit la șerpar e vechiu la Guseni. Amândoi au dat să sară unul către 
altul ca să descarce a răsbunare teancurile de ură grămădite în ei. 

— Vater ! Mein Vater. 

— Tată!... Stai tată... stai... 

Frieda şi Ion, porniţi spre biserici, la înviere, au răsărit în spatele învrăj- 
biților lor părinți. Sau mirat, la început, de cearta asta, în mijlocul drumului 
apoi sau îngrozit când au văzut că, în loc de Inviere, ei păşesc spre moarte? 

Oamenii, uimiți, au rămas cu pumnii și cuţitele în aer, înțepeniţi și de 
groază și, poate, de rușinea isprăvii pe care au stat gata să o plinească, întune- 
caţi. Au vrut să se înfurie amândoi : 

— Voi... voi... Ce căutaţi voi aici ?... 

Dar clopotele celor două biserici, a românilor şi a sașilor, aşezate mai puţin 
de destin, faţă în față, despărțite doar de colbul drumului și, de meterezele ve- 
chilor ziduri săsești, au prins să vorbească marea bucurie a luminii: întâiu 
clopotele românești, apoi îndată după ele, cele ale saşilor. Marea vestire a bron- 
zurilor bisericești a copleșit de tot, sub povara unor remușcări cari lua cu nă- 
dejde locul vechilor uri, inimile celor doi aprigi dușmani. 

Pentruce îndușmănirea asta? Unirea sufletească a copiilor ar fi fost cale 
de legat și mai temeinic vechea-le prietenie, cale de dus în viitor povara greută- 
ţilor pe umeri vânjoși şi tineri. Şi ei — bătrânii — au aflat vină în asemenea 
legătură ... Pentruce ? Pentruce ? Pentruce ? 

Intrebarea alerga în neștire în inimile și minţile bătrânilor, se sbătea pâr- 
jolitoare pe chipurile limpezi și sănătoase ale copiilor. Pătru Mitea s'a uitat cu 
obidă spre cuțitul pe care-l uitase în pumnul încleștat și —cu scârbă — l-a arun- 
cat undeva, în şanţul uliței, Fritz Werner, trezit din buimăceala necugetatei lui 
învrăjmășiri şi-a astupat faţa cu palmele și s'a prăbușit în uliţă la picioarele 
copiilor, o descătușare în gemăt fără sfârșit. 

— Tu, Frieda, a şoptit aproape plângând Pătru — hai aici lângă mine... 

— Mă Ioane, a isbutit sa spună Fritz. 

In tăcerea binefăcătoare a unei depline regăsiri, cele patru suflete s'au unit 
în legământ negrăit, sub îndemnul clopotelor vestitoare de Viaţă vrednică şi 
luminoasă. 

Târziu, Pătru Mitea s'a trezit senin și grăind înveselit, a rupt liniștea: 

— Să ştii, frate Fritz, că mintene ce trec sărbătorile dau jos pălanvu' dintre 
curţile noastre. Zică lumea ce-a zice... Decât omor, mai bine viață nouă... 

Ion şi Frieda trăiau învierea inimilor peste îngrădirea unor datini străine 
de ele, — de inimi. 





© BCU Cluj 





DE 
ȘTEFAN BACIU 


VIAŢĂ FĂRĂ DE MOARTE 


Pădurile, dragoste, buciumă lumina ta, 
Tu, neprihănită floare fără pieire, 
Din lujerul tău o neștiută doinire, 
Spre suflet, cu sute de braţe suia. 


Stând sub umbrarul verde 'mpreună, 
Din îrunţile noastre lună plină ai dat; 
Din vocile care-au tăcut și-au stat 

Ai mlădiat o geamănă cunună. 


Nu te-ai făcut, nu treci, dar ești. 

Noi ne sfârșim, trăind prin tine 

Şi presimţim svonirea care vine: 

Când scazi în timp, în noi te împlinești. 


Joc 
La mine îngerii numai ziua vin 
Şi-mi aduc tămâie într'o lalea, 
Puţină glorie într'o cupă de vin, 
Intr'un degetar, imaginea ta. 

O stea mie, una ţie, alta nimănui: 
Arșice pentru jocul necunoscut, 
Frumos ca tine, dar cu gust amărui. 


In inimă un luceafăr a căzut. 


CÂNTEC DE LEAGĂN 


Surorii mele Ioana 


Taci! S'auzi cum intră seara în odaie 
Cu miresme de 'ntuneric şi de vis. 
Fluturi mari, ca floarea de cais 

Vor cădea uciși de-o albă vâlvătaie. 


Tie noaptea asta 'n dar ţi-aduce 
Stele reci din munţii suri; 

Liniști verzi din umede păduri. 
Vor veni, o lacrimă în ochi s'usuce. 


Ghemuită ?n perne, ce pândești ? 
Visul cade — ploaie pe pleoape, 
Undeva — departe sau aproape — 
„Au cântat cocoși în curţile cerești. 


Dormi ! In pomi sună o violină. 
Pentru somnul tău curat și teafăr, 
Am tocmit, de strajă, un luceafăr 
Şi, pe,cer, un car de lună plină. 

O E S I 


DE 
AUREL CHIRESCU 


CEARCĂNUL SERILOR.... 


Cearcănul serilor mi-e drag 

“In susurul seraficei tăceri, 

Cum numai unduirea unui sbor, 
Sau ciobul lui — melodic de oglindă 
Spart dintr'o doină clară de isvor. 


Cearcănul serilor mi-e drag, 

Că poartă 'n el pure-adieri de rai, 
Esenţe vii din *naltele grădini, 

Ce ’ntind peste movilele de umbră 

Un voal de albe 'nmiresmări de crini. 


Cearcănul serilor mi-e drag... 

Pe frunte când își reazimă lumina 
Cu obosite pâlpâiri verzui 

Simt risipit întregul cer în mine 
Ca un parfum în toată floarea lui. 


AM CUNOSCUT... 


Am cunoscut întoarcerea in sânge 

Ca pe-un blestem al neamului meu crunt 
E veacul prea adânc să-mi poată strânge 
Lumina risipită ’n rai mărunt. 


Prin cântecul meu trec amare ape 
Ce nu se-opresc la margine de cer. 
Pătrunde dâra lor până aproape 
De inima 'mpietritului mister. 

Aş vrea să nu 'ncerc rodul pân” se coace 
Dar amintirea sucului său sfânt 

Mă trage tot mai mult, tot mai încoace, 
Spre rădăcina vie din pământ. 


AMARA SIMFONIE 


Voi trece ușor, la semnul grav, 
Pe sub înlăcrămata stea, 

Pe sub umbrita frunte 

A cerului bolnav. 


Când săgeata soarelui, biruitoare, 
Işi va petrece şuerul | 
Prin inima goalei mele nopţi, 
Şerpuitor de lin, | 
Sângele va înălța în ultimul val 
Psalmul de amin. 


Mă vei căuta, poate, vis părăsit, 
In luminoasele ape care-mi poartă umbra 
Sau în apa luminii în care m'am risipit. 


Câte puţin am să fiu 
In fiecare limpede-adiere 
Şi“n orice semn viu. 


Mă vei simți în toate, 
Fără să poţi pătrunde 
Prin via strălucire 

Până la rănile întunecate. 


Doar, cândva de-ai să mă aduni, 

Am să cresc, neascuns, în simfonia ta: 
Deslănţuită melodie amară, 

In care-ai să cununi 

Durerea cu moartea, când o vei cânta, 

DE 
RADU BRATEŞ 


RUGĂCIUNE DE PRIMĂVARĂ 


Bucură-Te, Prea-Sfinte, iată inima mea, 

Iată livezile, pădurile, munţii din zare... 

Tot ce 'nfloreşte ’n jurul meu se află 'nchis în ea, 
Precum se află cerul tot în scoicile de mare. 


Nu Te mai osteni să vezi de-au înflorit mălinii, 
Ori de şi-au început isvoarele melodia profundă ! 
Vezi, inima mea își clatină crinii 

Şi tot mai stăruitor în visare s'afundă. 


Din împărăţia ei, primăvara a uitat să mai plece — 
Se vede că i-a 'ndrăgit prea mult colinele domoale... 
Inima, raiul meu, Ţi-o ofer (de vei trece) 

Cu toată bogăţia ei de petale. 


Ştiu că pe unde-ai fost ai găsit numai furtuni, 
De-aceea rătăceşti după primăvară şi soare! 
Doamne, în împărăţia mea vei întâlni minuni, 
Te va uimi fericirea solemnă a pomilor în floare, 


Aici şi-a mutat cortul primăvara, şi iată 

Cum își apleacă cerul a 'nchinare genele! 
Ingeri mulţi (0, cât de mulţi) la răsărit s'arată 
Şi-mi cuceresc munţii, poenele. 


Nu mai sunt stăpân pe zarea mea de mărgărint... 
Doamne, ori poate Tu mi-ai trecut pragul! 

` Bine-ai venit! Pun să răsune ghioceii de argint 
Şi-ţi predau cu plecăciune steagul ! 

caii it asist as at ateu A A U AIRONE S 


DIN ȚARA DE DINCOLO 
D-lui Octav Șuluțiu 


Cerul s'a îngrămădit la poartă 

Şi-mi aruncă 'n geamuri frunze ude... 
Vânturile clatină văsduhul, 

Sau un demon zarea mi-o ascunde ? 


Umbre mari s'apropie de zid 

Şi mă chiamă dușmănos pe nume. 
Neguri vin sau duhuri din pământ, 
De-mi aduc tot sbuciumul din lume? 


Cine mă ademeneşte 'n noapte, 

Și mă duce, dibuind, de mână? 
Stele cad în lanuri și păduri 

Şi le fumegă cenușa din țărână. 


Nu m'aude nimeni! In zadar 

Sună inima a clopot peste sat. 
Oamenii-s cosciuge prin livezi 
Sau spre altă ţară au plecat! 


Pruncii numai, adormiţi îngaimă 
Vaiete, şi subt povară gem, 

Câte jertfe, Doamne! Până când 
O să lași poporul subt blestem ? 


Amăgire-i goana, visul! Ştim 

Ce zăpezi şi ce talazuri pân” la cer! 
Doamne, pune duhurile sub zăvoare, 
Căci prea multe suferințe cer! 


Peste moaște și priveliștile arse 
Pacea Ta să fulguie albastră! 
Cât e drumul apelor — întinde, 
Doamne, cerul și moșia noastră ! 

MATCA ISTORICĂ A SUFLETULUI 
ROMÂNESC o 


DE 
PETRU P. IONESCU 


Există două metode prin care am putea determina caracterele sufleteşti ale 
poporului nostru. Una ar consta din cercetarea formelor lui actuale, fie că e vorba 
de dinamicul său sufletesc, fie că e vorba de o cercetare oarecum staticã, un fel 
de sondagiu, de tăetură anatomică în structura psihică. Studiul actualului trăit 
este vădit, ştiinţific. Astfel se procedează în mai toate științele vieţii. Nu este 
numai decât nevoie de o viziune evolutivă, de o cercetare a desfășurării în timp. 

Mai avem însă şi metoda contrară care își propune tocmai studierea acestei 
desfășurări, cu scopul de a descifra obârşia unui fenomen dat. Ambele metode 
sunt la fel de ştiinţifice. Cea de a doua are însă avantajul de a ne arăta procesul 
„de devenire în toată întinderea şi complexitatea lui. De aceea vom studia problema 
psihologiei românești întrebuințând cea de a doua metodă. 

Ea este dealtfel, cu atât mai necesară, cu cât ceeace ne preocupă pe noi 
este descoperirea, acelui fenomen de osmoză psihică în virtutea căruia s'a format, 
din multiple elemente etnice şi biologice diferite, în decursul timpului, această 
sinteză minunată care este sufletul românesc. De aceia ne vom folosi în expunerea 
noastră de elemente istorice, vom face apel la ele pentru a surprinde, acolo, în 
tainițile trecutului, acele forme simptomatice, rezumative, reprezentative, prin care 
să ne putem explica şi construi înfăţişarea, sufletească a poporului nostru. 

Poporul român este un produs al evoluţiei istorice, dintr'o seamă de elemente 
ce sau suprapus, ce s'au topit cu încetul, în scurgerea timpului. Rostul nostru 
este de a căuta care au fost caracterele dominante ale popoarelor care, prin 
amestecul lor laolaltă, au alcătuit realitatea de azi a poporului român. 

Este drept că, în asemenea condițiuni, e foarte greu să afirmi apodictic ceva. 
Nu mai putem face studii „pe viu“ asupra psihologiei poporaţiunilor de obârşie, 
pentru binecuvântatul motiv că au pierit. Ceeace nu înseamnă însă că ne sunt 


238 


_O.BCU Cluj 





necunoscute. Dimpotrivă, avem o seamă de mărturisiri istorice, de documente, de 
date, de urme, ca şi când acei barbari ce locuiau dincolo de Istru ar fi atras în 
mod constant, atenţia lumii asupra lor. Și în realitate chiar aşa s'a întâmplat. 

Să trecem deci la cercetarea vieţii şi sufletului acestor strămoși. 

Nu este în intenția noastră să facem aci operă istorică. Ceeace ne preocupă 
este să stabilim etapele fundamentale în cursul cărora s'a zămislit acest popor 
al nostru. Iată pentru ce din așa numita „triplă sinteză“ de care vorbeşte N. 
Iorga, noi vom face acum prima mare etapă. Vom numi această etapă Dacismul. , 
Dacismul este rezultatul celor trei sinteze care acum, vor fi, pentru noi, parţiale. 
Odată îndeplinită opera de colonizare, odată înfăptuită opera de romanizare a 
Daciei-Felix, se petrecea aci un nou fenomen ; se năștea un popor: Daco-Romanii. 
Spiritul dacic se amalgama cu spiritul romanic. Condiţiuni de o complexitate 
neînchipuită au contribuit la această lucrare. Colonizarea romană însemna un 
mod de administraţie o repartiție a forțelor militare, o osmoză de ordin economic, ', 
social, politic, familiar, religios, etc. O limbă nouă se formează. „Se pune acum 
baza vieţii sociale care este satul“, cuvânt ce se crede a fi derivat, prin diminuare, 
dela latinescul „fossatum“ (loc întărit cu șanț înconjurător). Fenomene sema- 
siologice se petrec în acest timp, ba chiar apăruseră înainte de cucerire. Astfel 
se citează sensul nou ce îl capătă „lex“ înlocuind „religio“, sens păstrat până azi 
de poporul nostru. Pârvan descoperă chiar urme ale terminaţiei noastre specifice 
“în toponimie şi omonimie („ești“), într'o inscripție unde este vorba de „magistra- 
tus vici Clementianesces“. (Op cit. ib.) 

Toată această epocă de prefaceri subterane, de influenţe şi de transformări, 
legăturile de sânge, prin căsătorii, între colonizatori și băștinași, epocă mergând 
de pe vremea Tracilor şi ajungând dar nu și oprindu-se brusc — așa cum s'a, 
crezut — odată cu retragerea forţelor militare de către Aurelian, dincoace de 
Dunăre, epocă în care trebnia să se petreacă gestaţia etnică a unui nou popor, 
o vom numi Daco-Romanismul. 

Dar numai cu aceasta, adevăratele baze ale poporului românesc de azi, nu 
sunt încă puse. Istoricul Ion Bogdan vorbise, primul, despre neputinţa de a spune 
că se poate afirma, numai cu atâta, ceva despra poporul românesc. Trebue deci 
să admitem un nou și ultim element de ware sinteză: Slavii. Cu elementul slav 
nu am venit în atingere târziu, așa cum se crede de obicei. Dacii, înainte de 
Decebal chiar, — sunt, în privinţa aceasta, neîndoioase dovezi istorice — au fost 
în relațiuni sociale şi economice cu Slavii. Contactul acesta devine însă evident 
deabia cu secolul al VI-lea şi se continuă până în secolul al XI-lea. Se petrecu 
şi aci acelaş fenomen de asimilaţie, atât de caracteristic neamului dac. Slavii, 
veniți ca dușmani, în calitate de cuceritori, (trebue înlăturată deci — spune d, 
Giurescu — imagina unui Slav blând, docil, prietenos) au fost asimilați în cursul 
a cinci secole, în nordul Dunării, de către Daco-romani ; au asimilat însă popo- 
rațiunile găsite în sudul Dunării, slavizându-le ; proces ce se termină complet pe 
la începutul secolului al XI-lea. Această epocă, având să însemne prin sfârșitul 
ei începutul veritabil al poporului românesc, o vom numi Slavismul. Aşa dar 
fazele de formaţie a noului neam înseamnă o nouă sinteză tripartită. în trei largi 
etape : Dacism, Daco-Romanism, Slavism, îmbrăţişând în timp noianul scurs dela 
prima „confederație tracică“ până în secolul al XIII-lea. 

Să ne reîntoarcem acum la adevărata faţă a problemei noastre. 

Primul element de care vom ţine seama este poporul trac. Nimic nu ne 

lipsește pentru a înfățișa tabloul întreg al sufletului acestui neam. Popor trăind 
din agricultură, în sate statornicite, el aduce în zestrea spirituală a lumii din 
care făcea — temporal — parte, forme de viață spirituală de o importanță covâr- 
şitoare. Tracul este inventatorul misticismului. 
Gândirea filosofică a vechilor Greci are la origina sa cea mai îndepărtată 

fenomenul atât de caracteristic numit Orfismul. Ce este orfismul ? Este o anumită 
atitudine a sufletului, încă primitiv, faţă de mister, iniţiatorul său este Orfeus, 
personagiu legendar de origină tracă. Acest cult se răspândește fulgerător în 
Orient unde are de luptat cu un alt cult tot de origină tracă, cultul lui Dyonisos. 
“La rândul său acest cult era o formă a unui cult şi mai vechiu cunoscut sub 
numele de „misterele eleusinice“, care devine, cu timpul, o formă specială, mult 
spiritualizată, a orfismului. Primul care ne dă referinţe despre orfism şi eleusianism 
este poetul Onomacritos, pomenit de Aristot (Peri philosophias. fr. 10) care vor- 
beşte despre un „Zeus k6phal&. (Zebc xepaA1)). Dar acest „k&phale“ nu este decât 
un „teleut“ (teleur) după cum remarcă însuşi Platon (Timăeus. 69) Am putea 
trage de aci concluzia unei concepții monodeiste ca axă a acestei primitive gân- 
diri religioase. Ceeace este însă de netăgăduit este faptul că există în om, aproape 
„pusă“ în structura sa, o nevoie de explicare cauzală. 

Cercetările recente — și care au dus la ipoteza că primitivii actuali ar putea 
să fie o degenerescență a unei rase deosebit de superioară — un fel de vârstă 
de aur a umanităţii — au stabilit preexistenţa unui monodeism originar 1). Acest 
monedeism, din cauze diferite, decade sau subsistă alături de forme polideiste. 
Așadar întrebarea la care trebuia să răspundă mintea primitivului își găsea un 
răspuns. Nevoia aceasta de a postula o unitate superioară sub egida căreia să se 
grupeze toată diversitatea nesfârșită de aspecte ale lumii, a fost condiţia supremă 
care a dus la impunerea UNULUI. Se pune acum o altă problemă: A se cunoaşte 
esența acestui UNUL. Formele religioase, impuse de viaţa socială primitivă, nu 
permiteau decât adorarea zeităţii. Şi atunci apare „inventatorul“ mistic care în- 
cearcă să „cunoască“, să „vadă“, să „simtă“ divinitatea. Există desigur, o cale 
către mister. O cale care, ea însăşi, este un mister. O cale care trebue să fie de 
domeniul „acţiunii“. Iată cum cultul devine mister, cunoașterea lui, apanagiul 
câtorva imtiati, acţiunea specifică a cunoașterii, un fel de pantomimă prin care 
se creiază o atmosferă, specială de percepție mistică. (Vezi E. Rohde. Psyh6. p 270 
c. f.) In ce consta această percepţie mistică ? Credinciosul era transpus într'o 
atmosferă stranie, prin vin și dansuri, întrun mediu forţat, încărcat de fluidul 
magnetic al dansului și cântului, întrun fel de spetaculos „dramatic“ (mystis- 
chen Drama, după expresia lui Rohde), avea impresia că pătrunde, printr'un 
act de „viziune“, în esenţa divinității. Pentru a ajunge la acest rezultat, trebuia 
presupusă o oarecare doză, din ce în ce mai accentuată, de dispreţ față de trupul 
material care trebue desigur considerat ca împiedicând sufletul dela actul de 
cunoaștere și de participaţie cu divinul. Dar o asemenea concepţie care punea 
primatul superiorității sufletului, trebuia desigur fundată pe o idee și mai ge- 
nerală ; aceea a nemuririi spirituale. Despre toate aceste lucruri, ce ni s'ar părea 
speculaţiuni ale unei metafizici extrem de moderne, dar care apar în mintea 
unei poporaţiuni tracice, cu multe secole înaintea erei creștine, aflăm confirmări 


1) Teoria „All Father“ — ismului lui A. Lang. The Making of Religion, teorie la care aderă și 
W. Schmidt (Der Ursprung der Gottesidee), Lemmonyer, Rabeau, etc. 

interesante în Plutarch (Peri phis€os), în Stobaeus şi în Lucian (Kataplas- 
matha 23). Cum se putea face această deosebire a sufletului imaterial de tru- 
pu! material? In misterele orfice şi eleusinice ea se face printr'o anumită viață 
ascetică, prin reculegere şi retragere. Viaţa pământească, trupul, constiiuesc un 
păcat care trebue răscumpărat printr'o anumită viață morală, aceea ce s'a numit 
„viaţa orfică“. Intâlnim deci ideia fecundă a purificării. Massa poporului trebuia 
să urmeze numai aceste norme „exoterice“, Din această masă urma însă să se 
recruteze anumite ordine ascetice, secte retrase întrun fel de viaţă monahală, 
Ctiștii. Deabia dintre aceștia se recrutau inițiații adevăraţi, constituind partea, 
„esoterică“ a doctrinelor orfice și eleusinice. 

Pentru a da însă o desvoltare și mai mare acestui caracter de extaz forţat, 
s'a recurs la o nouă metodă, „orgiasticul“, o invenţie tot de natură tracă, da- 
torită în special tribului „Edonilor“. Orgiasticul apare în cultul lui Dyonisos. 
Cine era Dyonisos? Orfeu nu era zeul ci numai anunţătorul, profetul lui. Pentru 
unele triburi tracice (Daco-geţii) zeul era Zalmoxis; pentru alții era Dyonisos ; 
pentru orfismul grec și oriental, era însuși „Zeus kephale“ sau „Zeus teleutâ“, 
așa, cum îl denumeşte Onomacritos. 

Cultui lui Dyonisos degenerează. Insăşi orfismul avea, mai târziu, să japie 
împotriva acestui dyonisianism degenerat, opunându-i un fel de dyonisianism 
spiritualizat. Acest lucru se va înfăptui mai târziu când în persoana lui Dyoni- 
sos se va contopi personalitatea spiritualizată a lui Apollon. Schelling vedea, cu 
drept cuvânt, trei ipostazieri ale lui Dyonisos, mergând, evolutiv, dela materiali- 
tate la spiritualitate. (K. Fischer. Schelling. p. 750). Aceste trei fețe sunt: Dyo- 
nisos-Zagreus și Dyonisos-Iakchos (înfățișări esoterice-spirituale) şi Dyonisos- Ba- 
echos (înfăţişare exoterică-materială). 

Dyonisos este însă un zeu de export, autohtonii rezervându şi vastul de a-şi 
adora un alt zeu mult mai spiritualizat, pe Zalmoxis. Despre origina lui Zal- 
moxis părerile sunt împărţite. Zalmoxis apare când ca erou, când ca mare preot, 
când ca zeu. Ceace este însă incontestabil este spiritualizarea acestei religiuni 
autohtone traco-dacice. Inlăturând orice caracter dyonisiac, religia lui Zalmoxis 
se reîntoarce la orfismul originar (de care de altfel nu a fost niciodată despăr- 
țită) pentru a pune bazele unei vieţi religioase și morale, atât de înaintată și de 
spiritualizată, încât istorici contemporani considerau pe Geţi drept poporul cel 
mai cult și mai moral după Greci. Existau anume în acest cult zalmoxian mese 
şi ospeţe mistice, o anumită asceză populară prin abţinerea dela vin şi carne, 
apariţia ordinilor de Poliști sau Ctiști predicâna celibatul și postul, credinţa în 
nemurirea sufletului și în întoarcerea, prin moarte, la zeul cel mare, într'o viaţă 
de fericire eternă, ideea unui păcat originar condiţionat de natura materială, 
(titanică) a trupului, credinţa în purificare pe pământ, prin viață morală şi 
fapte vitejești şi în fine ideea metempsihozei pe care o adoptă și Pitagora. Zeul 
suprem devine, la unii Traci, însuşi Zalmoxis-Gebeleisis, în vreme ce la alţii ră- 
mâne Dyonisos-Zagreus sau Iakchos, adică un Dyonisos spiritualizat. Pentru Ka- 
zarow, Rohde și alţii, Zalmoxis este un zeu chtonic. Se invocă în special cunos- 
cuta legendă a dispariției în pământ și a apariției, după trei ani, a lui Zalmoxis. 
Dacă nu e vorba de o simplă legendă, este aci, desigur, o încercare a acestui per- 
sonagiu de a creia, în imaginaţia credincioşilor, o nouă dovadă a reînvierii. Cum 
însă întreaga doctrină zalmoxeiană tindea la o anumită atmosferă de exoterism, 
la o spiritualizare luminoasă a sufletelor, înclinăm să credem că acest caracter 

chtonic trebue exclus din religia traco-getă. Aceasta cu atât mai mult cu cât 
noui caractere ale religiunii dacice vin să confirme oarecum această ipoteză. E 
vorba anume aci despre credința într'o putere contrară, o putere a întunericului, 
dar o putere învinsă: „Dracul“. Elementul chtonic care ar fi reprezentat prin 
dispariția subpământeană a lui Zalmxis poate fi, foarte bine, un simbol al orga- 
nicului, îngroparea vieţii iarna. (N. Iorga ibid.). Așa s'ar explica, pe altă cale, şi 
interdicţia lui Bueribista. Dracul despre care am pomenit, apare ca un simbol 
al „Invinsului“, el însuşi exponent al întunericului, chiar pe steagurile dace, sub 
forma unui șarpe. E firesc atunci ca acest simbol să reprezinte pământul şi în- 
tunericul (element cehtonic) iar prin contrast logic, Gebeleisis-Zalmoxis să fie 
simbolul luminii. Obiceiul geto-dac de a trimite un sol zeului, aruncându-l în 
aer, în sus, confirmă acest înțeles. Toate aceste rituale, acel al dracului ca și 
acel al adorării zeulului luminos, se întovărăşeau de cântec şi dans în cerc îm- 
prejurul unui spațiu unde se petrecea spectacolul sau era aşezată efigia respec- 
tivă (balaurul). 
Tracii ne apar deci (şi cu ei, de bună seamă, și geto-dacii, cei ce ne intere- 
sează direct pe noi) ca un popor cu o bogată și specifică structură sufletească. 
Sunt creatori. Sunt originali în creaţiunea, lor. Reprezintă, priviţi dintr'un anu- 
mit punct de vedere, o atitudine proprie a omului în faţa lumii. Pot constitui 
şi trebue să constitue pentru noi, un fenomen original. Nu s'a stăruit, nu sufi- 
cient, ci deloc, asupra acesui fenomen tracic, Şi este cazul să se stărue. Pentrucă, 
neinfluențați de nimic, prin propria lor spontaneitate spirituală, au reușit să 
aducă în patrimoniul lumii, o reformă şi o viaţă nouă. In vreme ce popoarele 
înconjurătoare trăiau în barbarie, în vreme ce însăși Grecii deabia își manifestau 
puterile sufletești și nici nu apăruseră sub forma care avea să minuneze lumea, í 
acești Traci îşi construiseră şi o ideologie religioasă și o metodă proprie de cu- 
noaştere, şi o viață morală adecuată acestui fond de puternică spiritualitate. In- 
cercăm deci aci, prin aceste însemnări, lipsite şi de erudiție și de autoritate, să 
dăm semnalul, să atragem atenția lumii noastre asupra valorilor pe care ar fi 
trebuit să ni le apropiem sufletește, cu care ar fi trebuit să ne mândrim. Nu 
avem până acum, În învățământul nostru superior, o catedră a vechilor civili- 
zaţii din care ne tragem. Ne lipsește, atât o cercetare laborioasă a acestui trecut, 
sub prizma pură a spiritualităţii sale, cât și interesul pentru asemenea, cercetări. 
Şi desigur că aci, din aceste focare pierdute în istorie, ar fi trebuit să ne călăuzim 
spre a ne creia o perspectivă de înţelegere a spiritualității pe care trebuia să o 
“continuăm. l 
Pe lângă fenomenul traco-dac, de esență spirituală, mai găsim un alt ele- 
ment de o importanță tot atât de mare. Intr'adevăr, în vreme ce toate popora- 
. țiunile aşa numite barbare din preajma secolului al V-lea a. C. până în preajma 
secolului al III-lea p. C. au trăit în forme de viață tribală, în acest nord-est al 
lumii vechi, se cunoştea o viață de stat politic. Fără a ne opri la autoritatea 
regească a unui Sitalkes, e deajuns să pomenim de seria celor trei mari con- 
ducători de stat: Dromichaetes, Bueribista, Decebal, în vreme ce, în restul Eu- 
ropei, cu excepția statului roman, nu exista decât viața tribală. Nu e în intenția 
noastră să facem, spre exemplificare, o doctă expunere a hărții politice a Eu- 
ropei din vremea unui Cezar sau Dioclețian, Să ne amintim numai că, exact în 
aceiaş vreme, Galia era locuită de o seamă de poporațiuni conduse de șefi cu 
ĉaracter de șefi de trib. E deajuns pentru aceasta, să se răsfoiască celebrele 

„Comentarii“ ale lui Cezar. Populaţiunile germanice au trăit tot în acelaş mod. 
Părţile Rusiei actuale şi vestul Asiei nu dăduse naștere nici unei forme perma- 
nente de stat. Singurul „Stat“, în accepţia totală a cuvântului, era statul roman. 
Iar în nord, pierdut în coclaurile munților şi ale Istrului, un popor „barbar“ 
care crease orfismul, dyonisianismul, monodeismul, misticismul, crea, cu dela 
sine putere, o formă de stat analogă celei romane. Mai mult chiar. Invazia per- 
sană a lui Darius întâlnește aci o putere de opunere, sub forma unui veritabil 
“stat. scitic şi tracic. Ideia primordială a formei politice de stat este deci neîn- 
chipuit de veche și trebue considerată ca o altă originală creaţie a acestui popor. +--- 


x 
x * 


Faza Daco-Romanismului o putem uşor reconstitui din documentele istorice 
ce le avem. Am văzut că romanizarea este o operă de vaste proporții începută 
cu mult înainte de cucerirea propriu zisă. Opera militară, culminând cu distru- 
'gerea, cerbiciei lui Decebal, este numai o încoronare. Ceiace pare curios pentru 
cercetător este graba, ușurința chiar cu care noii cuceriți au acceptat cuce- 
rirea romană. i 

Vom releva numai câteva aspecte strict istorice. Primul este însăși fenomenul 
romanizării. Cât de adâncă este această romanizare ? Dacă cercetăm complexul 
sistem al colonizării și al administrației romane, vom observa un lucru; că ro- 

_manizarea nu s'a făcut exclusiv la oraşe—aproape 40 la număr în Dacia—ci s'a 
“întins ca o pânză extrem de deasă şi consistentă, la sate. Izvoarele dovedesc cu 
prisosință această afirmaţiune. Numele dace încep să se romanizeze chiar din a 
doua, generaţie. Dar, deşi romanizate, nu se uită să se amintească origina lor 
dacă. Este aci o trăsură de spirit extrem de caracteristică. Acești daci nu și-au 
romanizat numele dintr'un sentiment de lingușire faţă de cuceritor. Dacă ar fi 
fost aşa, ar fi avut grijă să nu mai pomenească origina lor dacă. In loc dea 
proceda așa, ei ţin, dimpotrivă, atât la forma romanizată a numelui, ceeace pre- 
supune şi o romanizare a întregului lor rost de viaţă, dar şi la demnitatea lor 
de Daci. O altă concluzie ce se desprinde tot din acest fapt este că această ro- 
manizare nu a fost impusă ci acceptată liber. Neapărat, lucrul nu sa petrecut 
nici total, nici deodată. Vom întâlni încă multă vreme pe acei „Daci liberi“ 
trăind în nord, în părțile muntoase ale ţării (Carpaţii, de unde şi numele lor 
de Carpi) și care au dat multă vreme de lucru legiunilor romane. 

Un alt aspect, deosebit de isbitor, este absenţa totală din izvoare a vreunei 
menţiuni privitoare la vechile credinţe religioase ale Dacilor. Intâlnim în schimb, 
nu numai numele zeităților romane ci și o mulțime de alte zeități aduse din 
toate părţile lumii. Știm că în ultima fază a imperiului a existat o invazie cu- 
rioasă a acestor zeități în Roma care le-a deschis larg şi ospitalier porțile. Desigur 
că din Roma nu a fost greu ca aceste zeități să vină, odată cu coloniștii, și în 
Dacia. Aceasta nu explică însă și dispariţia cultului local. Sunt mai multe ex- 
“plicaţiuni ale acestui fapt. Mai întâi aceia că poporul, în majoritate sărac, nu 
“şi-a putut permite luxul, nici de a grava pietre funerare cu numele zeului tutelar, 
nici de a construi temple. Apoi, cultul zeului autohton nu a mai fost practicat 
în oraşele unde trebuiau să troneze zeii oficiali ai statului, ci s'au retras în sate 
sau chiar în stricta intimitate a vieţii familiare. In fine, ultima explicaţie este 

-că Dacul renunţă la însăși zeul său în măsura în care pătrunde aci, prin numeroșii 
şi diferiţii coloniști, noul cult: Creștinismul. Pentrucă nimeni nu era mai apt să 

primească noua credinţă creştină decât. acest Dac pentru care nici nemurirea su- 
fletului, nici viața viitoare, nici ideia păcatului originar, nici nevoia mântuirii 
creștine, nici misticismul său atât de subtil, nu erau străine. 

Dintre toate popoarele lumii nouă care se creia acum, niciunul nu a fost 
mai apropiat ca natură, ca esență şi ca structură, de ideia creştină, decât po- 
porul dac. 

“Nu asistăm însă numai la acest fenomen de subterană creștinare. Poporul 
dac primește și își asimilează cultura romanică cu o extraordinară ușşur.nţă. Ac- 
ceptă toate formele acestei civilizaţii ce nu erau noui pentru el, cu care avusese 
de mult, contact permanent. Ni se pare că ne aflăm în fața unui fapt extrem de 
caracteristic : acest popor, considerat barbar, primeşte binefacerile civilizaţiei nu 
ca un primitiv însetat de forme impunătoare şi cu prestigiu, ci ca pe ceva aproape 
natural. O structură nouă e dată unei întregi provincii, fără grabă, fără super- 
ficialitate. Este ca şi când ea ar corespunde unei nevoi statornice şi obscure a 
acestui suflet dacic. Impresia aceasta ne-o lasă toate lecturile istorice cu privire 
la fenomenul romanizării dacice. 

Pătrunzând cu o asemenea siguranţă, cu o asemenea adâncime, în firea 


- autohtonilor, era imposibil să nu se producă și un fenomen de simbioză spiri- 


tuală, de sinteză a celor două formule de etnic ce se întrepătrund, în tot decursul 
epocii daco-romanismului. Pentru a înţelege și mai bine procesul acesta ce tre- 
buia, să stea la temelia noului suflet etnic al rumânului, să vedem într'o formu- 
lare scurtă, ce aducea nou sufletul roman. O primă problemă este următoarea : 
Acest element romanic era el pur sau era alcătuit din adunături? Nu a lipsit 
— ştim — o teorie istorică cu mult aparat ştiinţific care a căutat să dovedească 
că acești coloni romani erau „pleava'“, scursoarea, vastului imperiu, iar Dacia un 
fel de Guyana a antichităţii. Se ştie ce a rămas din această teorie. A cere un 
element pur romanic este însă o utopie. Dar tot o utopie este dacă s'ar crede că 
imperiul, drept urmare a îndelungatelor strădanii de cucerire s'a mărginit, odată 
Dacia supusă, să trimită aci pleava și scursoarea. Adevărul este însă, în lumina 
ultimelor cercetări, următorul: A existat o colonizare cu dublu aspect. Mai întâi 
un aspect administrativ și militar adică formal. Apoi un aspect de adâncime, de i 
pătrundere în massa dacică a unui număr foarte mare de elemente romanice sau i 
de formă politică romanică, negustori, cetățeni, țărani, meseriaşi, ete. atraşi aci 
de mirajul noutății și al bogăției pământului. Fenomenul acesta era și el foarte 
vechiu, precedând cucerirea militară. Aci ar fi aspectul material al colonizării, 
:Dar, fie sub primul, fie sub al doilea, se aducea aci, în fine, poporulu autohton, o 
formă şi o structură nouă. Toţi acești coloni, romani, provinciali sau chiar „cli- 
enți“ veneau aci cu un caracter autentic de romanitate. In. ce consta această 
romanitate ? In virtuțile proprii ale sufletului roman. Iar aceste virtuţi ni se par 
a fi spiritul practic, în ordinea caracterului, claritatea raţională în ordinea inte- 
lectuală, sobrietatea şi disciplina în ordinea morală. Să adăugăm la acestea acel 
fond caracteristic al Romei, geniul juridic și sensul organizării politice, aceste 
„lucruri care au făcut tăria şi splendoarea romană, pentru a avea o imagină con- 
centrată a noului suflet etnic ce trebuia să se contopească cu autohtonul. 
Erau elemente asemănătoare dar şi elemente deosebitoare. Cele două popoare 
(spunem două pentru a simplifica viziunea aceasta de ansamblu) trebuiau să:se 
„unească prin ceeace le era comun și să se simtă. deosebite prin ceace le era deo- 
sebit. Elementul comun ni -se pare a.fi tocmai. acel sens.al organizării . politice 

despre care am pomenit. Elementul ge deosebire pare să fi fost misticismul dacic 
opus raționalismului romanic. 

-Neapărat, toate aceste afirmaţii au în ele ceva vag. Plutim într’o atmosferă 
dé: supoziții. Deaceia, nu dela anumite documente irefutabile şi definitive va trebui 
să „cerem o contirmare, ci dela anumite intuiţii de ansamblu. Când vorbim despre 
un misticism dacic, nu trebue să ni-l închipuim exclusivist, pur, absolut; la fel, 
când e vorba de practicismul romanic. Nu pot exista categorisiri apodictice în 
domeniul fenomenelor psihice, mai cu seamă când e vorba de psihisme colective. 
Pentru acel care privește, într'o intuiție de ansamblu, sufletul dacic, așa cum 
reese el din ceeâce ne dau isvoarele istorice, misticismul dacic nu îmbracă o haină 
de absolut ; este un misticism care nu exclude interesul față de lucrurile vieţii 
acesteia pământești, Prea puţin rafinaţi (ca anumiţi corifei ai filosofiei alexan- 
drine, gnozice sau valentiniene) pentru a putea subtiliza până la absolut o anu- 
mită atitudine spirituală, Dacii nu au înţeles să nege realitatea vie, pentru a se 
cufunda în farmecul nemuririi. 

:Misticismul dacic * a fost 1 un compromis organic între- pământ şi cer, între 
viață și nemurire. 

‘Aci a fost punctul de contact, cel mai suplu, pe unde a putut să se apropie 
şi să se contopească cele două suflete 'etnice. Convins că viața aci pe pământ 
înseamnă o vale a plângerii, poporul dac a plâns la naştere și a râs la moarte. 
Dar nu era numâi atât. Viaţa mai înseamnă și o încercare, un examen de puri- 
ficare. Esenţial, deosebirea de mentalitatea creștină era minimă. In practică însă, 
deosebirea de mentalitatea romanică era iarăși minimă. Pentrucă, dacă romanului 
i-a lipsit „capacitatea metafisică“, a avut, în schimb, un puternic simţ al reali- 
tății. Dacul, luminat de un misticism căruia îi trebuia totuşi simbolul materiali- 
tăţii, a trăit într'o lume de stricte obligaţiuni sociale. Mentalitatea lui mistică 
nu a mers niciodată atât de departe încât să uite rosturile pământului. Nici nu 
ne-am putea explica altfel puternicul său simț politic, curajul în lupte, optimis- 
mul său robust și reavăn, înclinarea spre ascultare faţă de șefi, de sacrificiu 
pentru ţară, iuțeala de adaptare la civilizaţie, în fine perzistența formelor lui 
proprii de viață și posibilitatea de a asimila în matca lui neamurile felurite cu 
care a venit în atingere. Disciplina, caracteristică romanului, este dată și în 
structura sufletuluî dac. Simţul de ordine şi de organizare al romanului se află 
şi în mostenirea dacă. Singură nevoia de vis şi de mister nu o avea romanul. 
Dacul însă nu face din ea o axă de viaţă ca yoghii. O păstrează în adâncurile 
subterane ale fiinţei lui, ca pe o realitate de care se folosește — am putea spune 
— când are timp să o folosească. E dată în el dar nu e necesară. Moare cu zâm- 
betul pe buze, dar în ultima clipă, când nimic nu mai poate fi încercat. Atât 
“cât mai nădăjduește, nu se dă înlături dela nimic. Decebal face act de supunere 
şi îngenunche în faţa acvilelor dar se reîntoarce pentru a-și reorganiza și mai 
dârz apărarea. Tot aşa va îngenunchia mai târziu şi Ştefan cel Sfânt în fața 
craiului polon, pentru a-i pregăti mai apoi Dumbrava Roşie. Dincolo de explicarea 
istoricilor că ar fi fost în acel gest al îngenunchierii un simplu ritual de formă 
medievală dela vasal la suzeran, (am citit undeva, această explicare plauzibilă 1) 
vedem aci, dăinuind, pe sub veacuri, acelaş sens sufletesc. 

In fine, virtuțile răsboinice sunt aceleași, la Dac ca și la Roman. Istoricii 
romani recunose, cu un fel de mânarie şi uimire, aceste virtuţi dacice. Pe acest 
teren, uriaşa luptă între Roma, și Sarmisegetuza s'a dat dela, egal la egal. Traian 

nu poate aduce în urma carului său triumfal decât un leş peste care nimeni nu 
a îndrăznit să scuipe vreo batjocură de învingător. 

Iată, așadar, punctele de contact între cele două popoare ce trebuiau să se 
contopească. Dar peste această primă matcă mai trebuia să se aşeze un nou. ele- 
ment fără care, afirmă istoricii, filologii și etnografii, neamul acesta românesc 
nu ar fi apărut în istorie. E vorba de elementul slav și de ultima fază din acest 
vast proces de formaţie etnică: Slavismul. Pentru a afirma acest adevăr trebue 
să renunțăm însă definitiv la școala romantică în care am fost născuţi și crescuţi. 
Când pentru prima dată acest mare adevăr istoric a fost proclamat, el a ridicat 
o furtună de proteste. Filologii au căutat să dovedească absurditatea unei ase- 
menea teze care distrugea — după a lor părere — frumosul mit al latinităţii 
„pure“ a neamului. Toată şcoala ardeleană, dela Maior, Micu, Şincai, până la 
Laurian, Heliade, Lazăr, a luptat pentru acest mit. El devenise, oarecum, oficial. 
Intrase cu autoritate în programele școlare, trona pe catedrele universitare, era 
dictat din cabinetele ministeriale. Pentrucă prin el speram noi să fim primiţi în 
areopagul occidentului. Ii revine, dacă nu ne înşelăm, lui O. Densuşianu, merit u 
de a fi încercat să dărâme, în cea mai admirabilă operă de filologie ce s'a scris 
vreodată, această minunată gogoriță romantică. Lupta s'a dat exclusiv pe tărâm 
filologic. Deaceia a fost sortită sterilității. Vom afirma aci, împreună cu Hașdeul 
că elementele slave sunt fără influenţă asupra structurii sintactice. Ceeace e mult 
pentru teza latinităţii. Vom afirma însă și adevărul privitor la enorma bogăţie 
de lexic slav, ceeace iarăși e mult pentru teza contrară. Vom afirma, pe de altă 
parte, că e de prisos să te aşezi de o parte sau de alta a baricadei. Este indife- 
rent dacă lexicul slav nu a alterat sau a alterat fundamentul latin. E indiferent 
dacă elemente “cum sunt: corp, inimă, suflet, ureche, minte, ochiu, cruce, sânt 
(sfânt) cuminecătură, pământ, moarte, viaţă, înviere, credinţă, pace, durere, lapte, 
carne, pâine, câine, etc. etc., sunt latine iar elemente ca: ceafă, grumaz. rânză, 
etc. sau: bogdaproste, blagoveşte, patrafir, iubire, nădejde, vrednic, vecernie, iz- 
beliște, obârşie, ete., sunt trace sau slave. (Trimitem, pentru aceste interesante 
cercetări, la lucrările de specialitate, mai cu seamă monumentala lucrare „His- 
toire de la langue roumaine“ de O. Densuşianu sau la recenta lucrare: „Istoria 
Limbii Române“ de Al. Rosetti). 

Este indiferent pentrucă nu asta interesează. E drept, nimeni nu neagă le- 
gătura ce există între suflet şi limbajul prin care acest suflet se exprimă. Dar 
ceeace ne interesează este altceva. Este tocmai aceia ce nu se exprimă. Este de 
a stabili, cu alte cuvinte, măsura în care sufletul acesta daco-romanic a suferit f 
o nouă îndrumare subteranä, o nouă cristalizare sub invaziunea elementului slav. | 
Această nouă orientare în structură, sădită în adâncuri și răbufnind numai câte- | 
odată, există. Elementul slav — se știe — ne-a dat fcrme nouă de viaţă socială, 
Am adoptat un bagaj impresionant de cuvinte pentru a denumi forme de ritual 
religios, forme de viață juridică şi economică, forme de organizare politică şi mi- 
litară, forme de viaţă de stat și de administraţie. Cnezatul, voevodatul, județul 
(judecătorul), jupanatul sunt slave. Toate gradele boerești și administrative (pos- 
telnic, vornic, polcovnic, vistiernic, medelnicer, pârcălab, şoltuz, stolnic) sunt 
slave. Numirile pentru organizarea armatei sunt slave (străjeri, viteji, glotași, 
ceată, pâlc, steag). Instituțiuni sociale și economice sunt slave (pârcălabi, glob- 
nici, pripășari, șoltuzi, pârgari, judeţi, divan, sfat, dajdie, iliş, podvadă, posadă, 
jold, dijmă). 

$ Poporul slav aducea cu el misticismul. Dar misticismul slav se întâlnea cu 
misticismul dac. Nu avem în structura noastră actuală o latură de misticism, 
pentru care răspunzători ar fi Slavii. Formula aceasta, curentă şi banală, e tim- 
pul să fie aruncată la vechituri. Daco-romanii nu au împrumutat misticismul 
caracteristic sufletului nostru dela Slavi. L-au păstrat dintr'o moştenire cu mult 
mai adincă. Aci deci, vom găsi prima punte de trecere între daco-roman și slav. 

Mai aduceau Slavii un element ce le este și le-a fost propriu: simțul or- 
ganizării sociale. Dar nici aci ei nu erau cu totul străini de autochtoni. Daco- 
romanul avea el însuși, în structura sa etnică, acelaş simţ al organizării. Poate 
cu o precumpănire a aspectului politic, în vreme ce la Slav predomină mai mult 
aspectul organizării sub formă juridică, restrânsă la clan, la trib sau la sat. Di- 
ferența aceasta este desigur importantă dar nu esenţială. Poate că graţie ei am 
putea să explicăm acea stare de stagnare pe care istoria o observă între anii 
900 și 1300, epocă de formare a primelor voevodate de mare anvergură, Valachia 
şi Moldova. Intâlnim în acest răstimp mici formaţiuni de „.stat, cnezate și voe- 
vodate, dincolo de munți sau în preajma munţilor, neîmprăștiate în câmpie, şi 
din cauza nesiguranţei continue în fața ultimelor valuri de năvălitori (Pecenegi, 
Cumani, etc.). Putem vedea aci însă şi o influență subterană a acestui suflet nou 
în care Slavul pune ultim accent și care contra-balansează caracterul de creaţie 
politică al Daco-Romanului. Fapt cert este însă că state cu caracter pur slav 
apar foarte târziu deși formaţiuni restrânse, colectivităţi quâsi-tribale se ivesc 
puzderie pe tot întinsul teritoriu unde se aciuiaseră Slavii. Opera slavă, din acest 
punct de vedere, ni se pare a se manifesta, nu în sinteze largi ci în detaliu. Insăşi 
faptul că elementul linguistic slav se vădește tot în formele de detaliu (topo- 
nimie, îmbrăcăminte, ritual, jurisdicție, etc.) ar întări afirmaţiunea noastră. Sin- 
teza largă de natură politică, adică formațiunea unui stat rumânesc, nu conține 
în sine nimic slav. Organizaţia internă însă, viaţa juridică, economică, religioasă, 
morală, sunt slave. Unde trebue căutat atunci elementul deosebitor care să pună 
o pecetie nouă pe sufletul daco-romanic spre a-i da o nouă îndrumare ? Credem 
că aceasta nu poate fi decât în caracterul de colectivism slav, opus caracterului 
individualist romanic. 

Rezultatul final al acestei ciocniri va fi noul suflet al noului popor ce se 
naşte acum: Poporul rumânesc. Din acest punct de vedere suntem noi o sinteză 
intre individual şi colectiv, dar o sinteză care temperează ambele aspecte într'o 
nouă unitate vitală pe care o vom numi cu un cuvânt, întrebuințat dealtfel 

întrun caz special, rumânia sau moșnenia. Rumânia însemna, în accepţia sa ini- 
țială, acel regim economic și social-rural bineînţeles — în care proprietatea indi- 
viduală devenia indiviză în ordine descedentă ereditară dar păstrând un caracter 
individualist, nu pe individ ci pe neam. Aceasta făcea că, la un moment dat, toţi 
membrii unei familii se considerau ca făcând un tot indiviz. Fenomenul acesta 
e încă viu în unele sate ale noastre mai mici. Lui i se datorește desigur și acele 
regimuri speciale în care, păstrându-și caracterul individualist al proprietăţii, 
există și anumite forme de proprietate colectivă, aparținând satului. Fenomen 
curent slav (zadruga, mir), ce se întâlneşte și azi în statele slave şi de care nu 
pot fi străine nici recentele doctrine ale U. R. S. S-ului. Totuşi neamul rumânesc 
nu a renunţat niciodată la sensul individualist al proprietăţii, permiţându-și să 
îmbrace cu haina colectivului și anonimatului alte aspecte ale sufletului său. 
Ceeace înseamnă că și aci detaliul și formalismul slav s'au aclimatizat numai și 

au fost împrumutate pentru a servi altor rosturi decât la proprietarii lor firești. 
Suntem poate singurul popor la care mişcările de massă se fac cu greu. Există 
la noi o anumită inerție a individualităților ce le opreşte să se contopească în 
alunecări colective, spontane și violente. Individualismul nostru îmbracă, din 
acest punct de vedere, forme extrem de interesante, Există nu individualităţi de 
indivizi ci individualităţi de grupuri. Fiecare sat este o unitate colectivă față de 
indivizii componenți şi o individualitate în sine faţă de celelalte sate. Procesul 
merge crescând până la regiuni. Iată dece, cu mici deosebiri dialectale, Ţările 
Românești au trăit despărțite şi se simte încă ia SURUB obscură, dintre ele, se- 
paratismul lor regional. 

Aci deci, în noua sinteză dintre individualism şi colectivism, sinteză pe care 
o vom numi „rumânitate“, nu în sens economico-social, ci în sens de prefacere 
spirituală specifică, vedem acel element esenţial constituind aportul slav în for- 
marea sufletului rumânesc. 

A existat așadar, o identitate de structură spirituală între Daco- -geți și Slavi. 
Pe această identitate s'a putut sprijini convieţuirea firească dintre Slavi şi Daco- 
romanii de mai târziu. Pe ea s'a fundat şi noua sinteză ce trebuia să aibă drept 
rezultat, nu apariția unui popor cu caracter slav, cum a fost cazul Bulgarilor» 
Sârbilor, etc., ci a unui popor nou, de formă, de limbă și de esență romanică și 
în adâncul căruia s'au păstrat numai predispozițiuni etnice comune cu acelea ale 
elementului slav. Am putea afirma, aproape fără teamă de a comite vreo gravă 
eroare, că elementul slav a jucat în acest proces de naștere etnică, rolul unui 
catalizor. Prezența lui a fost necesară, fără a lua parte, profund esențial, la 
proces. l l 
Dela aceste fapte și adevăruri istorice trebue să plecăm, pentru a avea și 
înțelegerea necesară și temelia organică menite să explice și să lumineze aspec- 
tele sufletului nostru etnic. Introducerea aceasta istorică nu a avut decât acest 
rost. Ea e chemată să verifice mereu prezența caracterelor psihologice pe care le 
vom dezvălui analitic în cursul expunerii noastre. Dl. Nichifor Crainic ne-a arătat 
unul din aceste aspecte în ceea ce d-sa numeşte „sentimentul singurătăţii“, co- 
pleșitoare cununie mistică între om şi cosmos. D-l Lucian Blaga a formulat caracte- 
rele „spaţiului“ nostru în ceea ce numește „spaţiul mioritic“. Plecând de aci ne. 
vom permite mai departe să rotunjim figura sufletului acestuia pe care nici obida, 
nici istoria, nici izbeliștile vremurilor nu au reuşit și nu vor reuși să-l falsifice 
sau să-l turbure din calea destinului său împărătesc. 

IDEI, OAMENI, FAPTE 


PROFESORUL I. PETROVICI APĂRĂTOR AL CREDINȚEI 


Avem dreptul să punem pe d. profesor I. * aruncă o punte între religie și ştiinţă şi arată 


Petrovici printre apărătorii credinţei? Credem 
că da. Din întreaga d-sale operă filosofică 
se desprinde o înviorătoare adiere spiritualistă 
'şi o vădită simpatie pentru creștinism şi pen- 
tru Biserica ortodoxă. In vreme ce alți filo- 
sofi români s'au lăsat vrăjiți de simplitatea 
înșelătoare a materialismului, -pozitivismului, 
știențismului, etc., d. profesor I. Petrovici a 
apărat necontenit drepturile metafizicii, încă din 
prima d-sale încercare filosofică. (O problemă 
de filosofie. Bucureşti, 1904), şi a combătut 
cu stăruință materialismul, ca pe cea mai 
greşită şi cea mai vătămătoare concepție des- 
pre lume şi viaţă. De aceea vom căuta să-l 
arătăm aici, pe cât ne va fi'cu putință, apă- 
rător al credinței. 
Problema raportului dintre filosofie şi 
ştiinţă de-o parte şi religie de altă parte a 
preocupat pe aproape toți filosofii, dar nu 
totdeauna aceştia i-au dat o deslegare feri- 
cită. Martoră stă istoria luptelor dintre re- 
prezentanţii ştiinţei şi ai religiei sau dintre 
filosofi şi teologi. Chiar şi printre oamenii 
de știință români și printre filosofii noştri 
— mulți, puţini, câți sunt — nu întâlnim tot- 
deauna o atitudine binevoitoare față de reli- 
gie. In cel mai bun caz, aceștia se mulțumesc 
să facă o distincție speculaţiei filosofice şi 
adevărurile de credință ale religiei (V.: C. 
Rădulescu-Motru,. Elemente de metafizică pe 
“baza filosofiei kantiene. Ed. definitivă. Bucu- 
"reşti, Casa Școalelor, 1928, pp. 17—21). Spre 
deosebire de aceștia, d. profesor I. Petrovici 


cum atât știința cât şi filosofia au de câș- 
tigat din legătura lor cu religia. Astfel întro 
cuvântare rostită în aula Universităţii din 
Iaşi, în ziua de 5 Noemvrie 1925, la des- 
chiderea anului universitar, d-sa afirma: «Eu 
unul, departe de-a socoti că între năzuința 
religioasă şi mentalitatea ştiinţifică ar fi vre-o 
vrăjmăşie, nu cred nici măcar că sfera reli- 
gioasă şi cea ştiinţifică ar trăi străine și in- 
diferente una de alta. Sunt încredinţat dim- 
potrivă, că ele se pot nu numai acomoda 
prieteneşte, dar chiar susține reciproc, rele- 
vând pentru cazul nostru, că aspiraţia reli- 
gioasă poate de un efectiv ajutor preocupării 
ştiinţifice. Emoţia religioasă, ridicându-ne dea- 
supra grijilor mărunte şi-a intereselor zilnice, 
face o minunată şcoală de abnegaţie și de- 
sinteresare deci, pentru zămislirea unor stări 
sufleteşti, care sunt aşa de necesare și cer- 
cetării ştiinţifice. Acela care sa înălțat cu 
gândul până la Dumnezeu, este bine preparat 
sufleteşte pentru a se pune în serviciul ade- 
vărului şi al ştiinţei, uitându-se pe sine. Şi 
putem adăuga că numai acela va fi sortit să 
creieze ştiinţă serioasă, care va aduce în pa- 
siunea studiului ceva din emotivitatea şi vi- 
braţia religioasă». (Momente solemne. Bucu- 
reşti, Casa Şcoalelor, 1927, p. 88). Intradevăr, 
întreagă istoria desvoltării ştiinţelor stă mar- 
toră că marii savanți ai omenirii au fost 
credincioşi şi au adus în cercetarea ştiinţifică 
desinteresarea, am putea spune chiar ascetis- 
mul caracteristic religiozităţii adevărate. 

Şi dacă totuşi între ştiinţă și religie au 
fost şi mai sunt încă hărțueli, datorite în- 
suficientei înţelegeri de-oparte sau de alta, 
apoi, după părerea d-lui profesor I. Petrovici, 
filosofiei îi revine datoria de a face oficiul 
de mediatoare între știința profană și cre- 
dința religioasă, de oarece filosofia păstrează 
contactul cu amândouă aceste discipline spi- 
rituale, prea depărtate una de alta, pentru a 
se imbuca de-a-dreptul sau a se lega fără 
zdruncin între ele. Așa a înţeles filosofia 
Descartes, de pildă. In evul mediu, filosofia 
lui Aristotel a făcut legătura dintre știință 
şi religie. In epoca modernă, când ştiinţele 
Sau schimbat profund, aceasta nu mai era 
cu putință. Stăruința romano-catolicismului 
în filosofia aristotelică şi în astronomia pto- 
lemaică a avut, după cum se ştie, urmări su- 
părătoare pentru raporturile dintre religie și 
ştiinţă. Descartes a căutat tocmai ca, prin fi- 
losofie, să ușureze drumul între știința mo- 
dernă și credință. Lucru ce i-a izbutit în 
oarecare măsură, cu toată opunerea romano- 
catolicismului. (Privirea istorică asupra operei 
şi personalităţii lui Descartes. Discurs rostit 
în şedinţa festivă dela 15 Noemvrie 1937 a 
Academiei Române. Memoriile Secţiei Lite- 
rare, Seria III, t. VIII, Mem. 4). 

Dar însăşi evoluţia sufletească a d-lui pro- 
fesor I. Petrovici stă martoră că filosofia, de- 
parte de a fi un duşman al religiei, duce 
dimpotrivă la credință și mijloceşte apropierea 
dintre religie şi știință. «Dacă personal, spune 
d-sa, nu pot crede întrun raport de exclu- 
ziune şi nici chiar într'o nevoe de optare, 
-când e vorba de religie și știință — mai ales 
de ştiinţa interpretată filosoficește — aceasta 
şi pentru faptul că o astfel de atitudine ne- 
gativă mi-ar fi desminţită de însăși istoria 
vieții mele. Fiindcă nu pot să uit că eu am 
“revenit la credință — după o etapă de feroce 
ateism — nu graţie bisericii, ci filosofiei». 
(Rotocoale de lumină. Bucureşti, Casa Școa- 
lelor, 1934, pp. 91—92). Intr'adevăr, ateismul 
acesta «feroce» al d-sale își atinsese culmea 
în ultimele clase de liceu. Şi nu numai 
un ateism teoretic, ci şi practic, manifes- 
tat prin înfricoşetoare acte de impietate, 


pe care mai târziu avea să le descrie, cu 
marele d-sale talent literar, în Amintirile unui 
băiat de familie. Loviturile convergente ale 
ştiinţelor pozitive izbutiseră să surpe credința 
în sufletul nepregătit al liceanului, așa cum 
se întâmplă din nefericire cu majoritatea ele- 
vilor de liceu, fără ca profesorii de religie să 
fie totdeauna în stare să pună de acord în 
sufletul elevilor datele ştiinţei şi adevărurile 
credinţei. Şi astfel, şcolile noastre înalte şi 
funcţiile intelectuale — adică aceea ce se 
chiamă «creierul Națiunii» — se umplu de 
oameni desorientați din punct de vedere re- 
ligios sau chiar duşmănoşi religiei. Cu d. 
profesor I. Petrovici s'a întâmplat din feri- 
cire altfel. Consacrându-se studiului filosofiei, 
d-sa a revenit la credință, la o «credință pu- 
rificată>», dar «în fond nu mult deosebită de 
aceia a tuturor». Filosofia i-a deschis un ori- 
zont mai larg asupra lucrurilor, dându-i pri- 
lejul unor «noi inițieri, care fără a suprima 
rezultatele ştiinţei, le tălmăceau însă altfel, 
dându-le o altă eemnificaţie, şi făceau iarăşi 
loc lui Dumnezeu, izgonit de infinitul cosmic 
și de împărăţia nesfârșită a legilor naturale» 
(Rotocoale de lumină, pp. 96—97). Filosofia 
i-a arătat anume relativitatea științei și ca- 
racterul ei condiţionat, l-a făcut să înțeleagă 
că nu trebue să judecăm religia în general 
după formele simpliste sau supezstițioase în 
care ea se înfățișează la popoarele necivili- 
zate şi tot filosofia l-a învăţat că natura, 
chiar dacă o concepem ca infinită, reprezintă 
numai un plan al existenţei, în vreme ce 
existența poate să aibă mai multe planuri și 
chiar independente. «Filosofia mi-a fost — şi 
poate deveni oricui — o punte dela ştiinţă 
la credință, făcând loc amândurora şi arătând 
fiecăreia ceeace este al său», spune pe bună 
dreptate d. profesor I. Petrovici (Rotocoale 
de lumină, p. 99) Şi aşa s'a întâmplat că, 
Chiar pe vremea când studia filosofia la Leip- 
zig, la întrebarea lui Aurel C. Popovici: 
«Crezi în Dumnezeu ?>, d-sa a putut răs- 
punde hotărît: «Da». Răspuns care l-a um- 
plut de bucurie pe marele patriot român: 
<Ei, asta este esențialul, a spus el. Restul nu 
poate fi decât bun !» (Figuri dispărute, p. 63). 

Dar, în gândirea d-lui profesor I. Petrovici 
filosofia nu are numai rolul de mediatore între 
ştiinţă şi religie, ci ea stă faţă de religie în- 
tun raport special. De sigur, nu vom intra 
aici mai adânc în imensa și nesfârșita dis- 
cuţie a raportului dintre filosofie și religie. 
Pentru o prezentare rezumativă a chestiunii, 
trimitem la două mici studii ale I. P. S. Mi- 
tropolit Irineu Mihălcescu : Raportul între teo- 
logie şi metafizică («Biserica Ortodoxă Ro- 
mână», an. XXVI, 1902, nr. 4, pp. 401—420) 
şi Teologia și Filosofia («Studii Teologice», 
an. V, 1934—1936, pp, 61—89, şi extras). Se 
ştie de altfel că, în decursul veacurilor, au 
fost propuse tot felul de atitudini în ce pri- 
veşte raportul dintre filosofie şi religie, în- 
cepând cu cea mai crâncenă opoziţie şi sfâr- 
şind eu absoluta lor contopire. Atitudinea d-lui 
profesor I. Petrovoci reprezintă însă ceva cu 
totul deosebit. Nici opoziţie între filosofie și 
religie, nici domenii separate, nici absorbire 
a uneia în cealaltă, ci fuzionarea lor. Ra- 
portul dintre . filosofie și religie este, după 
d-sa, acela dela teorie la practică, religia 
fiind practica metafizicii (Introducere în Me- 
tațizică. Ed. II-a. Bucureşti, Casa Școalelor, 
1926, p. 60). Ştiinţa în general, spune d-sa, 
şi toate științele în parte duc la aplicări 
practice, la stăpânirea și folosirca anumitor 
legi ale naturii. Metafizica duce și ea la o 
aplicare practică, dar la o aplicare de ordin 
sufletesc, ce nu se caracterizează prin stăpâ- 
nire, ca la ştiinţele pozitive, ci prin supunere. 
Această aplicare practică a metafizicii este 
religia. Partea doctrinară a religiei este o 
metafizică, iar atitudinea sentimentală și vo- 
litivă, care sunt factori constitutivi ai ori- 
cărei religii, nu sunt altceva decât «conse- 
cinţe practice ale teoriei metafizice» (Intro- 
ducerea metafizică, p. 98). Prin urmare, 
manifestările religioase au la temelia lor prin- 
cipii metafizice şi, principial, metafizica auto- 
rizează religia. Dar atunci se pune întrebarea : 
Cum se explică ateismul? Cum se face că 
există oameni necredincioși și chiar filosofi 
atei? Că există oameni nereligioși, nu este o 
dovadă împotriva legăturii între metafizică şi 
religie, spune d. profesor I. Petrovici. Ba dim- 





potrivă. Indiferenţa religioasă este o dovadă 


-de indiferență metafizică. Există oameni cari 


nu numai că nu au o concepţie sistematică 
universală, dar cari nu-și fac nici cea mai 
grosolană idee de existența unei cauze prime 
a lucrurilor şi nu-și pun niciodată problema 
destinului omenesc. La aceştia nu este de mi- 
rare indiferența religioasă. Indiferenta lor re- 
ligioasă este o urmare firească a indiferenței 
metafizice. Tot asemenea, dacă au existat sau 
există filosofi atei, lucrul este mai grav, dar 
se explică prin felul concepției lor filosofice. 
Filosofii cari aparţin concepțiilor materialiste 
nu pot fi religioși. Materialismul nu chiamă 
religia în aplicarea sa. Când cineva concepe 
universul întreg ca materie, mișcare şi legi, 
cum poate să aibă un sentiment de supunere ? 
Faţă de legi, pe care le pricepi, pe care le vei 
putea reproduce şi chiar desăvârși, nu poți avea 
sentimentul supunerii, ci pe acela al dominării. 
Ca dovadă, încercările absurde ale unor sa- 
vanţi şi filosofi, de a întemeia «religii mate- 
terialiste». Haeckel, de pildă, propune să se 
adore creaţiile naturii: animale, plante, etc. 
«Dar, spune d. profesor I. Petrovici, de unde 
până unde simțimânt de supunere religioasă 
faţă de un elefant, pe care dacă nu-l poți 
crea, îl poţi dresa, faţă de o plantă pe care o 
sameni, o stropeşti, o cultivi? (Cercetări filoso- 
fice, p. 65).Şi chiar dacă Haeckel propunea ado- 
rarea creațiilor naturii numai ca simbol al 
adorării naturii însăşi — al materiei, care este 
esența ultimă a existenţei — lucrurile nu se 
schimbă. Nu te poți închina materiei. Repre- 
zentările antropomorfice ale religiei sunt ne- 
asemuit superioare simboalelor materialiste, 
pentrucă ele emană dela o metafizică infinit 
superioară metafizicii materialiste. «De o mie 
de ori, spune d. profesor I. Petrovici, e mai 
bun moșneagul cu barbă albă al părinților 
noștri, decât elefanții. lui Haeckel sau alte 
dobitoace mai necunoscute din colecțiile mu- 
zeului dela Jena» (Cercetări filosofice, p. 63). 

Iată, prin urmare, o interesantă concepție 
despre raportul între filosofie și religie. D. 
profesor I. Petrovici pleacă însă dela premiza 
că între metafizică şi religie există acord în 
punctele esenţiale. Şi, principial, aşa ar trebui 


© BCU Cluj 


să fie. Dar, dacă strângem mai de aproape 
datele problemei, vedem că religiile stau pe 
adevăruri doctrinale care nu concordă ne- 
apărat cu datele oricărei metafizici, chiar 
dacă excludem concepţia materialistă. Apoi, 
dogmele religioase nu sunt simple adevăruri 
metafizice, schimbătoare dele o epocă la alta, 
în funcţie de progresele cugetării filosofice. 
Caracterul dogmelor este acela de a fi soco- 
tite ca absolute. Ele sunt adevărate și veşnice, 
nu ipotetice şi trecătoare. Religiile nu pot re- 
nunța la adevărurile lor sau să le modifice, 
pentru a se ţine necontenit la curent cu 
evoluţia şi zigzagutrile metafizicii. Căci atunci 
ar urma să nu mai fie religii. Creștinismul, 
mai mult decât oricare religie, nu poate ac- 
cepta acel «modus vivendi», acel compromis 
între religie şi metafizică, propus de d. pro- 
fesor I. Petrovici, anume ca «religia să apese 
cât mai puţin pe elementele învechite, iar me- 
tafizica să închidă ochii cât mai mult asupra 
lor>. (Introducere în Metafizică, p. 106). 
Oricum, concepţia d-lui profesor I. Petro- 
vici despre raportul între metafizică și religie 
o socotim interesantă. Mai ales că, în liniile 
ei mari, metafizica ce se degajează din opera 
d-sale filosofică nu pare să vie în contra- 
dicţie cu adevărurile fundamentale ale reli- 
giei: existența lui Dumnezeu, existența și 
nemurirea sufletului, destinul superior al 
omului, etc. D-sa nu afirmă aceste adevăruri 
direct, de pe crestele metafizicii, dar nici nu 
le neagă. Ba chiar le dă ca probabile. O 
probabilitate care, din punct de vedere practic, 
echivalează cu o afirmare. De pildă, existenţa 
lui Dumnezeu este pentru d-sa mai mult un 
punct limită, care răspunde nevoii noastre de 
explicare: «Ideea de Dumnezeu este ca și 
Neantul un punctus terminus, un țărm unde 
gândirea obosită şi suflând greu poate găsi 
odihnă. Aş putea să spun că ideea de Dum- 
nezeu este echivalentul existenţial şi fecund 
al ideii de Neant radical goală și nefecundă. 
Spiritul caută în Dumnezeu aceea ce Neantul, 
cu toate unele aparențe, nu-i va putea oferi 
niciodată». (L'idée de néant. Séances et tra- 
vaux de l’Académie des sciences morales et 
politiques. Paris, Alcan, 1933, p. 299). Dar, 


chiar și numai aşa, ca limită a înlănțuirii 
cauzale, ca liman al nevoii noastre. de: expli- 
care, ideea de Dumnezeu este cerută ontologic 
cu o putere invincibilă. Prin ea evităm cu- 
fundarea în irațional. Minţii noastre nu-i este 
dat a scruta esența ultimă a lucrurilor. Ea 
nu ne poate confirma precis că Dumnezeu 
există. Totuşi, din punctul de vedere al inte- 
ligibilităţii în sine, noţiunea de Dumnezeu este 
cu mult preferabilă, pentru închiderea specu- 
laţiunilor, faptului irațional" al existenței cos- 
mice, ca atare. Şi aceasta nu numai că se 
împuţinează cu acea noţiune supremă princi- 
piile ultime, care rămân inexplicabile — ceeace 
mulțumește de sigur intelectul nostru, — dar 
mai ales din cauza speranței unei inteligibili- 
tăţi depline (chiar dacă în fapt depăşeşte pri- 
ceperea noastră), a unei inteligibilități pe care 
o întrezărim pe alt plan al ființării, deşi: e 
imposibilă pe planul realităţii imanente, de 
unde iraţionalul nu se poate niciodată com- 
plect izgoni». (Emile Boutroux. «Gândirea», 
an. XVIII, 1939, nr. 4, pp. 178—179). Şi apoi, 
trebue să mai ţinem seamă că, <la limită, și 
până la o eventuală desminţire. probabilitățile 
inductive se transformă pe nesimţite în certi- 
tudini. aceasta chiar la adevăruri care ne an- 
gajează mai puţin şi nu ne răscolesc până în 
profunzimile fiinţei noastre, cum ar fi cazul 
cu adevărul existenței lui Dumnezeu (Ideea 
de Dumnezeu în fața raţiunii. «Gândirea», 
an. XVI, 1937, nr. 7, p. 318). l 
Vedem deci cum metafizicianul se. opreşte 
la porțile transcendentului, cu toată dorința 
pe care i-o bănuim de a pune un pas mai 
departe. El ştie că la <inteligibilitatea deplină, 
pe care o întrezărim pe alt plan al ființării», 
nu se ajunge prin raţiunea singură, ci prin 
rațiunea luminată de credință. După teologia 
ortodoxă, cunoaşterea rațională a lui Dumnezeu 
este posibilă în oarecare măsură. dar trebue 
întregită cu aceea ce sfinții Părinţi numesc 
«cunoaștere prin iubire» sau «iubire cunoscă- 
toare». E drept că d. profesor I. Petrovici. nu 
are prea multă simpatie pentru metodele de 
cunoaștere intuiționiste şi în repetate rânduri 
a mărturisit că nu-și simte vreo deosebită. în- 
clinare mistică. Totuşi d-sa recunoaște va- 

loarea misticei creștine, «în care din unirea 
cu Dumnezeu rezultă o sporire a puterilor 
noastre sufleteşti, în cadrul individualităţii», 
spre deosebire de mistica naturală, «ce are ca 
ţintă o bruscă contopire cu Dumnezeu, o con- 
topire în care .omul își pierde individuali- 
tatea, cufundându-se întrun abis obscur». 
«La spatele fiecărei. individualități — fulgu- 
rație limitată desprinsă din unitatea iniţială — 
se găseşte. divinul sub formă de virtualitate 
“adormită. O cufundare imediată întrînsa re- 
prezintă o noapte, egală cu distrugerea; pe 
„când : ideia evoluționistă a unei participări 
“treptate şi din ce în ce mai intense la sub- 
stratul divin, care sporeşte continuu forțele 
individualității și lărgimea comprehensiunii, 
este din contră o ideie foarte acceptabilă, — 
-şi o mistică rezonabilă, căreia mar trebui să 
“i se: opue nici spiritul cel mai pozitiv» (Con- 
sideraţii cosmogonice. «Gândirea», an. XIX, 
1940, nr. 9, p. 390). 

` Același procedeu îl foloseşte d. profesor I, 
Petrovici și cu privire la ideea despre exis- 
tenţa şi nemurirea sufletului. Și aici metafizi- 
cianul se oprește la porţile transcendentului. 
El îşi dă totuşi osteneala să adune documente 
"care să-i: îngădue a ajunge la ipoteza, ba chiar 
la probabilitatea existenței sufletului ca rea- 
-litate de: sine stătătoare şi veşnică. Dar nu-şi 
sîngădue o afirmare certă. Și, la drept vorbind, 
-pot exista. în filosofie afirmări dogmatice și 
credinţe neșovăitoare ? Este destul că filosoful 
“face tot. ce-i stă în putință pentru a înlătura 
“din: calea nădejdilor noastre o seamă de pie- 
„deci, socotite altădată ca definitive, pentru a 
reda- drum - liber, ba -chiar şi sprijin, credinței 
'în nemurirea sufletului. «Am deschis larg 
poarta: speranțelor», spune cu oarecare satis- 
facție. d. : profesor I. Petrovici (Dincolo de 
“zare. Problema supraviețuirii în cadrul ctiticei 
“filosofice. «Gândirea», an. XVIII, 1939, nr. 7, 
-p. 367). Ne mulțumim şi cu atât, ştiind că 
“întradevăr rațiunea <are limite, care îi in- 
terzic rezolvarea integrală a enigmelor> (Arte 
și artişti, p. 113). 

“Și totuşi, d. profesor I. Petrovici a mers 


ceva mai departe, aducând mărturie limpede în 
favoarea adevărului creştinismului. Dumnezeul 


creştin, spune d-sa, nu este un Dumnezeu <in- 


ventat> de oameni, ca acela al necreştinilor, 
ci Dumnezeul «găsit», «descoperit», adevă- 
ratul Dumnezeu. Până la venirea creștinis- 
mului, oamenii mau fost în stare să primească 
revelaţia adevăratului Dumnezeu şi de aceea 


şi l-au imaginat după propriul lor chip. De 


aici au ieșit grosolanele reprezentări ale lui 
Dumnezeu la diferitele popoare necreştine. 
Chiar şi Dumnezeul poporului evreu, spune 
d. profesor I. Petrovici, a fost «inventat» 
după chipul evreilor: aspru, răzbunător, iu- 
bind exclusiv numai un popor, etc. Dumnezeul 
«descoperit» este dimpotrivă iubire, răbdare, 
iertare. De aici definiția creştinismului ca 


<forma pe care a luat-o credinţa religioasă 


din momentul în care omul a descoperit e- 
fectiv pe Dumnezeu» (Creștinism şi Natio- 
nalitate. «Gândirea», an. XIX, nr. 3, p. 130). 

Mai mult chiar, d. profesor I. Petrovici a 
a adus omagiul său și Bisericii noastre ro- 
mâneşti, «care s'a identificat cu interesele 
Statului și ale Națiunii, a stat în serviciul 
lor în așa măsură, încât despre dânsa poți 
să spui că este tot atât națională, pe cât este 
de creştină» (Creștinism şi Nationalitate, p. 


137). Fără ca acomodarea creştinismului cu 


românismul să implice vreun compromis de-o 
parte sau de alta. Simbioza ortodoxiei cu na- 


“ţionalismul românesc a fost favorizată de ca- 


racterul defensiv al naţionalismului nostru. 
Firea euminte, moderată, neagresivă, a popo- 
rului românesc a îngăduit ca ortodoxia să 
devie naţională, «fără a-și ştirbi doctrina, 
fără a-şi părăsi misiunea şi fără a-și uita 
comandamentele. ei esenţiale» ( Creştinism şi 


Naţionalitate, p. 138). 


Din cele spuse, credem că cititorul va fi a- 
juns la convingerea că d. profesor I. Petrovici 


este întradevăr un apărător al credinței, un 
apologet creştin în sensul larg al cuvântului. 


EMILIAN VASILESCU 

RASA IN PERSPECTIVA SPIRITULUI. 


Desigur despre rasă sa discutat mult. 
Pentrucă niciodată nu se discută mai mult 
ca despre lucrurile evidente. Avem câteodată 
impresia penibilă că secolul al XIX și 
începutul secolului nostru au fost secolele 
zadarnicelor dispute .despre evidențele care 
nu au nevoie de discuţie și de justificare, 


Eram studenţi pe vremea când, în seminarii 
şi la cursuri, sociologul Dim. Gusti discuta 
nesfârşit despre criteriile naţiunii. Iar scrii- 
torul acestor rânduri însuși, într'o şedinţă a 
aceluiaș seminar criticând «criteriile» naţiunii, 
ajungea, în consternarea maestrului, să dove- 
dească  inconsistența oricărui criteriu dintre 
cele propuse pentru definirea națiunii. 


Ni se pare că azi încă procesul acesta ră- 
sunător, pasionant odinioară, nu este nici 
închis, nici lămurit. Aceasta în ceeace pri- 
veşte problema, desigur, mai restrânsă, a na- 
ţiunii. Lucrul se complica însă şi mai avan 
când era vorba să se discute problema mai 
vastă, mai arzătoare pentrucă mai complexă, 
mai bogată în indeterminații, a rasei. 

Dacă vom reuşi să prindem, într'o 'for- 
mulare apropiată realului viu, esența și na- 
tura acestei prezențe concrete care este rasa, 
problema naţiunii, care se află, întrucâtva, 
circumscrisă acesteia, îşi va găsi şi ea lămu. 
rire în concordanță cu adevărata ei natură, 

Anunţăm deci, dintrun început că vroim 
să dovedim aci nu posibilitatea ci «necesitatea» 
de a privi rasa într'o prespectivă spirituală. 
Rasa este aşadar o realitate spirituală, Desi- 
gur, nu afirmăm aci nici un adevăr uluitor 
şi nou. Pretenţia de a descoperi, cu orice 
preţ, noutatea acolo unde bunul simț și ob- 
servația şi-au spus de mult cuvântul, este 
naivă şi copilărească. 

Rasa este o realitate spirituală pentrucă 
aceasta îi este esența, acesta îi este destinul. 
Să nu se confunde însă dialectica rasei, pre- 
zența ei existențială în istorie, în sensul 
dialecticei spiritului absolut așa cum l-a visat 
odinioară Hegel. 


Dacă națiunea a putut să fie considerată 


tru a 
rasele omeneşti. In ceeace priveşte clasificația 


atât sub unghiul bio-fizic cât și sub cel spi- 
ritual, soarta rasei a fost însă dela început 
fixată în sensul unei înțelegeri strict biolo- 
gice. O uriaşă operă a fost întreprinsă, în- 
cepând cu sfârșitul secolului al XIX-lea pen- 
se defini, cerceta, lămuri, clasifica 


raselor ea a constituit o adevărată odisee. 
Contele de Gobineau, căruia i se datorește 
de altfel întreaga doctrină rasistă, a făcut 
cunoscuta clasificare, după coloarea pielei : 
albă, galbenă, neagră. Rasa albă se împarte 
şi ea trichotomic în: Chamiţi, Semiţi şi Ja- 
fiţi. Jafiţii se subdivid în: Celţi, Slavi și 
Germanici. La această clasificare, am spune 


clasică, — Vacher de Lapouge, — celălalt 
mare doctrinar al rasismului și părintele eu- 
geniei  &radicale> — opune clasificarea în : 


homo europaeus, homo alpinus și homo acro- 
gonus, clasificare făcută mai mult -după cri- 
terii de valoare şi puritate rasială decât după 
criterii biologice. Mai târziu Blumenbach gă- 
seşte cinci rase deosebite, Lacépède și Dumes- 
nil fac o clasificare în 6 grupe rasiale, Bary 
deosebeşte 15 rase, Desmoulins 16 iar savantul 
german Waitz ajunge la câteva sute. 
Problema care sa pus dela început, for- 
mulată cu tărie de Gobineau, a fost aceia a 
superiorității rasei, superioritate care în or- 
dinea biologică presupune puritatea rasei. lată 
ceeace spunea Kollman în „,Cronologische 
Grăberfunde în der Schweiz“ (1883) „Se pot 
descifra, la fiecare popor urmele elementelor 
„antropologic diferite din care este format. 
„Incă de multe secole în urmă nu mai există 
„popoare în Europa care să constitue o rasă 
„homogenă iar în momentul de față nu mai 
„se află o singură vale, oricât de izolată ar 


afi ea, unde să se poată găsi o rasă pură.“ 


Holder care plecase dela ideia preconcepută 
de a apăra puritatea rasei germanice, este silit 
să afirme că există în această rasă cinci ti- 
puri diferite. Aceiași aventură ştiinţifică. o 
trăește şi Virchov care recunoaşte că este 
imposibil să se fixeze tipul comun al vreunui 
popor mărturisește : „Este absolut imposibil 

şi arbitrat să admitem existența unui tip ger- 
manic primitiv, simplu.“ 

In acelaș timp însă Carol Vogt admite 
constanța raselor comparând figurile de negri 


în picturile egipţiene de pe vremea lui Tot- 


mes IV (1700 a. C.) cu negrii contemporani. 
Cercetările şi dezgropările făcute în cursul 
timpului au încercat să demonstreze constanța 
structurei craniilor (Kolmann) sau pe aceia 
a scheletului (Riitimeyer, Vogt, Passavant, 
Kolmann). Este impresionant totuşi să aflăm 
că doctrina aceasta a purității rasei germanice 
a fost susținută cu vigoare şi prestanță de 
savanţi de talia unui Mommsen, Waitz, Lam- 
precht, von Bernhardi, a fost problemată de 
Fichte care în celebrele sale „Reden,“ se 
sprijinea pe fenomenul limbei considerând 
limba germană fie ca o „Muttersprache,“ fie 
ca o „Ursprache.“ 

Se cunoaşte campania violentă, pornită îm- 
potriva doctrinei superiorității rasei germanice. 
Se ştie că pentru a o reduce la ridicol, (ni- 
mic nu omoară mai definitiv decât ridicolul!) 
Sau citat pe de o parte pretenţiile unora de 
de a germaniza totul (Paul Gaultier de pildă 
citează că după unii autori germani — refe- 
rindu-se la von Bernhardi în special), Giotto 
este germanicul Jotte, Leonardo da Vinci este 
Aigler, Voltaire (Arouet) este Arwid, Dide- 
rot este Titroch iar Gounaud este un Gundi- 
wald), iar pe de altă parte s'a afirmat că teo- 
riile „monstruoase“ de eugenie și puericultură 
(castrare, înlăturarea celor slabi şi degenerați) 
ar fi de sursă germană, uitându-se că toate 
aceste „metode“ eugenice au fost spuse, în 
toată surprinzătoarea lor violență de însuşi 
Vacher de Lapouge care cerea eliminarea de- 
'generaţilor prin crearea Sodomelor artificiale 
(unde alcoolul gratis, casele de toleranță, de 
joc, de perdiţie îi vor face să dispară „tutto, 
cito et jucunde“) și fecundația artificială! ! 

Este adevărat că azi este greu de susținut 
afirmaţia unei purități originare a raselor. J. 
L. Morgan arată de pildă că în compunerea po- 
porului italian numai, vom găsi: Greci, Etrusci, 
Pelasgi, Gali, Fenicieni, Endrieni, Germanici, 
Franci, Normani, Spanioli,, Muntenegreni și 
„Arabi iar pentru Francezii de azi acelaș cer- 


cetător găseşte: Celţi, Liguri, Iberi, Italieni, 
Spanioli, Basci, Bretoni, Englezi, Latini, Ger- 
manici, Normani. 

Observăm însă aci o eroare de observaţie - 
care nu a fost scoasă încă în evidență şi care 
atenuiază teza lui Morgan şi anume aceia că, 
dintre toate poporațiile citate, nu toate sunt 
entități ireductibile ci, dimpotrivă, ele se pot 
grupa în trei sau patru clase rasiale mari ca 
de pildă Celţi, Germanici, Latini. Ceeace ne 
duce la o constatare firească şi anume aceia 


că aportul germanic, alături de cel latin, este : . 


covârşitor în formația popoarelor actuale ca . 
Francezii, Italienii, Englezii, Spaniolii. 

Perspectiva strict biologică a întunecat o- 
biectivitatea ştiinţifică, făcând pe savanţi să 
afirme de pildă că «în cursul câtorva gene- 
taţii numai, amestecurile şi întinderea rela- 
ţiilor de rudenie nu pot întârzia să şteargă 
orice originalitate». (Bastian). 

Dar să mergem mai departe în depănarea 
«criteriilor» biologice. Sa descoperit de pildă 
că există un anumit indice rezultat dintrun 
calcul simplu între dimensiunea verticală și 
orizontală a craniului. Iată de aci două «mo- 
duri» craniene diferite, brahicefalia (inferio- 
ritate spirituală) şi dolihocefalia (superioritate 
spirituală). Nu stăruim nici asupra motivelor, 
nici asupra discuţiilor. Dolihocefalia devine 
apanagiul superiorității rasiale, brabhicefalia 
denotă starea de inferioritate, de primitivism. 
Este ciudat însă că asemenea decrete rămân 
neputincioase în fața faptelor. Intr”adevăt, cer- 
cetările ulterioare dovedesc prezența dolihoce- 
faliei la 'Tasmanieni, Eschimoși, Botocuzi, la 
anumite triburi din Africa, Australia și Noua 
Guinee. In aceiași vreme savanți emeriți ca 
Buschan, Welcker, 'Tappeiner, Jörgensen, Bolk 
şi Ranke afirmă că brahicefalia este caracte- 
ristică pentru majoritatea germanilor. După 
cum se vede, o adevărată derută științifică 
întovărășeşte apariţia acestui nou «criteriu» 
biologic. 

Aventura nu se termină aci. Ea ne mai re- 
zervă un ultim act, o ultimă surpriză de hi- 
lariantă comedie. Este vorba de «ctiteriul» 
bio-chimic al structurei şi compoziției sangu- 
ine. De multă vreme poeții, acești incorigibili 

copii ai iluziei, vorbiseră despre «sânge» ca 
despre un substrat mistic în care ar zace la- 
tenţele subterane, adânci, definitive, ale valo- 
rilor rasiale. Dar limbajul poeţilor era prea 
vag. El trebuia redus la câteva calapoade con- 
crete şi pozitive. S'a pornit dela un fapt cu- 
noscut în medicină, anume dela efectele ciu- 
date pe care le avea transfuziunea sângelui, 
efectul de aglutinare de topire a celulelor san- 
guine în serul sângelui transfuzat. Cercetările 
cele mai vechi fuseseră făcută de Langlois, 
apoi de Shattock, Decastello, Landsteiner și 
mulți alții. Se presupunea prezența în serul 
unui anumit tip de sânge a unor substanțe 
care aveau proprietatea de a aglutina celulele 
altui sânge, dacă acest sânge, la rândul lui 
conţinea o altă substanță anumită. Substanța 
care aglutinează sa numit aglutinogen iar 
aceia care permite aglutinarea, aglutinină. 
S'au stabilit dintro dată două grupe san- 
guine A şi B, după nomenclatura propusă 
de Jansky şi Moss. lar Hirzfeld a conside- 
rat că se poate vorbi de pe acum despre 
două rase după sânge, rasa A și rasa B. 
S'a căutat mai departe un indice aritmetic 
al tipului sanguin și, manevrând o anumită 


7 7 (=) i 
ormula = B 1 AB sau propus mai 


întâi trei tipuri sanguinice cu indicii respec- 
tivi 2,5, 1 și între 1 şi 2,5 (tip european, 
asiatico-african și intermediar) apoi 6 tipuri 
propuse de Ottenberg (european cu 2,92, in- 
termediar cu 1,48, hunic cu 1,64, indo-man- 
ciurian cu 0,78... etc.) pentruca, însfârşit 
Snyder să propue 7 tipuri. In ceeace priveşte 
formula însăși sau făcut nenumărate pro- 
puneri de formule mai mult sau mai puţin 
variate de către Lattes, Leveringhaus, Dor- 
manss, Routil şi alţii. 

„Rasa este, cu tor eșecul încercărilor de a 
o defini ştiinţific prin criterii, și indici san- 
guini, o realitate biologică și spirituală. Dece 
au dat greș însă cercetările arătate sumar 
până aci? Pentrucă s'a pornit pe o cale dela 
început greşită. S'a plecat anume dela câteva 
prejudecăți şi s'a încercat acomodarea rea- 
lităii la aceste prejudecăți. Mai întâi preju- 
decata- purității. Unii au afirmat că nu ex- 


istă rasă pură din cauza amestecurilor fatale 
în drumul istoriei. Alţii au crezut orbeşte că 
o asemenea puritate nu numai că există dar 
că ea este condiţia absolută a superiorității 
rasiale. Dar rasa este o realitate complexă 
unde complexitatea nu se formează prin juxta- 
punere a elementelor ci prin topirea lor într'o 
realitate nouă și originală. Această comple- 
xitate de natură biologică poate fi foarte 
bine cauza complexităţii spirituale a tuturor 
raselor mari. Dar nu e numai atât. Rasa este 
o unitate virtuală în care viețuiesc forme va- 
riate de trăiri mai restrânse în cadre națio- 
nale. Ce înseamnă rasă latină? O sumă de 
popoare extrem de diferenţiate dar care păs- 
trează toate, atât în organizaţia lor biolo- 
gică cât şi în structura lor spirituală o pe- 
cetie de unitate. Această pecetie de unitate 
nu este nici obscură, nici misterioasă ci con- 
ține în ea o evidență pe care dacă ştiinţa 
nu a putut-o determina, bunul simț popular 
o cunoaște şi o înțelege, o descifrează și o 
fixează cu o uimitoare preciziune. Rasa latină 
are astfel câteva elemente de diferenţiare față 
de rasele germanice sau slave care nu mai 
constitue secret pentru nimeni. Ceeace ne 
conduce la formularea acestei afirmăti pro- 
vizorii că rasa nu trebue privită. sub un- 
ghiul totalizărilor de sume de popoare şi ele- 
mente naționale ci mai de grabă ca un coefi- 
cient, ca un semn, ca un factor comun. Nu- 
meric, rasa se pulverizează în națiuni dar ca 
simbol, rasa ne apare ca o unitate nu tota- 
lizatoare ci indicativă. Rasa denumeşte şi de- 
nunță, ea nu numără. Numai că această rea- 
litate numerică nu se reduce la număr şi can- 
titate. Prin cantitate şi. număr ca e doar 
„realizată“, „încarnată“. Deasupra acestei în- 
carnări pluteşte însă duhul. Fără acest duh 
de unitate și de viață, realitatea rasei sar 
reduce la o umbră simbolizantă. Cu duhul, 
rasa redevine ceeace trebue să fie, adică o 
sinteză vie a unui material uman extrem de 


complex dar și uimitor de închegat. Pentrucă 


duhul nu diversifică ci uneşte, încheagă, leagă. 
Sunt nesfârșite formele latinităţii dar există 
un duh al latinităţii care nu se desminte în 
niciunul din reprezentanții ei actuali. Sunt 

multiple înfăţişările rasei germanice dar stă 
peste toate aceste înfățișări duhul germanic 
pe care mulți au căutat să-l definească dis- 
cursiv uitând că a defini înseamnă a rupe 
unitatea cursivă a duhului. Tot aşa sunt ne- 
numărate chipurile sub care viază rasa slavă 
dar peste aceste chipuri alunecă suflarea du- 
hului slav. Iată dece încercările strict biolo- 
gice, atunci când ele căutau puritatea nu- 
merică, au dat greș. 

Mai rămânea prejudecata superiorității. Ce 
- este și cum se defineşte o rasă superioară? 
Prin ceeace a dat lumii în materie de cul- 
tură sau prin virtualităţile sale, prin trecutul 
glorios sau prin eroismul, prin elanul prin 
care îşi croiesc calea viitorului ? Rasele supe- 
rioare nu sunt rasele care se complac în con- 
templarea celor ce au înfăptuit până acum 
ci rasele care rup echilibrul dulceag și călduţ 


CRONICA 


MIRCEA BADEA: INCANTAȚII. Ed. 
Fundațiilor Regale. — Cele treizeci de poeme 
versificate premiate de comisia Fundației re- 
gale p. lit. şi artă anul trecut și cuprinse 
sub titlul Incantaţii rețin atenţia prin as- 
pectul unitar şi tematic și formal pe care 
l-a dat autorul lor, Mircea Badea. E un 
nume nou, tânăr desigur și se manifesră dela în- 
ceput cu o sensibilitate viguroasă şi un patos 
sentimental neînfrânat, indicații sigure pentru 
o viitoare evoluție favorabilă a lirismului său. 
Incantaţiile sale sunt un fel de nouă, per- 
sonală Cântare a cântărilor. Inspirația din 
poemul biblic este evidentă şi, cum vom 
vedea mai jos una dintre cele mai bune 
poeme este tocmai aceea în care poetul a 
transpus un fragment, direct din sursa oti- 
ginală. 

Defectul organic al acestor Incantaţii este 
de sorginte formală. Poetul nostru nu e du- 
blat și de un artist, fapt care-l împiedică de 
a da o realizare conturată și desăvârșită operei 
sale. De aceea aceste poeme sunt mai mult o 
țâșnire directă și frenetică de lirism, necaptat 


al beatitudinei și, prin ceeace au reușit să În- - 
făptuiască, modest chiar, ele promit pasul 
nebunesc prin care se sare în istorie, prin 
care se creiază istoria. Pentrucă adevărata 
istorie nu este trecutul ci viitorul. 

Dacă am admite că germanii cred fanatic 
că ei sunt rasa superioară prin excelență, 
am fi desmințiți chiar de fapta germană. 
Pentrucă fapta germană confirmă categoric 
superioritatea acelor rase care alungă încre- 
menirea și caută avid, eroic prin jertfă și 
prin sânge, formula nouă a lumii viitoare. 
Şi orişiunde o asemenea căutare, o asemenea 
luptă, un asemenea chin al eternei si neo- 
bositei arderi de sine se vădeşte, orişiunde se 
ridică strigătul sacru pentru o nouă formă 
de viaţă, acolo stă, în germene, în devenire, 
în drum spre înfăptire, o rasă superioară. 

PETRU P. IONESCU 


LITERARĂ 


şi necontrolat de un atent instinct formativ. 
Numai așa se explică de ce poetul rimează 
într'o poezie de atmosferă medievală castelană 
cu codană, ceeace de fapt rimează, dar nu 
S€... potriveşte cu atmosfera ; sau de ce poetul 
face nişte imagini de un jignitor prost gust 
cum este cocenii brațelor sau țărmul degetului 
cel mare, deadreptul penibile; sau dece nu 
îşi cenzurează avântul, transcriind imagini ca 
acestea : 


bujorul fecioriei, ofilit îşi despoaie oasele : 
petale, 
de ploaia înviorătoare a apropierii dorită peste 
poate 


şi care, pe lângă aceea că nu sunt originale, 
comparaţia cu bujorul venind din T. Arghezi, . 
sunt de o licenţiozitate care dovedește mai 
mult o fierbinţeală fizică decât o imaginație 
poetică prețioasă. 

Dar forma — dacă se poate spune astfel. 
versurilor lui Mircea Badea, cu versurile lungi 
şi necizelate de nicio dragoste a perfecțiunii, 

cu mereu acelaș vers — cu excepţia doar a 
unui poem, sau două — ceeace-ţi dă impresia 
că mai încheiat lectura unui poem ci ea se 
continuă neîntrerupt în celelalte, este de un 
efect monoton prin repetiție și insistență. 
Foarte. subțiri și lipsite de relief sunt grani- 
tele ce despart un poem de celălalt, toate for- 
mând mai mult o gâfâită şi pe nerăsuflate 
debitată litanie erotică. Această formă este 
puţin cam prea facilă şi de un manierism ne- 
estetic. (Există și un manierism al perfecțiunii 
formale !). Ea epuizează atenția și bunăvoința 


cititorului şi diluează forţa de expresie, o ri- 
sipeşte în suprafață în loc să o concentreze | 


în adâncime. 

Substanţa erotismului din Incantaţii este 
mai mult sensualistă, poetul insistând mai 
mult asupra aspectului material al iubirii şi 
al iubitei. Totuși luminișuri de spiritualizare 
a iubirii nu lipsesc și acelea sunt și cele mai 
reuşite poeme ale volumului. 

Atitudinea generală a poetului e naturistă 
şi panteistică. Erotismul e un fenomen cosmic 
și se confundă cu viața însăși a naturii. Iubita 
e comparată cu elemente luate din viața na- 
turii, părțile corpului devin părți din natură, 
fiinţa ei este un ogor, mireasma ei reavănă 
e aceea a pământului, coapsele-i sunt brazde, 
părul mătasea porumbului și aşa mai departe. 


Se vede şi ?m acest procedeu multiplicat la 


infinit tot înclinarea poetului spre o for- 
mulă comodă pe care o va exploata fără milă. 
Valoarea artei, care stă în concentrare, cize- 
lare şi unicitate, se va sfărâma astfel in 
clișee succesive și foarte puţin variate. Pe 
alocuri poetul a mai introdus, extenuat el 
însuși bănuesc, de repetiţie, elemente de me- 
dievism romantic, de aer marin sau de basm 
popular, neputându-le da însă o închegare 
nouă, ci amestecându-le cu manierismul iniţial 
al erotismului panteist şi cu sensualismul său 
materialist. 

Naș vrea să se creadă însă că resping 
integral poezia lui Mircea Badea şi nu-i re- 
cunosc și calitățile de poet, pe care le are. 
Am arătat doară impasurile în care au intrat 
Incantaţiile sale. Poetul are însă și preţioase 
şi. proaspete resurse de imaginaţie și sensibi- 


litate care. în cel puțin trei din poemele sale - 
şi-au găsit o expresie mai durabilă. E vorba 
de Domnie, de Nelinişte şi de Dacă... In a- 
cestea, semnificația gingaşă şi spirituală a 
iubirii este scoasă în evidență și forma este. 
mai fericită decât în celelalte. De aceea voi 
cita Nelinişte, în întregime : 


Pre tine cel ce iubeşti sufletul meu, azi . 
noapte te-am căutat 
cu mâini înfrigurate în aşternutu-mi de 
mătase şi nu te-am aflat... 
Prin cetatea frunţii alergai întrebând 
gândurile ce stăteau de strajă — 
doar amintirea mi-a spus despre tine, cân- . 
tându-mi un cântec de vrajă, 
Plecat departe în munţi la vânătoare, 
brațul tău la poartă nu mi-a bătut — 
te-am strigat prin somn şi trezindu-mă, 
tristă, am plâns de dor şi de urât, 
dar, iată, în trâmbițarea de aramă a zo- 
rilor, răsunând prin văi aud glasul tău 
ce mă cheamă — | 
Vino-mi mai repede iubitule şi din patul 
singurătăţii ridică-mă, ia-mă lÊ.. ` 


E frumoasă această poemă care nu e decât. 
prelucrarea unui capitol din acea nemuritoar2. 
şi neîntrecută Cântarea Cântărilor biblică. 

La fel în Dacă... cea mai frumoasă poemă |. 
din tot ciclul, erotismul și panteismul poe- 
tului capătă un sens interior, spiritual şi ceva - 
din fiorul metafizic al apropierii de moarte. 
E acolo o împletire de iubire, simț al na- . 
turii, sentiment al morţii și al veşniciei per- . 
petuată în necontenitele transformări ale vieţii, 
care dau un profund fundal de frumuseță.. 
interiorizată erotismului. TE 

Când Mircea Badea va fi descoperit în el 
pe artist, poetul din el va putea scrie ade- 
văratele Incantaţii care nu pot fi cu adevărat 
frumoase decât atunci când lirismul își gă- ; 
seşte expresia formală desăvârșită. 


E k 


ANTONIA POZZI: CUVINTE, din . 
italienește de Mihail :Chirnoagå, Edit. Frize, 
Iaşi. — Scriitorul de tânăr avânt, dar şi de: 

gust și de temeinică pregătire intelectuală, care 
este Mihail Chirnoagă, prezintă cititorului ro- 
mân o poetă italiană, moartă în floarea vârstei, 
“asemeni atâtor sensibile suflete, şi înainte de 
a fi ajuns la o împlinire maximă a posibi- 
lităţilor creatoare. In scurta sa introducere, 
traducătorul român scrie : 

„Antonia Pozzi sa născut la Milano în 
ziua de 13 Februarie 1912 şi a murit la 3 
Decemvrie 1938, din motive nelimpezite com- 
plect. Scurta-i viață de 27 de ani se cuprinde 
în câteva vorbe : studiu, visare şi peregrinări“. 

In urma ei au rămas numai două volume 
de poezii și un eseu despre Flaubert, tipărite 
abia după moartea ei. Mihail Chirnoagă tra- 
duce volumul de poezii Parole, al doilea fiind 
abia acum sub tipar. 

Poezia Antoniei Pozzi, scrisă în formă li- 
beră, fără forme strofice, fără ritm și fără 
rimă, este străbătută însă de un puternic fior 
de lirism interiorizat. O sensibilitate specific 
feminină, cu toată gingăşia și tandreţa ca- 
tacterizantă, cu discreţie şi învăluitoare magie 
în expresie, exersată în contemplarea feluri- 
telor aspecte ale vieții. Poemele sale sunt 
scurte sugestii de stări sufleteşti, scurte im- 
ptesii în faţa naturii, mai ales în faţa mun- 
ților și a copiilor, precum și un presimţ ciudat 
al morţii. O predilecție pentru melancolie și 
singutătate, o predispoziţie pentru suferință. 
lată un fragment original în expresia dată 
'zuşinii resimțită de poetă în fața naivităţii 
vieţii animale : 


Mă închid după grilaj 

ca în dosul unei porţi de nepătruns. 
Dar când trebuie să introduc 
cheia în încuetoare 

“şi să închid 

cu sgomotul greoi, 

simt că mor, simt că mor de ruşine 
înaintea acelor ochi rotunzi de vrăbii 
care mă privesc de dincolo de bare ; 
înaintea acelor suflete mici 

de vrăbii libere, învățate 

sd idsd, så intre 

pe ușile grosolane 

ale caselor bătrâne, 


fără să manevreze vreodată 
un enorm lant ruginit. 


In Mâine, poeta se gândește la copilul pe 
care l-ar putea avea odată: 


O copilule al meu nenăscut, 
mama ta nu va şti 

ce chip vei avea, 

dar mânuța ti-o simte 

în fiecare vână a sa 

ușoară ` 

ca o mică floare fără greutate. 


lată şi o minunată imagine: 


Am atâta încredere în tine. Sunt liniştită” 
ca arabul înfășurat 

în lunga-i mantie albă, 

care-ascultă cum Dumnezeu 

îi coace orzul 

în jurul casei. 


Ar fi de citat încă multe pasagii din care să 
se vadă prospeţimea simţirii şi expresiei unei 
poete înăscute, naivitatea și totuși adâncimea 
viziunii sale asupra lumii şi frumuseţea unei 
creaţii pur interiorizate. 

Mihail Chirnoagă a tradus poeziile acestea 
întro limbă clară şi curată și a făcut lite- 


răturii române un prețios serviciu, oferindu-i 
acest aspect nou și fermecător de poezie ita- 


liană. Poezia Antoniei Pozzi merită o aplecare 
atentă asupra ei, o lectură lipsită de preju- 
decăţi şi de pretenţii și o iubire calmă ca un 
apus de soare sub un orizont limpede. 


G. CIPRIAN: CAPUL DE RĂŢOI. Ed. 
Cugetarea.— Deşi o piesă de teatru e destinată 
reprezentării şi în consecință cade în atribuția 
judecătorului de spectacole dramatice, prin 
publicarea în volum şi prin text ea are și o 
valoare literară și nu-i e îngăduit unui cto- 
nicar literar de a o trece cu vederea. Croni- 
carul dramatic va avea să insiste mai mult 
asupra valorii scenice a operii. Cronicarul li- 
terar poate spune ceva mai mult asupra 

valorii literare, adică de conținut. Aceasta 
e cu atât mai valabil în cazul unor opere 
dramatice de mare valoare, cum este acest 
Cap de rătoi, care a fost reprezentat cu 
succes pe deplin meritat pe scena Teatrului 
„Naţional din Bucureşti și a și fost inteligent 
comentat, la timpul său de I. Diacu în re- 
vista aceasta. Tipărirea în volum ne obligă 
la o revenire, pentrucă prin Omul și mår- 
toaga şi Capul de răţoi, G. Ciprian sa afir- 
mat ca unul dintre primii noștri dramaturgi. 
Dramaturg şi totodată bun scriitor. 

Nu mi se pare inutil de a reaminti stu- 
pida bănuială care a fost aruncată asupra 
lui Ciprian, la apariția Omului cu mârțoaga, 
de a fi fost un hoț de manuscrise. Prieten 
cu scriitorul Urmuz (pe numele adevărat De- 
metrescu, de profesiune grefier), decedat în 
vârstă destul de tânără, prin sinucidere, G. 
Ciprian era acuzat de a-și fi însușit un ma- 
nuscris al aceluia. Ce inepție! In primul rând 
deosebirea dintre umorul absurd, pur mecanic 
şi exterior, al fantezistului Urmuz şi umorul 
de un absurd psihologic, cu înaltă semnifi- 
caţie umană, practicat de G. Ciprian, era prea 
evidentă pentru a putea da credit unei ale- 
gaţiuni ca aceea de însușire de bunuri străine. 
Dar G. Ciprian a adus cea mai categorică 
desminţire denigratorilor săi, atunci când a 
publicat admirabilul său roman Sot ori făr'dă, 
“plin de vervă spumoasă, plin de savuroasă 
„aventură pitorescă și, pe dedesubt, plin de 
o esenţială idee profund umană care dădea 
sens și valoare umorului său. Insuccesul su- 
ferit de comedia Nae Niculae, care a făcut 
să triumfe un moment pe adversari, a fost 
înlăturat de frumuseţea nouă a comediei re- 
cente Capul de rățoi, operă care intră, ală- 
turi de Omul cu mârțoaga în patrimoniul 
capodoperelor teatrului românesc. Numai un 
idiot ar mai putea susține că G. Ciprian 
scoate mereu câte un manuscris șterpelit! Iar 
valoarea certă a romanului și a comediei celei 
noui sunt identice cu valoarea primei sale opere. 

Capul de rățoi mi se pare că pune în cir- 
culaţie un nou gen literar. Este, evident, un 
gen propriu şi exploatarea lui în serie nu e 
posibilă, Comedia aceasta este în aparență o 


$ 


farsă. Câţiva golani bucureşteni se apucă să-și 
bată joc de oameni pe stradă, dar în mod 
inteligent, căutând să provoace spiritul de 
spontaneitate al celor atacați. E un fel de 
epatare a burghezilor obişnuiţi cu o viață 
liniară, comodă, fără noutăți şi fără iniția- 
tive. Omul de pe stradă reprezintă idealul 
unei vieţi programatice, prevenite și lipsite de 
surprize. Aceşti farsori vor să tulbure această 
lene spirituală şi să provoace spiritul de re- 
acţiune originală. Ei nu urmăresc un scop 
practic, ci vor să se amuze şi să amuze şi 
pe alții. 

Toată comedia e astfel o farsă, dar o farsă 
care se izbeşte de refuzul categoric al lui . 
Dacian, omul cu barbă, fost ministru, per- 
sonaj important şi influent, simbolul como- 
dităţii de gândire burgheză şi al reacţionarului. 
Dacian nu vrea să ştie de glumă și îi ur- 
măreşte şi-i persecută pe cei patru farsori. E 
aci o farsă cu un pom, în care prietenii își 
fac un cuib al lor, cu o asociaţie al cărui 
ritual e lăsarea pe vine de mai multe ori. 
Farsa ia proporţii de scandal public. Rede- 
venit ministru, Dacian le tae pomul celor patru 
farsori. Aci e și o trăsătură scurtă de satiră 
îndreptată împotriva politicianismului româ- 
nesc de până mai ieri. Prietenii se răzbună 
pe Dacian răpindu-l şi tăindu-i..... barba. Și 
comedia se sfârșește prin învingerea lui Da- 
cian și împăcarea cu el! 

Sar părea, cum am spus, că-i vorba de o 
simplă farsă. Dar aci e valoarea comediei: 
farsa aceasta are multiple semnificații psiho- 
logice. Capul de răţoi este o farsă cu sem- 
nificaţie sufletească, ceeace nu este o contra- 
dicţie în termeni. Toate glumele şi faptele 
celor patru inteligenți golani și lupta lor cu 
Dacian, omul cu barbă, nu au valoare în 
ele înşile, ci prin ceeace se ascunde în dosul 
lor, prin înțelesul adânc, ideal pe care-l sim- 
bolizează. o 

Ciriviş, rudă de aproape cu arhivarul Chi- 
rică, este un idealist. Nu e vorba de a face 
psihologia personagiilor lui Ciprian, căci ea e 
foarte simplă. Ciprian nu insistă asupra eroilor 
săi, nu crează caractere complexe, ci doar 
suflete schițate sumar. Eroii săi sunt mai mult 

simboluri, reprezentări ale unor idei sau tipi 
valabili pentru o vastă categorie umană. Ci- 
riviş e deci un idealist. Inteligența lui nu 
poate suferi ceeace este preconceput, preju- 
decat și luat deagata. El vrea o manifestare, 
spontană şi originală, care să frângă limitele 
vieţii banale, cotidiane. In dorul său de farsă 
şi de voe bună, trebue citit dorul de o viaţă 
mai personală, mai originală, mai fecundă. 
Ciriviş are oroare de ceeace este consacrat şi 
de gloria găunoasă, el luptă contra presti- 
giului bărbii, adică împotriva autorității ba- 
zată pe elemente exterioare, false, şubrede. 
Barba lui Dacian e simbolul gloriei false, al 
prestigiului. exterior, acceptat în mod idolatru 
de alţii. 

Dacian e tipul acelei umanităţi care trăește 
şi judecă în clișee convenţionale, în monedă 
curentă, al acelor oameni care-şi ascund vidul 
sufletesc sub semne exterioare. De aci oroarea 
lui de neaşteptat, de gândirea vie şi spirituală 
a lui Ciriviş. Ciriviş judecă numai calitativ, 
adică uman, Dacian nu judecă, ci regretă 
anumite judecăți neverificate. Ciriviş vrea să 
împrospăteze sufletul oamenilor, să creeze ceva 
nou. Dacian se opune. Ciriviş vrea o refacere 
a omului prin ieşirea din tiparele şi. calapoa- 
dele artificiale care înlănțue viața. Dacian se 
sperie de orice ar putea fi ieșirea din linia 
normală a vieții. 

Și astfel înţelesul acestei farse se desprinde 
clar din lupta încordată dintre Ciriviş şi Da- 
cian: orice încercare de răscolire creatoare a 
sufletului omenesc se loveşte de inerția şi ar- 
tificialitatea prostiei umane. Căci Dacian e în 
ultimă analiză un prost. El nu înțelege nimic 
din tot ce se petrece în jurul lui. Toată 
lumea îl înţelege pe Ciriviș, şi pe tovarășii 
săi, doar Dacian e opac la minte. Oamenii 
îl înţeleg pe Ciriviş, instinctiv şi aderă la 
farsa lui. Dacian îi opune încăpățânarea 
prostiei care duce la răutate. De aceea ui- 
mirea lui Dacian la sfârșit când, după ce 
i-au ras barba, cei patru amici îi propun să 
se alăture lor. Dacian e uluit că ei, pe care-i 
socotea dușmanii săi personali, pot face una 
ca asta și întreabă: «Atunci ce fel de oameni 


sânteți», la care Ciriviş răspunde «Oameni ca 
toţi oamenii». Din acest răspuns reiese con- 
cepţia simplă, românească şi creştină a ier- 
tării, care încoronează această operă.. Cei 
patru farsori, după toate cele câte le-a făcut 
rele, Dacian, îl iartă. Fiindcă ei înțeleg şi 
fiindcă a înțelege e a ierta, e a fi om. Dar om 
ca toți oamenii, adică om cu viață sufletească 
proprie, nu păpușă automată, acționată de 
gesturi reflexe, cum e Dacian. - 

Unii au vrut să vadă în Capul de rătoi 
o farsă cu aluzii politice: Dacă ar fi numai 
atât, ar fi prea puţin. Nu. Comedia lui Ci- 
ptian nu e o fabulă dramatizată, ci un mă- 
nunchi armonios de semnificaţii sufletești. Din 


ea se degajă oroarea de convenţional, artifi- 


cial şi tot închistat, înţepenit, fals, lipsit de 
conţinut și dragostea de ceeace este ideal, 
firesc, simplu, omenesc, dar spontan, original, 
nu primit deagata. Ciriviş reprezintă pe omul 
care gândeşte și trăeşte prin sine și invită și 
provoacă și pe alţii să facă la fel. Dacian e 
omul care gândește şi trăește prin ceeace a 
primit deagata dela alţii şi de aceea se opune 
la tot ceeace vine să-l schimbe. Acestea şi încă 
alte sensuri sunt în această spirituală, absurdă 
spumoasă și profundă farsă. Fiindcă, am im- 
presia, multe alte semnificaţii se pot desprinde 
din această bogată comedie de idei. Şi cred 


că valoarea artei stă tocmai în această posi- 


bilitate de a se descifra în organismul estetic 
o pluralitate de înțelesuri. Aceasta o îndepli- 
neşte Capul de rățoi. Și de aceea această 
comedie este o capodoperă. 


x 
x x 


LUCIAN VALEA: MĂTĂNII PEN- 
TRU FATA ARDELEANĂ. Colecţia „Za- 
ratbustra“. Buzău. — Ca mulţi tineri poeți 
apăruţi în câmpul literaturii române în ul- 
timul deceniu, Lucian Valea deși numai în 
clasa 6-a de liceu, se manifestă ca o spon- 
tană şi sigură izbucnire lirică plină de pro- 
misiuni. Placheta de versuri fragede ca in- 
spiraţie şi robuste ca expresie pe care o 
publică sub titlul sentimental Mătânii pentru 

Fata Ardeleană, într'o colecţie foarte tânără 
din Buzău merită toată atenţia noastră, pen- 
trucă ea nu e o simplă probă verbală de pa- 
siune pentru poezie, ci afirmarea unui talent 
bine înfipt pe picioare proprii și cu un ins- 
tinct creator incontestabil. Nu voi pretinde a 
descoperi în el cine știe ca apariție uluitoare 
de mare poet! Dar poeziile sale depășesc exer- 
cițiul formal exterior caracteristic vârstei foarte 
tinere a poetului. Cu mijloace uneori naive şi 
pe linia tradiţională, Lucian Valea aduce ex- 
presia unei personalități bine conturate şi nu 
mă ?nșel când cred că a scris cel puţin două 
poeme care vor rămâne în antologia genului. 
Trec peste observaţia că dacă Fata, pe care 
poetul o idolatrează tipărindu-i numele comun 
cu majesculă, poate intra astfel în gramatică 
majuscula pusă adjectivului ce o însoţeşte nu 
este cu nimic justificată din punct de vedere 
ortografic. E vorba aci mai mult de capriciul 
unui poet care-şi permite licenţe ortografice 
decât de ignorarea regulelor gramaticale. 

Poezia lui Lucian Valea este și plină de 
sensibilitate şi de imaginaţie și de expresivitate 
personală și substanța ei este scoasă din ca- 
drul naturii şi al vieţii rustice. Tânărul poet 
nu se rușinează de origina sa rurală şi o ma- 
nifestă în afirmaţii, în forma populară a 
unora din versuri, în vocabularul său şi mai 
ales în atitudine. Indrăzneţ şi zurbagiu ca un 
năsăudean viguros ce se află, Lucian Valea 
scrie versuti cu iz de pământ și cu scântei de 
cremene și în ele se reflectă și sufletul româ- 
nesc transilvan şi sentimentalismul romantic, 
vulcanic al vârstei şi icoana realităţii ţărăneşti. 
Nu voi spune că sunt în poezia sa unele in- 
fluențe, din întreaga poezie tradiționalistă a 
noastră. Dar ele capătă un sunet cu totul 
nou, trecute prin viziunea personală şi prin 
imaginaţia tânărului poet. 

Sunt în poezia lui Lucian Valea însă multe 
capcane și multe pericole. Primul e acela al 
manierismului, al clişeului. Primul abuzează de 
unele cuvinte, amenințând să devină un fel de 
flașnetar al unei unice melodii. Astfel adjec- 
tivul ardelean şi ardelenesc se repetă până la 
“obsesie în placheta sa și l-am numărat de cu- 


riozitate găsindu-l de.... 25 de ori! Nu mai 
puţin obsesivă e repetarea cuvântului Ineu, 
încetățenit în poezie de L. Valea, dar care, 
şi el, revine de 8 ori în poemele sale. E prea 
mult. Inclinarea sa spre clişeu se mai vede 
şi în alte cuvinte, mai puţin întrebuințate și 
totuși destul de mult. Astfel trișca e cel puţin 
de patru ori. De două ori e vorba de trișca 
lunii şi odată de trișca luceafărului. Aş putea 
da încă exemple. Poetului îi trebue şi puţin 
spirit autoctitic pentru a putea face din forma 
operii sale un lucru mai de preţ şi mai rar, 
nici decum o monotonă revenire cu aceleași 
efecte ! 5 

Tot atât de periculos e un anume retorism, 
o grandilocvență, o gesticulaţie, care dacă în 
unele poezii îsi găsește justificarea nu e mai 
puţin de un efect estetic inferior. 

Dar Lucian Valea are aci câteva poezii 
care-l fixează pe linia specifică a lirismului 
transilvan, acea linie a lirismului social care, 
pornind dela Andrei Mureșanu și trecând 
prin G. Coșbuc, Șt. O. Iosif şi Octavian Goga, 
ajunge azi la Aron Cotruş, Mihai Beniuc și, 
de curând la o întreagă pleiadă de poeţi 
tineri ca V. Copilu-Cheatră, I. V. Spiridon 
şi Lucian Valea. Este o poezie de iredentism 
liric, de cea mai bună calitate formală. Pen- 
trucă ocazia în poezie și actualitatea, nu pot 
fi condamnate în principiu. Ele sunt valabile 
ca oricare alt subiect, cu condiția să li se dea 
o configuraţie expresivă originală. Lucian 
Valea se apropie temperamental de poezia lui 
O. Goga şi scrie o poezie de expresie a du- 


'retii românești și a iubirii de glie românească. 


Dar aceste două poeme merită să fie reţi- 
nute pentru desăvârşita lor realizare și ele pot 
sta cu cinste alături de tot ce a scris mai 
bun O. Goga şi Aron Cotruş, Primul e in- 
titulat Râvaș şi în el poetul dă expresie să- 
răciei şi durerii ardeleneşti formând o imagine 
poetică de o vigoare unică, o imagine suple: 
sivă și originală. Iat'o: 


Unde-i poarta la care, ostenit ştiu 'că va bate 
Sufletul meu crescut, în colibă mocăneasă, la 
` sate? 

„Măi! Și-o să-l auziți odată cum urlă, arde- 
lenește... 


Prins cu mâinile î în toarta cerului, o să mi-l 
simțiți cum crește. 


Doamne, 
Fâ-mă cântec, suflete să stâmpăr, 
Să surâd pe buze şi să plâng. 


- Și când inimi în dureri se frâng, 


Toarnă-mă în sânge, neastâmpăr. 


Șiatunci, măi prieteni, Inelul Poiu sfărâma în 
pumni Fă-mă, Doamne, apă să se spele 


Mamele pe ochi şi pe obraz 
Și mă ?ntinde peste ieri şi azi 
„Să mă ningă veșnicii de stele. 


Și l-oiu svârli, merinde; la puii flămânzi de 
rumâni... 


Sufletul acesta bolnav, ce se svârcoleşte, ce se 
sbate, 


Am să-l împănese la toţi năcăjiţii de prin sate, 


Fă-mă năfrămuţă, fă-mă iie, 
Ardelence numai să mă poarte, 
Glie, fâ-mă Doamne, peste moarte 


Intre munţi și netedă câmpie. 
«Mäi prieteni, măi 1... voi nu știți cât mi-i su- a 


fletul de greu, | INA SNA 
Si pentru țăranii buni, opincă 


Să sărut cu buzele ogorul, 
Cerului pur ardelean eu norul 
Vreau să-i fiu, din mine ca să plângă. 


C'am să-l svârlwn cer, ca pe o doină, la picioarele 
lui Dumnezeu. 


De-o. să încolțească din el holde mari, grâul 


Lila aa Mä opresc. Poezia închide atâta directă sin- 


Măi !... Şi-or. avea şi Ardelenii mei pită, batár ceritate, atâta superb clocot de pasiune, atâta 

în visuri, seara. originală expresivitate lirică, atât de frumoasă 
imaginație, ideia ei este atât de puternic li- 
rică, încât sunt sigur că această Rugăciune 
din Ardeal e sortită unei lungi posterități. 
Ea este o izbucnire surprinzătoare, o reușită 
unică şi neașteptată la o astfel de fragedă 
vârstă ca aceea a poetului nostru, 

Mătănii pentru fata Ardeleană impun aten- 
tiei noastre un debut promiţător şi, dacă Lucian 
Valea îşi va lărgi inspirația, dacă-și va adânci ` 
resursele personale, dacă-și va controla creația 
formală şi-şi va îmbogăţi vocabularul, va onora ` 
acest frumos început, care, cu toată realizarea 
certă de care am vorbit, nu e decât un punct: 
de plecare pentru o carieră ce se cere încă! 
așteptată. i 


E o îmbinare de suferință și de răzvrătire, 
de dragoste de neam şi de generozitate poe- 
tică şi acestora fantezia poetului le dă ima- 
ginea strălucitoare a sufletului împărțit seara 
în vis drept pâine! 

In a doua poezie, mai puternică, mai vi- 
brantă și mai emoţionantă, Rugăciune din Ar- 
deal, pe . care regret că nu o pot cita integral. 
e realizată împerecherea dintre dragostea de. 
ţară şi de țarină și dintre credinţa în Dum- 
nezeu, căreia Lucian Valea îi găseşte, pe alt 
plan, o nouă expresie, așa cum a izbutit și 
N.. Caranica în al său superb Imn de pe 
câmpie. Poetul înalță către Dumnezeu rugă- 
ciune şi-i cere: 

CRONICA DRAMATICĂ 


STUDIO: «SAPHO> de Alphonse 
Daudet şi Adolphe Belot. — „Cest notre 
Dickens“ scria un critic francez despre Al- 
phonse Daudet, izbutind să contureze îndea- 
juns realismul acestui neîntrecut povestitor, 
care a ştiut să dea adesea prozei sale ar- 
monia și adâncimea poesiei. Câteva din cărțile 
sale — și cu deosebire Le petit chose, Tar- 
tarin de Tarascon, Lettres de mon moulin — 
pot face încă deliciul adolescenților roman- 
tici, aplecați, pe sub bancă, asupra acestor 
pagini de cari timpul nu sa putut atinge. 
Aventurile acelui modern și burlesc Tartarin 
ascund în ele multe din comicăriile caracteris- 
tice ale veacului trecut, pe care fiul lui Dau- 
det îl numea întro teribilă filipică, stupide. 
Iar Lettres de mon moulin pot fi, încă, un 
model de compoziţie și de limbă egal capo- 
doperilor lui Gustave Flaubert. „Stilul pentru 
el constă din a face realități vii cu materia 
proprie prozei, aşa cum face poezia din rea- 
lităţile prosodice şi metrice ale versului“. Aşa 
caracteriza Thibaudet stilul autorului Doamnei 
Bovary în împlinita sa monografie. Caracte- 
tizarea convine însă, tot atât de bine, lui 
Alphonse Daudet. 

Despre calitățile dramatice ale lui Daudet 
se știu mai puţine lucruri la noi. „Sapho“ a 
fost reprezentată la Bucureşti abia în 1927, 
deși piesa sa jucat la Paris în 1892, iar ro- 
manul a apărut cu câţiva ani înainte, obţi- 
nând un succes care a și fost cauza principală 
a evoluţiei lui Daudet dela roman la dramă. 
Colaborarea cu Belot, romancier şi în special 
autor dramatic foarte apreciat în ultima jumă- 
tate a veacului trecut, a dăruit lui „Sapho“, 
acel aer de scenă pe care, desigur, Daudet 
singur mar fi izbutit să i-l dea. Drama curte- 
zanei, îndrăgostită, la sfârşitul unei cariere 
pline de iluzii și de prăbușiri, este parcă drama 
„unui sfârșit de secol, agăţat cu disperare de 
vlaga tânără a secolului care se naşte. 

Fany Legrand servise de model in tinerețe 
unui sculptor care realizase o celebră „Sapho“ 


după liniile trupului ei, atât de darnic oferit 
celor mai aprige pasiuni omeneşti. Dragostea 
ei cu Jean Gaussin, venit la Paris să studieze 
la Academia consulară, este deci ultima pâl- 
pâire, cântecul unei lebede care nu consimte 
să-şi accepte sfârşitul. Trista poveste a ne- 
mângâiatei Sapho face parte astăzi din re- 
pertoriul clasic al veacului trecut din care, 
totuş, atât de puţine piese au rămas. Atât 
romantismul, cât şi naturalismul mau lăsat 
urme prea adânci în teatru, deși au produs 
cantități enorme, valabile însă numai în spa- 
tiul cu prejudecăți și pretenţii risipite a ot- 
goliosului XIX-e siècle. „Sapho“ se salvează 
numai prin inteligență şi spirit şi place încă, 
pentrucă e clasică prin structură şi pentrucă 
tema ei e atât de general umană încât şi un 
romancier american de mare răsunet a reluat-o 
cu alte rezonanţe şi cu altă tactică, în acel 
etern actual „Dodsworth“. In timp ce Ame- 
ticanul, îşi păstrează până la sfârșit eroii în- 
trun ritm burghez și cuminte, dând intrigii 
o deslegare fericită, Alphonse Daudet rămâne 
tragic și sguduitor, făcând din Fany Legrand 
o sublimă sacrificată. Căci după ce Jean 
Gaussin îi află trecutul, după ce de nenu- 
mărate ori se despart, după ce Sapho îl caută 
cu disperare și-l face să revină acolo unde 
cunoscuseră clipele cele mai înalte ale iubirii 
lor, ea însăși îl părăsește, dându-și seama că 
vârstele lor deosebite nu pot da naştere decât 
unui simulacru trecător şi inutil de dragoste 
plină de dureri şi deziluzii. 

D-ra Marioara Voiculescu, în rolul lui 
Sapho, își dovedește încăodată calităţile de 
neîntrecută tragediană, îndrăgostită până la 
nebunie, disperată până la moarte, emoţionantă 
ca o frunză îngălbenită, gata să se scuture de 
pe ramura pe care primăvara a învățat-o să 
creadă în viață şi pe care toamna nu o poate 
hotărî să moară. Un joc de scenă de o mo- 
bilitate extraordinară, un glas adânc și patetic 
în care cuvintele de dragoste plutesc ca niște 
nave cu pânzele umflate de alizee, iată o 

schiță de portret, pe cât de entuziastă pe 
atât de incomplectă, căci, fără îndoială, d-ra 
Marioara Voiculescu e mult mai mult decât 
atât, 

In rolul lui Jean Gaussin, d. Mihai Po- 
pescu e parcă în aceeaș cadență de febră ca 
şi ilustra sa parteneră. Despre domnia sa am 
scris şi altă dată cu acelaş condeiu plin de 
aprecieri. Ceeace-l separă însă de o culme, 
de care e totuș foarte aproape, sunt unele 
stridențe şi unele accente ale vocii cari te 
silesc să crezi că asculţi textul unei traduceri 
care a păstrat ceva din factura textului ori- 
ginal. 

Domnul Ion Manu, în scurtul rol al sculp- 
torului Caoudal, are o vervă şi o inteligență 
de creaţie pe cari puţini dintre actorii noștri 
le posedă. Ion Manu actorul se află pe o 


CRONICA 


ION PILLAT. — In ţările de cultură 
nordică, mai ales în Germania, vârsta de 50 
de ani a scriitorului e sărbătorită ca un e- 
veniment național. Cărţile lui domină atunci 
vitrina librăriilor, revistele literare şi ziarele 
îi închină studii şi articole festive, societăţile 
culturale şi Universitățile îl omagiază. E un 
semn de recunoştinţă din partea societăţii pen- 
tru darul frumuseţii împărtăşit tuturor de 
scriitor şi de orice artist. Şi e un semn că 
talentul care a făurit un asemenea dar nu 
e un lucru de toate zilele, ci un lucru care, 
prin raritatea lui, constitue mândria unui 
popor şi nobila lui justificare pe planul spi- 
ritual al existenții. 


Noi încă nu ne-am deprins cu astfel de: 


manifestări ale dragostei, chiar atunci când 
iubim realmente un talent ce ne onorează. 
Dar, ca să nu fiu nedrept, trebuie să adaug că 
şi noi cunoaștem omagiul: sub forma pie- 
tății, omagiul postum, care aduce mai mult 
cu cultul mormintelor, înrădăcinat în senti- 


poziţie cu mult superioară cronicarului rimat 
şi umoristic. Dorinţa noastră este de a-l as- 
culta mai des pe scenă şi mai puţin la radio 
sau pe hârtiile aproximative al revistelor de 
calambururi neizbutite. 

Diafană şi melodioasă poeta Ana Made- 
leine Andronescu, a cărei apariţie pe scena 
primelor noastre teatre este atât de regretabil 
distanțată în timp. E o actriță care poate În- 
țelege şi realiza roluri cu mult mai impor- 
tante decât acela al irealei Alice-Dor€. 


La sfârşitul lui „Sapho“, spectatorul o- 
biectiv trage o concluzie, pe care nu poate 
să nu o regrete: „Studioul“ a trecut pe primul 
plan al scenelor bucureștene, în dauna Tea- 
trului Naţional, prea timid şi prea incert în 
tendinţele sale. 

VINTILĂ HORIA 


MĂRUNTĂ 


mentul creștin al sufletului nostru românesc. 
E frumos şi nobil acest sentiment, dar nue 
mai puţin adevărat că nu trebuie să aștep- 
tăm neapărat moartea unui artist ca să ne 
arătăm iubirea pe care i-am păstrat-o în viață. 

Ion Pillat a împlinit 50 de ani, şi e în 
plină vigoare bărbăteaseă şi literară. E așa 
de omeneşte și așa de artistic în acelaș timp 
să ne bucurăm de aniversarea poetului,; cate; 
dă glas de argint celor mai specifice şi ma 
complexe sentimente și aspecte ale sufletulu 
nostru național! Modern şi tradițional tot 
deodată, în arta lui fondul nostru milenar 
capătă graţia proaspătă şi fină a florilor ce 
isbucnesc ca minuni noi din trunchiurile vechi. 
Graţia acestui poet de rafinament parisian e 
totuși o graţie agrestă, patriarhală şi autoh- 
tonă. E nota dominantă a strofelor sale pre- 


“cum e nota dominantă a plăsmuitilor geniului 


popular. Armonie, claritate, echilibru normal 
constituie raportul poetului cu lumea din 
afară a ţării sale, iubită așa cum este, fiindcă 

lui i. se: pare. .impunățor de frumoasă ca. să 
mai simtă nevoia de.a o transforma după 
capriciul fanteziei subiective ey Ion Pillat oglin- 
deste în el firea româneascăasemeni unei ape 
limpezi, ce răsfrânge în adânc peisagiul pe 
care! îl .străbate. Numeroasele sale cărți de 
versuri, — nu mai ştiu câte sunt, deşi toate 
imi-au trecut pe sub ochi! — sunt tot atâtea 
oglinzi de cristal. în care au încremenit ima- 
ginile de ieri şi de azi ale ţării noastre. A- 
ceastă”, multilateralitate: vine, fireşte, din ra- 
portul de graţie al poetului cu lucrurile şi 
fiinţele naturii româneşti. Opera sa întreagă 
e un cântec al bucuriei că există în cadrul 
României şi că România există în sufletul 
său. Poate că aceasta se numește clasicism 
sau neoclasicism. Numele nare nicio însem- 
nätate. Ceeace are preţ e arta prin care a- 
cest sentiment al echilibrului desăvârşit ni se 
comunică, ne farmecă și ne face ca poetul 
Ion Pillat să ne fie drag. 

“Dincolo de poet, de creator, există omul 
de litere, care face o figură cu totul aparte 
între scriitorii noştri. Ion Pillat e un mare, 
un excepțional erudit al poesiei. Nu numai 
la noi în ţară, dar poate în Europa de azi 
nu există alt scriitor care să cunoască atâta 
poesie a popoarelor în graiul propriu fiecă- 
ruia. Dacă mar fi vorba de un om cu cele 
mai normale pasiuni, aș zice că, sub acest as- 
pect, Ion Pillat e un fenomen. Singurul dintre 
oamenii de litere de azi înzestrat cu înțelep- 
ciunea tară de a-şi fi aşezat întreaga existență 
pe temeiurile frumuseţii poetice. E, poate, la 
mijloc şi privilegiul material al moştenirii 
boiereşti, care îi îngăduie libertatea de a trăi 
în spirit, dar aceasta nar însemna nimic fără 
pasiunea şi fără înțelepciunea personală de 
a-și organiza viaţa interioară după modul es- 
tetic de a fi. Ion Pillat trăieşte în poesia uni- 
versală tot aşa de firesc ca în peisagiul dela 
- Miorcanii Dorohoiului sau dela Florica ar- 
geşană. 

Aceeași dispoziţie de eleganță eclectică o 
atată şi față de confrații săi români. Pentru 
a gusta o poesie, Ion Pillat nu caută la eti- 


cheta. şcoalei sau curentului de unde - vine. 
Versul frumos pur şi simplu îl încântă. Ani 
de zile după marele războiu, când un poet, 
care trece astăzi drept mare, era cu totul 
ignorat, l-am văzut pe Ion Pillat purtându-i 
pretutindeni vraful de versuri adunate de prin 
revistele uitate, citindu-le tuturor şi militând 
pentru a le impune. Nu e nevoie să adaug 
ce urît l-a răsplătit apoi poetul ajuns la ce- 
lebritate pentru acest act de dragoste gene- 
roasă, de care foarte puţini scriitori sunt 


capabili. Cu. această disponibilitate - estetică - 


rată, Ion Pillat ne-a alcătuit două antologii 
ale poesiei contimporane, care sunt modeluri 
de gust şi de orientare. E mai mândru, poate, 
decât noi toți de eflorescența lirică a ţării sale. 


La Gândirea Ion Pillat colaborează dela 
început, timp de 20 de ani neîntrerupt. Cele 
mai frumoase versuri ale sale au împodobit 
paginile acestei reviste. Iar opera sa e dintre 
cele pe care se reazimă numele curentului de 
plăsmuiri autohtone, recunoscut astăzi ca un 
capitol al literaturii româneşti. 4 


Sărbătoarea unui poet ca dânsul e sărbă 
toarea ţării, dar noi ne îngăduim so credem 
deopotrivă a noastră, a celor cari, în cursul 
anilor, am zămislit împreună crâmpeie dim 
marele vis al afirmării specific românești. 


NICHIFOR CRAINIC 


è O GRAVĂ TENTATIVĂ DE EXPRO- 
PRIERE LITERARĂ. — In anul una miie 
nouă sute treizeci, luna Maiu, subsemnatul 
am publicat în revista clujană „Darul vremii“ 
un mic studiu intitulat „Simboluri spaţiale“, 
în care puneam întâiaoară în relief d’ viziune 
spaţială specific românească şi funcţia crea- 
toare de stil a acesteia. E vorba despre spațiul 
ondulat ca otizont particular al culturii ro- 
mâneşti. Atel articol, care a format începutul 
unor vaste cercetări, a fost reptodus în acelaş 
an şi în ziarul „Rampa“ dela București (Au- 

gut. 1930). “Pentru ETE situației, pe 
care vreau so relev, voiu cita câteva rânduri 
din acel articol. Iată-le: „Nu odată ni sa 
spus din partea străinilor cari auzeau întâia 
oară 0. doină românească, că această muzică 
aduce cu cea rusească. Și de fiecare dată 
ne-am simţit obligaţi să protestăm. Am pro- 
testat fiindcă găsim că în doina noastră lip- 
seşte ceeace totdeauna auzi și simți în cân- 
tecul popular rusesc: stepa, planul infinit. 
Locul stepei îl ia în doină, după umila noa- 
stră părere, alt spaţiu: plaiul. Plaiul, adică 
un plan limitat, înalt, scurs în vale. Plaiul 
ca orizont închis, şi dincolo de orizont, iarăşi 
plaiu şi vale la infinit. Nu vorbim numai 
despre plaiul adesea amintit în poezia popu- 
lară precum Mioriţa ci mai ales despre plaiul 
neamintit cu cuvinte în poezia și muzica 
noastră populară, despre acel plaiu omni- 
prezent, ca spaţiu sufletesc al cântecului... 
Plaiul sau spaţiul ritmic împărţit în plan 
înalt şi vale. Sufletul românesc, acasă la el 
numai pe plaiu, are un mers, care-i aparţine 
şi-l diferenţiază. Mersul acesta e un ritmic 
suiş şi coborâș“. Și analizam pe urmă pe 
fundalul acestei viziuni spaţiale „dorul“ 
„dansul“ românesc spunând: „Dansul nostru 
e dansul lent al unui om care suie şi coboară, 
chiar atunci când stă pe loc, sau al unui om 
-cu sufletul definitiv legat de infinitul, ritmic 
alcătuit din deal şi vale, de infinitul ondulat“. 
Și mai făceam și alte analize ale altor feno- 
mene de cultură românească în perspectiva 
orizontului specific românesc, sau care dela 
români a trecut și asupra altor vecini. (Darul 
Vremii, Mai 1930). 

Mai târziu am desvoltat această idee, în 
cadrul unei ample teorii de filozofia culturii. 
In Maiu 1935 am publicat în revista „Gân- 
direa“ — studiul „Spaţiul mioritic“, în care 
desfășuram încă odată ideea infinitului on- 
dulat ca orizont specific al culturii româneşti. 

In Octombrie 1935 domnul Dan Botta pu- 
blica în revista „Gândirea“ un articol inti- 
tulat „Frumosul românesc“, în care la un 


moment făcea afirmațiunea : „Această idee a 
unduirei e specifică frumosului românesc“ iar 
afirmațiunea aceasta d. Botta o însoțea de 
următoarea notiţă în subsolul paginei : „Ideile 
expuse aici au făcut obiectul a două cuvân- 
tări, Frumosul românesc şi Ideea destinului 
în poezia populară, rostite la Radio către 
începutul anului 1934. Le-aşi fi lăsat, poate, 
uitării dacă magistralul essay al Domnului 
Lucian Blaga, Spațiul mioritic, relevând rit- 
mul ondulatoriu al spaţiului românesc și pu- 
nând în lumină funcţia lui creatoare de stil, 
nu ar fi adus indirect o confirmare palidei 
mele intuiții“. 

Această notă a d-lui Botta constituie în- 
tâia sa tentativă de a mă expropria. Când 
nota a apărut în „Gândirea“, mă găseam în 
străinătate, şi mi-a scăpat neobservată. De 
abia astăzi un prieten îmi atrage atenţia 
asupra acelei încercări de expropriere, care 
datorită formei de falsă modestie, subt care 
era prezentată, a putut să se furişeze chiar 
în revista, la care colaboram cu tot avutul 
meu spiritual. Va să zică ideea ritmului on- 
dulatoriu al spaţiului românesc şi a funcţiei 
creatoare de stil a acesteia nu era, după 
notița d-lui Botta, decât o „confirmare“ a 
unei intuiţii, pe care D-sa o avusese de mai 
înainte, 

Dar situaţia e limpede. 

După propria sa declaraţie, pe care ni- 
menea nu i-a cerut-o, Domnul Dan Botta a 
ținut conferințele cuprinzând „palida“ sa in- 
tuiţie pe la începutul anului 1934. Ori eu 
îmi publicasem cel dintâiu articol despre a- 
ceastă chestiune în 1930! O idee clară şi 
deplin articulată exprimată de mine exact 
patru ani înainte de d. Botta nu putea să 
fie prin urmare o simplă „confirmare“ a unei 
intuiţii, care după însăşi mărturisirea auto- 
rului ei era și palidă și, adaug eu, şi întâr- 
ziată cu patru ani! 

Intâia gravă tentativă a d-lui Dan Botta 
de a mă expropria, mi-a scăpat, zic, neob- 
servată. Această nefericită împrejurare a dat 

noului Dan Căpitan de Plaiu, îndrăsneala 
unei încercări şi mai riscate, de data asta 
fără masca modestiei! Cea de a doua ten- 
tativă sa consumat subt forma unei notițe, 
şi obrasnice și lașe, apărută recent în coloa- 
nele „Daciei“. Mă întreb cum şi de unde 


şi-a însuşit recidivistul domn Botta acest 
obiceiu foarte balcanic, dar prea puţin me- 
diteranean. Poate tot din apele materne ale 
Thraciei, călăuzele sterilităţii sale. Stranie floră 
produc aceste ape. 


LUCIAN BLAGA 

